
IN MEMORIAM 


Dedic aceste pagini, despre salvgar- 
darea culturii europene, memoriei lui 
Theo VAN GOGH 


scriitor și cineast olandez, strănepot al 
ilustrului pictor Vincent van Gogh. 

El a apărat civilizația europeană, 
valorile tradiționale ale țării lui și li- 
bertatea de expresie. 

Ela fost asasinat în mod laș la Ams- 
terdam, în 2 noiembrie 2004, de un 
fanatic care, dacă era ostil Europei 
creștine, nu trebuia să vină aici. 

Theo van Gogh va rămîne simbolul 
rezistenței culturale în fata lobby-urilor 
care vor să distrugă civilizația noastră 
comună. 


Motto: 


„Sunt un francez liber, 

Cred în Dumnezeu și în viitorul 
patriei mele. 

Nu sunt omul nimănui. 

Am o misiune și numai una, 

aceea de a continua lupta 

pentru eliberarea ţării mele. 

Nu am decât un scop: să eliberez 

Franţa.“ 


Generalul Charles de Gaulle 
(„Le Journal d'Égypte“, 20 aprilie 1941) 


Înlocuiți Franța cu Europa si con- 
siderati că tara sau patria mea sunt na- 
tiunea europeană; și puteti socoti, ast- 
fel, că această profesiune de credință 
este, mai modest, desigur, ṣi a mea. 


POZIŢIA „GAULLISTĂ” ASUPRA ISTORIEI 


Când un personaj de calitatea profesorului Francis Dessart reia, într-o 
lucrare, un anumit număr de articole apărute în diferite publicaţii, este extrem de intere- 
sant. De fapt, se poate constata evoluția gândirii sale, aportul reflecției între două scrieri. 

Nu trebuie niciodată să căutăm contradicţia. Cine dintre noi nu se contrazice nicio- 
dată? Cine, prin fapte noi sau prin explicaţii mai atente, nu dă o nouă aprofundare, 
nu dă o nouă abordare printr-o gândire totdeauna trează? O lectură a unui text — și 
în această lucrare în multe dintre ele — trebuie să ne aducă mai mult discernământ și 
să trezească prudenta propriilor noastre sentimente. Mulțumită acestei cărți, profesor 
Francis Dessart ne convinge de propria noastră vivacitate pentru a înțelege lumea. 

Putem să fim în dezacord cu autorul dar nu putem să nu-i recunoaștem rigoarea 
sa și virtutea — în sensul literal al cuvântului. El are o poziție „gaullistă“ asupra Isto- 
riei, și, prin aceasta, chiar asupra lumii întregi, dar în același timp el ne amintește că, 
pierzând cunoașterea ontologică a ființei, ajungem la materialismul posesiei. 

Jacques DAUER 


Președinte „Academie du Gaullisme” 


UN OM AL „CULTURILOR DESFĂȘURATE” 


Profesorul Francis Dessart este un prieten și reprezentantul meu la „Col- 
lege International du Tiers-Monde”. Nu voi enumera aici numeroasele sale 
titluri ce reflectă lupta lui necontenită. Noi urmăm, împreună, același drum 
presărat de trandafiri și spini. 

Pentru cine nu îl cunoaște, este destul de greu să-l definești. Căci este 
un om al culturilor desfășurate, căruia i se potrivește cel mai bine imaginea 
unei frumoase rodii întredeschise, cu multiple semințe atât de strâns legate 
încât ne-ar trebui un pumnal ca să le separăm și să le desfacem pedunculii 
lor atât de amari. Ele dau un înțeles profund misterului naturii creative: aceea 
care leagă prin solidaritate, cea care dezleagă prin libertate. 

În acest fel am conceput epigraful „Colegiului Internaţional al Lumii a 
Treia”: „În Unul este Totul, în Tot este Unul”. Semințele unei rodii (care, în 
franceză, se spune grenade) sînt savuroase dacă știm cum să le desfacem; 
pedunculii ei sunt amari. 

Pana lui Francis, cu care scrie, este delicată, subtilă pentru cunoscători; 
amară pentru ignoranti, cei care disprețuiesc acele adevăruri pe care nici nu 
vor să le cunoască. Ea informează, comunică și transmite o cunoaștere 

universală. Nici culoarea pielii, nici spiritul „&triqu6' și nici politica nu opresc 
lupta lui Francis. 

El personifică respectul pentru celălalt, despre care etnologul francez 
Claude Lévi-Strauss a scris atât de frumos: „Omul este cel care sunt, care 
trăiește în mine și ca mine și, totuși, este, în același timp, altul, oricât de dife- 
rit de mine ar putea fi el”. Personajul întruchipat de Francis Dessart îmi 
amintește de Herakles Grecul sau de Hercules Latinul, care și-a stabilit drept 
sarcină să îndeplinească douăsprezece munci. Francis și-a însușit-o pe cea 
de-a doua: să ucidă Hydra din Lerna, cu cele șapte capete ce se refac pe măsură 
ce i se taie câte unul; un pericol ce renaște tot timpul, cum sunt capitalismul 
și pseudo-socialismul. Căci Francis își îndreaptă arma scrisului atât împotri- 
va capitalismului sălbatic, fără credinţă și lege și fără frontiere, cât și împotriva 
socialismului totalitar. El se întîlnește astfel cu Aldous Huxley din „Cea mai 
bună dintre lumi” și cu Constantin Virgil Gheorghiu, cu „Ora 25”; doi pro- 
feți ai lumii noastre de azi. 

Dar, în aceeași direcție, se află poetul mistic englez John Donne: „Nici 
un om nu este o insulă, un tot complet în sine însuși. Orice om este un frag- 
ment de continent, o parte a întregului. Dacă marea ia și duce cu ea o bucată 
de pământ, Europa e diminuată ca și cum valurile ar fi luat un promonto- 
riu, o casă a prietenilor tăi sau casa ta. Moartea fiecărui om mă micșorează 
și pe mine pentru că aparțin rasei umane. De aceea, nu te întreba niciodată 
pentru cine bat clopotele: întotdeauna pentru tine bat!” 

Sunt rânduri scrise în 1624; noi suntem în 2004! 

Abdelkader RAHMANI 

— fost ofițer superior al Armatei Franceze; 

— medaliat al Naţiunilor Unite; 

- președinte-fondator: „College International du Tiers-Monde și 
„Institut de l'Ordre Economique Naturel”; 

— președinte: „Academia Berberă de Studii și de Cercetări 


Culturale”. 


Capitolul 1: 
MARELE COMPLOT 


Mondializarea: un complot împotriva Europei popoarelor 
și a identităților culturale 


Cu legendara sa înțelepciune, Confucius evoca deja, în vremurile lui, 
ceea ce avea să se numească mai târziu semantică. Într-adevăr, „dacă cuvin- 
tele nu se potrivesc cu lucrurile, are loc o confuzie. Dacă se produce con- 
fuzie, (...) armonia este neglijată (...) iar poporul nu mai știe unde să pună 
nici mâna, nici piciorul”... 

În semantica politică, despre aceasta chiar este vorba. Terminologia 
mediatică, care preia ștafeta confuziei voit întreținute de către deţinătorii 
„gândirii unice”, folosește conștient cuvinte golite de sensul lor intrinsec, 
pentru a le da un sens diferit de cel real. Ceea ce ne duce inevitabil cu gân- 
dul la George Orwell care punea în gura lui „Big Brother'sloganul „sclavia 
este libertate”. Ce poate fi mai subtil decât evocarea drepturilor omului în 
general, pentru a nega drepturile omului în particular? Nu au fost adesea 
oamenii oprimaţi în numele propriei lor libertăți definite de către alții? Mișcări 
fondate pe cuvântul toleranță nu sunt oare adesea vârful de lance al into- 
leranţei? 

În cartea sa „Manifestul universalist”regretatul meu prieten Bernard 
Manovelli scria: „Universalismul este un curent de inspirație mondialistă și 
fraternalistă. El respinge categoric egoismele. Morala universalistă se va baza 
pe iubirea aproapelui, precum și pe respectarea tuturor componentelor 
naturii”... Acest mondialism, la care mă refer cu plăcere, nu are nimic comun 
cu subtila perfidie a mondializării, al cărei nume maschează de fapt o dic- 
tatură cosmopolită, condusă de marea finanţă, ce nu cunoaște nici lege, nici 
patrie! 

Un mondialism corect ar cere să căutăm la probleme mondiale, soluții 
mondiale. La fel, morala universalistă cere o frăţie între popoare, indiferent 
de diferenţele lor. Dar pentru a dialoga trebuie să fim măcar doi, iar înfrățirea 
între popoare presupune ca diferențele și specificul cultural să fie acceptate, 
asumate și respectate. Altfel, poate interveni o nivelare, astfel încât tot ceea 
ce face frumusețea civilizației noastre, adică pluralitatea ei, să fie strivită de 
buldozerul unei culturi unice impuse fie prin forță (intervenţii militare), fie 
prin mijloace subliminale (televiziune, deznațio-nalizare a mass-mediei). Dacă 
folosim cuvintele în adevăratul lor înțeles: o cultură dominantă este domi- 
natoare, ea domină, deci oprimă și sufocă alte culturi pe care le duce spre o 
lentă agonie. 


Și ca în atâtea alte episoade ale istoriei, lașitatea unora favorizează agre- 
sivitatea altora. Așa și cu această „americanomanie”, adevarată psihopatologie 
socială, care provoacă decăderea civilizației noastre europene și a culturilor 
din care se compune ea. Nu consider că popoarele Statelor Unite (scriu 
popoarele, pentru că nu există, de fapt, nici intrinsec, nici științific vorbind, 
o națiune americană) ar fi direct răspunzătoare de răul făcut astfel restului 
lumii. Ele sunt probabil victimele acelorași manipu-latori care îi fac să creadă 
într-o superioritate autoproclamată și care îi trimit să moară și să ucidă în 
numele unor idealuri nocive! Războiul Rece avusese cel puțin un avantaj: 
cel al bipolarităţii marilor puteri (S.U.A. și U.R.S.S.), iar, mai apoi, al unei 
dorinţe de multipolaritate, exprimată mai ales de Argentina peronistă, India, 
China și, în general, de mișcarea Nealiniaţilor. Trista situație actuală constă 
într-o monopolaritate, altfel spus, o singură mare putere care vrea să-și 
impună valorile lumii întregi. 

Dar este vorba de non-valori! Americanizarea politică sau latentă a lumii 
întregi duce la o confuzie globală a valorilor în toate domeniile. Jucându-ne 
cu cuvintele, am putea spune că puterea acestei mari puteri stă în slăbiciu- 
nea celorlalți. Dar ar fi mai exact să vorbim despre aneste-zierea celorlalți, 
care își pierd, puţin câte puţin, conștiința identității și culturii lor respec- 
tive. Exemplu al acestei non-valori stă democraţia dezrădăcinată a mondia- 
lizării, care servește drept pretext pentru atacarea, oprimarea sau anularea 
unor popoare sau a independenţei lor. Gândirea unică, ideologia a ceea ce 
este „politic corect”, element cheie al medio-crației, este totalitară prin 
definiție. 

În ciuda disparităților uneori desuete ale partidelor politice „există și 
reacţii care se opun mondializării”. Evenimentele de la Seattle și Davos ilus- 
trează această nouă rezistență. Le putem desigur regreta violenţa, dar a cui 
este violența dintâi? 

Ne aflăm cu adevărat într-un război economic, a cărei miză este supra- 
viețuirea agriculturii din ţările europene și din Lumea a Treia. Independența 
Organizaţiei Mondiale a Comerţului și a Fondului Monetar Internațional pare 
să fie o ficțiune, căci interesele apărate nu sunt ale țărilor membre ale O.N.U., 
nici ale O.N.U., ca organizație, și nici ale cetățenilor americani. Și aici, tre- 
buie să evocăm puterea (ocultă sau nu ) a marii finanţe multinaționale. 

Ne vedem, vai, nevoiţi să trecem de la imperialismul cultural și războiul 
economic la noțiuni de război militar și politic, chiar dacă acestea din urmă 
sunt acum fără rușine travestite în „război umanitar”... Pretinsa intervenţie 
umanitară (de fapt militară, un război deci, ca să vorbim clar), împotriva 
Republicii Federative Iugoslave este un trist exemplu al acestei ipocrizii media- 
tizate, actualmente dominantă pentru a înșela opinia publică europeană și 
internațională. În mod fundamental, acest război nedeclarat și contrar drep- 
tului internațional, era ne-european și chiar anti-european. Aceasta a fost o 

agresiune dorită de N.A.T.O,, deci de către manipulatorii de la Washington. 
Flagrantă este și alianţa dintre interesele geo-politice americano-atlantice 
și islamiste. După cum este evidentă dorința de a face rău naţiunilor slave 
și celor creștin-ortodoxe. Așa-zisa intervenţie în Bosnia a fost prima etapă, 
cea din Iugoslavia — a doua... Care va fi a treia? Se dorește amenințarea Rusiei 
pentru a o împiedica să-și ocupe locul firesc pe tabla de șah a lumii? Și în 
privința războiului din Cecenia, a fost manipulată opinia publică occiden- 
tală. Scopul pentru Federaţia Rusă este nu numai de a-și păstra integritatea 
teritorială, dar și de a împiedica focalizarea în această regiune caucaziană a 
terorismului islamist. Așadar, interesele pe care le apără Moscova în această 
regiune sunt interesele reale ale Europei iar Rusia este nu doar o putere euro- 
peană, ci chiar singura putere europeană, din moment ce ea nu este depen- 
dentă de interese exterioare continentului nostru. 

Din punct de vedere geopolitic, o analiză fundamental pro-europeană 
trebuie să revină la ideea generalului de Gaulle: de la Brest la Vladivostok 
(altfel spus de la malul nostru al Atlanticului, la malul rusesc al Pacificului). 
Diviziunea reală între Europa și Asia nu este laterală (Uralul) ci longitudinală 
(mai mult sau mai putin la frontiera de sud a actualei C.S.I.). Dar necunos- 
cuta problemei este desigur dorința de alianță a republicilor din Asia Cen- 
trală, membre ale fostei U.R.S.S. 

Mai trebuie să menționăm și arma latentă, dar teribilă, a boicoturilor, 
embargourilor și altor blocade decretate (de către aceiași!) nu doar împotri- 
va unor guverne care nu îngenunchează, dar mai ales împotriva popoarelor 
în cauză. Mă refer, lăsând la o parte diferenţele dintre ele, la Irak, Cuba, Libia, 
Iran, Siria. În Europa, același tipar nedrept se impune Iugoslaviei și, într-o 
mai mică măsură, Belarusului, față de care boicotul este mai discret și mai 
degrabă politico-diplomatic, pentru faptul că pre-ședintele ei Al. Lukașenko 
a făcut să eșueze un plan strategic al N.A.T.O. 

În ce privește Austria, ce să mai zicem? Problema este mai puţin prezența 
partidului lui Jorg Haider la guvernare, cât sechelele a trei decenii de admi- 
nistrare precedentă. Se pune o întrebare primordială: care este libertatea de 
manevră a statelor Uniunii Europene, libertatea lor democratică (din alegeri) 
fiind limitată ca un teren îngrădit și micșorându-se ca o piele de sagri, teren 
în afara căruia este absolut nerecomandabil să votezi (chiar cu majoritate de 
voturi). Să ne amintim în plus că Austria, ne fiind nici măcar membră a 
N.A.T.O., scapă și controlului direct de către Pentagon... Poate că aceasta o 
explică pe aceea? Orice ar fi, dacă li se lasă o posibilitate de alegere, popoarele 
din Răsăritul Europei ar trebui să se gândească la ce le aduce efectiv o adera- 
re la Uniunea Europeană (care se aseamănă din ce în ce mai mult cu o vastă 
birocratie castratoare) și mai ales la N.A.T.O. Să punem o simplă întrebare: 
Să aderi la o alianță militară, dar contra cui? O alianță militară nu se face 
niciodată fără a defini un inamic potenţial... Să fie vorba despre frații noștri 

din Rusia? Marele mistic american Edgar Cayce prezicea puţin înainte de 
moarte că „speranţa de libertate a lumii va veni din Rusia”. Actualitatea pare 
să-i dea dreptate, dacă libertatea despre care vorbim este libertatea, 
suveranitatea și independenţa popoarelor, a structurilor lor de stat. Să nu 
uităm că Federaţia Rusă este un imperiu în sensul istoric al termenului, adică 
o coexistenţă a unor popoare, culturi și chiar religii diferite în sânul aceleiași 
voințe naționale. Vom constata astfel următoarele: chiar dacă rușii s-au 
împrăștiat în diferite regiuni, nu a avut niciodată loc o rusificare sistemati- 
că, ci doar o tentativă de sovietizare, în care limba rusă era doar o unealtă 
administrativă inocentă. 

Să mai subliniem pe de altă parte că Europa de Est a fost mai puţin rusi- 
ficată (mult mai puțin), decât este americanizată Europa occidentală. Este sufi- 
cient să ascultăm radiourile și mediile de informare în general... dacă pornim 
de la ideea că mai sunt ale noastre! 

Făcând necesara distincţie între popor și guvernanti, nu mă pot împie- 
dica să nu citez aici opinia marelui scriitor și academician francez Henri de 
Montherlant: „O singură națiune să ajungă să scadă inteligența, moralitatea 
și calitatea umană pe întreg pământul, așa ceva nu s-a mai văzut de când 
e lumea lume. Acuz Statele Unite de a fi în constantă stare de crimă con- 
tra umanităţii” (Henri de Montherlant: „Haosul și noaptea”). După ce a vrut 
să menţină ţările Lumii a Treia într-o permanentă situaţie de neocolonialism 
economic și cultural, Occidentul aplică acum aceleași metode în Europa de 
Est, dându-i acesteia impresia că este partenera Marii Puteri, când de fapt 
nu este decât un executant fără minte. Acolo unde nu sunt trimise bom- 
bardierele, acolo sunt trimiși experții anumitor fundaţii internaționale ale căror 
strategie și nume le cunosc. N-ar trebui oare să evocăm aici și pseudo-gheri- 
lele din regiuni în care se cultivă cele mai primejdioase droguri (America lati- 
nă, Triunghiul de aur asiatic). Acești militanţi travestiți în extrema stângă 
sunt de fapt aliaţii narco-traficanţilor și ai mediilor financiare care spală 
banii morţii! 

O analiză completă ar fi prea lungă și prea fastidioasă. In cartea sa „Ţara 
mea la ora americană” scriitorul francez Jean-Claude Chavoz constată: „In 
fiecare zi, mediile noastre servile seamănă grâul și neghina pe terenul fertil 
al spiritelor docile. Și iată informaţia-spectacol, justiția-spectacol, medicina- 
spectacol. Informaţie unică, gândire unică”. Europa nu este singura miză a 
războiului imperialist actual (cel al bombardierelor și al mediilor supuse). 
Dar o conștientizare europeană, o revoluţie mentală și o redresare a adevăratei 
Europe în întregul ei, ar fi un exemplu și un ajutor pentru celelalte regiuni 
ale lumii confruntate cu același pericol al masificării și depersonalizării mon- 
dializante. 

A-ţi afirma identitatea sau a o regăsi implică o conștientizare a propriei 
autenticități, dar în nici un caz o respingere sau denigrare a celorlalți. 

Rasismul și xenofobia, intoleranta nu își au locul într-o viziune național-euro- 
peană a geopoliticii de perspectivă. 

Surditatea amorfă sau expectativa pot permite orice stăpânilor mondia- 
lizării. Orice și chiar tot ce e mai rău... Așa a fost și atunci când Europa a 
rămas surdă la avertismentele teoreticianului socialist german dr. Otto Strasser, 
care a rupt zgomotos cu nazismul, refuzând hitlerismul în numele socialis- 
mului naţional original. Refuzând discriminarea rasială și persecuțiile, Otto 
Strasser vroia să preconizeze o federație europeană, o Europă solidară, 
pașnică și în care fiecare ţară să-și păstreze propria administraţie, proprii- 
le obiceiuri și religii. Această idee și concepție sunt încă de actualitate și 
reprezintă, după părerea mea, singura cale spre unitatea Europei. „Sun- 
tem popoare prea vechi și prea individua-lizate pentru ca vreo altă formulă 
să fie realizabilă și realistă” (Otto Strasser: „Frontul negru contra lui Hitler”, 
1966). A plasa idealul unității europene la adevăratul său nivel permite să 
dezvoltăm o politică de pace în care respectul specificului național sau regio- 
nal să nu implice erorile sfidătoare ale teritorialismului cu orice preț (și deci 
dezagregarea), ci dimpotrivă le-ar proteja printr-o simbioză voluntaristă. 

René Guénon credea că „În lumea spirituală și, cu atât mai simplu în 
ordinea universală, unitatea stă în vârful ierarhiei, din moment ce ea este 
principiul din care decurg toate mulțimile. Atunci însă când acest princi- 
piu este negat sau pierdut din vedere, nu rămâne decât mulțimea pură care 
se identifică cu materialismul.” 

Rusia a cunoscut în secolul 19 o dispută intelectuală între slavofili și occi- 
dentaliști. Cei care, în partea occidentală a casei noastre europene comune, 
se cred occidentaliști se înșeală cu atât mai mult cu cât acel Occident nu mai 
există. Acţionând astfel, ei devin atlantiști, ideal funciarmente străin de con- 
tinentul nostru și de civilizația noastră. Disputa actuală se referă deci la 
atlantiști și europeniști, Europa trebuind de fapt să fie singurul punct de refer- 
ință al tuturor popoarelor noastre. Trezirea popoarelor latine și slave poate 
fi coloana vertebrală culturală a unui viitor „Imperium europaeum” care 
să respecte tradițiile propriilor popoare ca și diversitatea celorlalte. 

Birocraţia fără suflet, conformismul servil, depersonalizarea nu aduc, 
din contră, decât confuzii și ură. 

1998 


Statele Unite: non-model și non-cultură 


Citez pe academicianul francez Henri de Montherlant: „O singură naţiu- 
ne să reușească să coboare nivelul de inteligență, morală și calitatea umană 
pe aproape întregul pământ, așa ceva nu se mai văzuse de când e lumea lume. 
Acuz Statele Unite de a fi într-o permanentă stare de crimă contra umani- 
tăţii”... Nu am pretenţia de a mă putea exprima mai bine decât celebrul 

scriitor, decedat în 1972. Dar putem adăuga spusele unor vizionari ca Rudolf 
Steiner care scria în 1916: „Nu va trece mult peste anul 2000 și omenirea va 
trece prin lucruri ciudate, care deocamdată se pre-gătesc încet... Ne va veni 
din America un fel de interdicție de a gândi, nu directă ci indirectă; o lege 
al cărei scop va fi interzicerea oricărei gândiri individuale. Vom asista la per- 
secutarea generalizată a gândirii în lume”. Singura contradicție față de 
predicția lui Steiner: acum vedem aplicându-se de către Statele Unite o metodă 
cât se poate de directă. Ele au găsit în Bush al doilea un profet care îndrăznește 
a se declara inspirat de crești-nism, deși acest război fusese de mult plănuit 
de către consilieri oculți, care nu aveau nimic de a face cu religia. 

Papa nu s-a înșelat deloc, primindu-l cordial pe ortodoxul Tariq Aziz 
și admonestându-l apoi pe președintele catolic al Italiei. Să fie oare regimul 
irakian un model demn de a fi apărat? Întrebarea nu are rost în ce privește 
Statele Unite, care se împacă foarte bine cu cohorte întregi de dictatori, în 
alte ţări sau regiuni ale lumii, sau chiar i-au adus la putere! Născut după război 
într-o familie al cărei spirit civic nu a fost niciodată pus la îndoială, mi se 
pare ridicol să aud interminabilele referiri la recunoștința pe care o datorăm 
eliberatorilor noștri din 1944. În primul rând nu ar trebui să uităm rolul cru- 
cial al armatei sovietice, și nici pe chinezii măcelăriți fără scrupule de impe- 
rialiștii japonezi care terorizau întreaga Asie... Pe de altă parte, faptul de a 
fi făcut un gest pozitiv în viaţă nu dă unei persoane calificativul de „bun pe 
vecie”; doctorul Petiot, ca și Landru, au fost poate într-o vreme a vieții lor 
oameni foarte drăguți. 

Decât să admirăm în neștire nulitățile mediatice venite de peste ocean, 
ar fi poate interesant să ne amintim cum s-a constituit această țară (care nu 
este o națiune); masacrarea indienilor, distrugerea mediului înconjurător (a 
pădurilor și bizonilor, între altele), lista intervențiilor militare în străinătate 
este impresionantă (cea stabilită de Zoltan Grossman numără 145, doar din 
1980 încoace), apologia violenței, a materialismului, o lume devenită marfă 
negociabilă. 

Jacques Dauer, președintele Academiei gaullismului, declara: „Puțin 
importă dacă ultima casetă difuzată este sau nu cu adevărat a lui Ben Laden, 
ceea ce contează este că divergenţele dintre Statele Unite și Al-Qaida găsesc 
aici afinități și interese convergente. Este de asemeni de bon ton să amintești 
de prietenia dintre Franţa și Statele Unite. Nu vom intra în această dezbatere, 
dar putem afirma că prietenia, chiar și între țări, nu anulează sensul moral 
al oricărei acțiuni.” 

Așadar, decât să-și inventeze obligaţii fața de Statele Unite, Europa ar 
trebui să conștientizeze continentalizarea sa (transuraliană) de la Gibraltar 
la Vladivostok. Căci cultura și civilizația rusă au ceva ce Statele Unite nu vor 
avea niciodată: ele sunt europene. 

Dacă unele state din Estul continentului se prosternează în fața lui Bush 
în căutare de bani câștigați ușor și de protectori (ca femeile ușoare), ele ar 
merita să se inventeze noțiunea de state prostituate! Din fericire mai există 
pe acolo și gânditori independenţi care le salvează onoarea (mai știu și eu 
câte ceva, din moment ce am rude și prieteni în mai multe dintre aceste tări). 

În încheiere, câţi oameni au mai murit în Irak de când scriu aceste rânduri? 

2003 


„Ochiul American”: de la literatură la realitate 


Scriitor românofon și francofon, Virgil Gheorghiu (1916 — 1992) nu a avut 
întotdeauna succesul pe care l-ar fi meritat unele dintre operele sale, chiar 
dacă „A douăzeci și cincea oră”a devenit un film celebru și foarte incomod. 
O parte a criticii a salutat totuși în el pe „martorul cel mai pătimaș al epocii 
noastre”. 

Ziarist, diplomat, apoi scriitor în exil, Virgil Gheorghiu era fiu de preot 
și a fost el însuși hirotonisit în 1963 preot al bisericii ortodoxe, apoi episcop 
în 1971, prelat al Patriarhiei ecumenice a Constantinopolului. Opoziția sa față 
de comunism era cunoscută, dar se exprima adesea într-un mod relativ detașat 
de faptele înseși, căci, instalat la Paris îndată după război, el nu trăise nicio- 
dată în Republica Populară, apoi Socialistă, Română. Mai puţin cunoscută 
de marele public a fost opoziţia lui față de sionism și, mai ales, cea foarte 
radicală față de americanism. Antiamerican și mândru de asta, Monseniorul 
Gheorghiu avea obiceiul să spună: „ame-ricanii sunt dușmanii mei 
automati”! Patriot român cinstit, el nu dorea să vadă Europa de Est vân- 
dută înaltei finanţe cosmopolite. N-a trebuit mai mult pentru ca să fie tratat 
sistematic drept „antisemit” sau „fascist” de către intelectualii stângii aristo- 
cratice și drept „provocator“ de către drea-pta pro-atlantică. 

În 1972, Virgil Gheorghiu publica în franțuzește un roman intitulat 
„Ochiul American”, roman de acțiune, suspans, politică-ficțiune și gândire 
geo-politică. Editorul (Plon) preciza: „nici o dată autorul celei de a douăzeci 
și cincea ore nu a demonstrat și denunţat cu o mai mare acuitate mecanis- 
mul și ororile universului nostru materialist și științific, opunându-i o lume 
a misterului, a iubirii și a spiritualităţii”. 

În echivoca noastră epocă, în care S.U.A. își închipuie iarăși că pot face 
orice, peste tot și împotriva tuturor — de la Belgrad la Bagdad — nu strică să 
atragem atenţia asupra aspectului vizionar al acestui „Ochi al Washingtonului”, 
din care unele extrase au valoarea celor mai bune analize mondiale. 

America a creat civilizația tehnologică a secolului XX după modelul 
uzinelor Ford și General Motors. Toţi oamenii civilizați, toți cetățenii aces- 
tei civilizații sunt piese sociale. Piese înlocuibile și interschimbabile. Cu 
astfel de cetățeni, mașina socială funcţionează la capacitatea maximă. Dar în 

expansiunea ei planetară, America întâlnește și „oameni necivilizați, ființe 
omenești, persoane care nu fac parte dintr-un tot, fiecare dintre ei fiind el 
însuși un tot. Aceste persoane necivilizate au rămas așa cum le-a făcut mâna 
lui Dumnezeu. Fiecare este unic și de neînlocuit (...). Aceste ființe umane 
trebuie neapărat să devină unităţi standard (...). Oamenii trebuie să aibă 
dorințe uniforme, gusturi uniforme, nevoi uniforme. O respirație unifor- 
mă și o viteză uniformă. 

Tinerilor de pe toate continentele, sateliții americani ajutați de radi-ouri, 
televiziuni, presă, reviste și tonomate, le azvârle discuri cu muzică. Mass 
music, pop music, mob music. Muzică de mase, muzică pentru proști, mu- 
zică preistorică. Tinerii celor cinci continente se adună în jurul pick-up-ului 
și saltă pe ritmuri americane.” 

„Fără emotie. În mod mecanic... Americanul nu este un om ca toți 
ceilalți.Este un mass man. O unitate în sânul masei. O piesă de schimb din 
mulțime. Singur, el nu este nimic. Pierdut, departe de mulțimea lui, el nu 
știe să trăiască, să gândească, să simtă prin el însuși. O piesă de mașină nu 
este o mașină. O roată nu este o căruţă. lar el nu este decât o rotiță, un uti- 
lity man”. 

După aceste observaţii tăioase, devenind puţin mai liric dar nu mai puțin 
lucid, Virgil Gheorghiu pune pe cutare sau cutare personaj din cartea lui să 
spună următoarele: 

„Acum începe domnia americanilor. Creatorul nostru ne-a promis raiul 
și viața veșnică în cer, după moartea noastră. Americanii ne oferă un rai 
mecanic (...) aici și acum (...). Copiii noștri o vor duce greu. Cât era de plă- 
cută viaţa sub ochii lui Dumnezeu! El e filantrop, ne iubește! Să trăiești sub 
ochii (...) Washingtonului trebuie să fie groaznic. Bieţii copii! (...) Idila teo- 
logică a omenirii, vârsta de aur a gintei umane, în care oamenii își onorau 
Tatăl ceresc, s-a sfârșit (...). Copiii noștri vor trăi zile îngrozitoare sub privirea 
lui Iuda, privirea stăpânului, ochiul american”. 

Adresându-se deci americanilor, unul dintre eroii lui Gheorghiu spune: 
„tot ce atingeti voi moare. Totul devine cenușă și deznădejde la apropierea 
voastră. Voi transformați pământul în cimitir. Voi creaţi întunericul. Sunteţi 
creatori ai lucrurilor opace și nevii. Voi sunteţi adoratorii materiei moarte, 
ai efemerului și ai perisabilului momentan. Voi stingeți peste tot lumina și 
viața. Voi micșoraţi popoarele, națiunile și ființele omenești, amputându-le, 
educându-le doar la dimensiunea lor materială și perisabilă. Voi sunteți muti- 
latorii ființei umane.” 

La sfârșitul cărţii, atunci când personajul american se întoarce spre 
vaporul sau și zărește lozincile care îi poruncesc să se întoarcă acasă, el 
exclamă: „Ce lozinci absurde... îmi spun să mă întorc acasă. Dar nu văd ei 
oare că eu aici sunt acasă? Numai eu sunt acasă aici. Ei nu. De acum înainte 
noi suntem acasă peste tot. Locuitorii de aici nu mai sunt la ei acasă!“ Putea 

găsi cineva un final mai bun (sau mai rău) care va oferi desigur drept subiect 
de meditaţie amară iugoslavilor sau irakienilor, sau atâtor alte țări în care 
prezenţa imperială este asigurată de înalta finanţă transnațională? Fapt este 
că lozincile politice și chiar diplomatice împotriva hegemoniei S.U.A. nu sunt 
de ajuns. Este necesar acum, cât se poate de urgent să întreprindem o des- 
americanizare mentală; să scăpăm de această poluare pro-atlantică, care pro- 
fanează toate valorile noastre tradiționale, în toate colțurile unei planete care 
merge prost! 

Era oportun să dezgropăm din biblioteci aceste pagini ale Monsenioru- 
lui Virgil Gheorghiu care și-au păstrat, din păcate, o tragică actualitate. 
Aceste câteva reflecții vor servi drept repere axiologice necesarei rezistențe 
culturale și spirituale împotriva „sectei Imperiului”. 

2003 


O.S.C.E.: Europa va fi un viitor „protectorat mondial”? 


De când și-a schimbat statutul de Conferinţă pe cel de Organizaţie inter- 
guvernamentală, Organizaţia pentru Securitate și Cooperare Europeană 
(O.S.C.E.) nu încetează să apară și să se dea drept cenzor al vieţii politice a 
țărilor din Europa centrală, orientală și balcanică, precum și în Comunitatea 
Statelor Independente. 

Nu este scrutin sau alegere în care O.S.C.E. să nu-și impună experții și 
observatorii, însărcinați oficial să-i supravegheze validitatea. În primul rând 
nu putem să nu constatăm că procedeul este jignitor pentru popoarele în 
cauză, a căror suveranitate este astfel confiscată, iar loialitatea pusă sistematic 
la îndoială. Dar se pot impune și alte constatări. 

O.S.C.E. numără printre membrii săi și S.U.A. care, geografic vorbind, 
nu au ce căuta aici, dar al căror scop este de a-și impune punctul de vedere 
asupra democraţiei, punct de vedere foarte discutabil dealtfel, întreținând 
cu grijă confuzii privind interesele N.A.T.O. Or, O.S.C.E. este, fără nici o 
îndoială calul Troian atlantic în această regiune a lumii. 

Într-un astfel de context, democrația joacă un rol absolut minor: impor- 
tant este să învingă peste tot candidaţii sau candidatul pro-occidental, adică 
pro-atlantic sau pro-american. Vânând iregularităţile electorale, O.S.C.E. dez- 
voltă ea însăși alte tipuri de iregularități, prin faptul că intervine direct (în 
calitate de parte și de judecător) în politica țărilor pe care dorește să le includă 
într-un nou soi de protectorat. 

Nu putem decât să constatăm că puterea O.S.C.E. stă în slăbiciunea inter- 
locutorilor săi pe care, conform dreptului internațional, nimic nu-i obligă să 
accepte o astfel de intrusiune. 

Intervenţiile O.S.C.E. în Georgia au fost net favorabile actualului preșe- 
dinte, care dezvoltă o politică anti-rusească fățișă. În conflictul latent dintre 

Armenia (creștin — ortodoxă) și Azerbaidjan (musulman-sunnit) privind inde- 
pendenta Republicii Nagordno-Karabah (cu populaţie armeană), experții 
O.S.C.E. înclinau net înspre azeri, a căror politică flirtează fără nuanţe și alter- 
nativ cu wahabismul și pan-turanismul (ceea ce explică dealtfel sprijinul acor- 
dat de Iran naţiunii armene). Nu e greu de priceput ce anume puteri se simt 
deranjate de axa Moscova-Erevan-Stepanakert-Teheran. Alegerile legislative 
și referendumul din Belarus permit o privire și mai semnificativă asupra rolu- 
lui jucat de O.S.C.E. S-a făcut totul pentru a denigra, chiar la modul cel mai 
josnic, autoritățile din Belarus. Să nu uităm că S.U.A. au votat, — cu ce 
drept? — măsuri taxând guvernul din Belarus drept ilegal. În ce privește Uniu- 
nea Europeană, ea recomandă cu o regretabilă unanimitate membrilor săi 
să refuze orice viză personalităților oficiale ale Belarus. Și cum căţeii mici latră 
deobicei în ton cu dulăii cei mari, unele țări ne-membre ale Uniunii Europene 
s-au alăturat în mod spontan acestui gen de măsuri și altora pregătite pen- 
tru a pune bete în roate politicii Minskului. Aceste țări sunt România, Turcia, 
Croaţia, Albania, Bosnia-Herţegovina, Serbia-Muntenegru, Islanda, Liechten- 
stein și Norvegia. În afara ultimelor trei, aceste țări ar trebui mai întâi să se 
uite în ograda lor și nu au, desigur, nici o lecție de dat în ce privește demo- 
crația, guvernarea transparentă și suveranitatea națională. 

S-au făcut chiar presiuni asupra Comitetului Olimpic Internațional pen- 
tru ca Grecia să nu acorde viză ministrului sporturilor din Belarus Iuri Sivakov 
și astfel acesta nu a putut asista la Jocurile Olimpice. 

Pradă a tuturor mafiilor și lobiurilor, ale traficanţilor de droguri, ale așilor 
corupției, ale promotorilor de perversiuni sexuale, sau și mai rău, autoritățile 
din Belarus se ţin tari. Președintele Lukaşenko, care reprezintă valorile 
naţionale de suveranitate ale poporului său, nu are obiceiul de a se lăsa inti- 
midat. Mai există pe lume locuri în care onoarea și mândria națională au un 
sens precis. 

In parlamentul european șed deputaţi de origini diverse care reprezin- 
tă, cu nuantele și chiar divergenţele respective, suveranitatea națională a țărilor 
lor. Din păcate partizanii suveranității sau integrității unui stat din Europa 
(mă refer la Europa întreagă, transuraliană și nu la cea bosfo-rică) sunt o agre- 
siune latentă contra suveranității celorlalte. 

Ar fi mai mult decât de dorit ca acești deputați, indiferent de originea 
și tendinţa lor, să își uite puţin divergențele, pentru a reacţiona clar împotri- 
va tuturor ingerințelor și atingerilor la suveranitate lansate de O.S.C.E,, 
N.A.T.O., sau Uniunea Europeană. Va veni altfel o zi în care rezultatele 
alegerilor franceze, olandeze, belgiene, poloneze ori altele, nu vor mai fi pe 
placul senilului unchi Sam, care ne va trimite experții săi, eventual traves- 
titi în delegaţi ai fundațiilor Sörös sau ai bisericilor politico-mediatice. 

Dacă admiţi lansarea bumerangului, riști să-ţi revină drept în față. 

2004 

Vulpea Caucazului și Hyena din Wall-Street 


Iată un titlu care te duce cu mintea la o fabulă, dar care din păcate nu este. 

Caucazul este o zonă geostrategică deosebit de atrăgătoare pentru diferite 
interese mondiale. lar recentele evenimente din Georgia au dovedit-o cu vârf 
și îndesat! 

După cum era și normal, „comunitatea internațională” și-a aflat ecoul 
în marea presă mondială care, la rându-i, a predat (sau a preluat) ștafeta noii 
intelectualități la modă. 

Jaloanele au fost repede puse și numite. Președintele Republicii geor- 
giene Eduard Șevarnadze — mai ieri lăudat ca prieten al Statelor Unite, iar 
mai alaltăieri ca partizan al lui Gorbaciov — s-a pomenit cu eticheta de po- 
tentat oriental, față de care contracandidatul său, catalogat ca pro-occiden- 
tal, a făcut figura de cavaler al democraţiei, călare pe un cal alb. Bătrâna vulpe 
caucaziană față în faţă cu tânărul lup cu dinţii lungi (iarăși o fabulă!). 

Tânărul lup este atât de democrat încât va fi unicul candidat la alege- 
rile prezidenţiale, următoarele după cele al căror rezultat nu plăcuse celor 
de la O.S.C.E. și nici celor de la Rand Corporation. Ca lecţie de democraţie, 
s-au văzut și altele mai bune! 

Șevarnadze se jucase cu focul: dorind cu orice preț să se distanţeze de 
Moscova, i se păruse abil să facă unele concesii teroriștilor ceceni, deschi- 
sese teritoriul Georgiei armatelor unchiului Sam și lăsase mână cam prea liberă 
unor fundaţii internaționale. Dar cu toate greșelile sale, bătrâna vulpe rămă- 
sese patrioată și nu acceptase să vândă la solduri independenţa națională a 
patriei sale. Începea deci să deranjeze, așa că a trebuit să priceapă și să 
plătească. 

Ca și Cecenia care este, nu uitaţi, o republică federativă în sânul Fede- 
raţiei Rusiei, Republica suverană a Georgiei este un loc prin care trec unele 
conducte de petrol deosebit de strategice. Este deci foarte important pentru 
societățile multinaționale interesate să controleze aceste locuri. Vă amintiți 
poate că, mai demult, coloșii petrolului au susținut din aceleași motive regimul 
Talibanilor, util prin stabilitatea sa (sic!)... înainte de a avea loc răsturnarea 
cunoscută. 

Analiştii ruși au înțeles bine situația. De aceea Igor Ivanov, ministrul 
rus al Afacerilor Externe, explica presei că rolul S.U.A. în răsturnarea lui Șevar- 
nadze este evident: „Sunt destule fapte, spunea el, din care reiese că cele întâm- 
plate nu sunt rodul hazardului. Lucrurile au fost pregătite și ambasada 
americană era implicată.“ Dar ministrul rus acuza deasemeni rolul jucat de 
fundațiile internaționale conduse de către multimiliardarul George Sörös, care 
din biroul său de pe Wall-Street, dirijează o vastă rețea de destabilizare, nu 
numai a Europei de Est, ci chiar a lumii întregi. 

Imperiul lui George Sörös, născut dealtfel în Ungaria, nu este deci doar 
financiar. El este dublat de o constelație de fundații, institute, universități și 
asociaţii dintre care unele îi poartă numele, altele nu, fiind mai discrete. 

În numele atrăgătoarei ideologii a Societăţii Deschise, George Sörös pro- 
movează intervenția în afacerile interne ale majorităţii statelor din fosta Europă 
de Est. Pompând miliarde, el fondează instituții sau se ingerează în gestiunea 
universităților libere, a academiilor sau altor organizaţii. El finanţează fățiș 
partide politice, lobiuri de opoziție și chiar le creează acolo unde cetățenii 
nu găsiseră cu cale să le fondeze. 

Să ne amintim că doi experți ai fundațiilor Sörös și-au găsit moartea în 
Cecenia unde, după umila mea părere, nu se aflau ca turiști. O obsesie a lui 
Sörös este lupta contra regimului naționalist al Belarus-ului și al președin- 
telui Lukașenko, care își face un titlu de onoare din combaterea corupției, 
mafiei, traficului de droguri și de ființe umane. Sörös trebuie să se fi simţit 
vizat, din moment ce el este pe faţă un partizan al liberei vânzări a drogurilor. 
Comedia care constă în liberalizarea drogurilor zise ușoare pentru a com- 
bate mai ușor traficul (sic) este și calul de bătaie al Partidului Radical creat 
în Italia, dar care se vrea transnaţional, și care a reușit performanţa de a fi 
recunoscut de către E.C.O.S.O.C. (din sistemul O.N.U.) ca O.N.G. Acest par- 
tid și fundaţiile Sörös se frecventaseră pe vremuri în subsidiarul diferitor pu- 
blicaţii sau organizaţii din lumea largă. 

Dar Sörös rămâne un strateg financiar: el a ruinat economia rusă pro- 
vocând devalorizarea rublei, a perturbat Marea Britanie, determinând căderea 
lirei sterline și a ruinat Asia de Sud-Est, ceea ce l-a determinat pe primul mi- 
nistru al Malaieziei Mahatir Mohammad să-l trateze drept criminal econo- 
mic împotriva umanității. Exprimarea este interesantă. Omul de stat malaezian 
a fost desigur mai apoi ţinta unei intense campanii de denigrare și a fost chiar 
tratat drept antisemit. 

Sörös își împinge subtil pionii în vederea alegerilor prezidenţiale în 
Statele Unite, propunându-și să finanțeze o campanie televizată anti-Bush! 
Paradox în lumea lui Mc Donald? Ba deloc! Sörös a decis să mizeze pe 
democrați (pe rapidul, seducătorul și ambiguul John Kerry). Prieten al aces- 
tuia din urmă, Al Gore a fost vice-președintele lui Bill Clinton, al cărui război 
a devastat Balcanii, în numele unui obscur umanism pro-albanez și foarte 
anti-slav (opinie pe care se presupune că o împărtășește și Sörös). Dezmem- 
brarea Iugoslaviei a folosit multora. Cui îi servește crima este întrebarea din- 
totdeauna a comisariatelor de poliţie. 

Uneori, acțiunile Fundațiilor Sörös te fac să te cutremuri. Astfel în 1998, 
o respectabilă fundaţie belgiană (pe care nu o voi numi deoarece am avut 
slăbiciunea de a mă încrede în buna ei credinţă) a lansat o operaţie de mece- 
nat în favoarea relaţiilor interetnice în Europa centrală și de est. Citind cu 
atenție documentaţia, am observat că principala sursă de finanțare provenea 

de la Sörös. Fundaţia belgiană trebuia să repartizeze banii între numeroase- 
le asociaţii din țările respective, dar 80 % dintre ele erau întemeiate sau con- 
trolate de Sörös. Astfel George Sörös își trimitea sieși bani. Atunci pentru ce 
să mai fi trecut printr-o respectabilă fundaţie belgiană? Întrebarea se adresează 
perspicacităţii dvs. Nu aș dori să impun cuiva punctul meu de vedere! 
Există o convergenţă evidentă între fundaţiile Sörös și serviciile secrete 
americane, ca și cu unele biserici americane, cu organizaţiile sioniste și desi- 
gur cu O.S.C.E., toate legate de interesele americane și de unele lobiuri reli- 
gioase (așa cum declarase înainte de moartea sa suspectă generalul Lebed). 
Dosarul rămâne deschis. 
2003-2004 


De la dezintegrarea europeană la Imperiul Mondial 


Chiar dacă lucrurile au fost cu grijă ascunse, recentele evenimente din 
Georgia ne-au permis să reexaminăm rolul jucat de unele instanţe inter- 
naţionale în afacerile interne ale unor state suverane. 

Ministrul rus de externe Igor Ivanov nu a făcut o taină din convingerea 
sa că Statele Unite au jucat un rol în „demisia“ forțată a președintelui Georgiei 
Eduard Șevarnadze. După cum preciza el: „Sunt destule faptele din care reiese 
că cele întâmplate nu sunt rodul hazardului. Lucrurile au fost pregătite și 
ambasada americană era implicată. „Pentru unii analiști, printre care se 
numără și subsemnatul, lucrul pare evident, dar merită să subliniem că mi- 
nistrul Ivanov a cuprins în condamnarea sa privind inge-rința, și fundațiile 
conduse de celebrul George Sörös. 

Multimiliardar în orice fel de devize, arhetip al cosmopolitismului finan- 
ciar, George Sörös adoră să se prezinte sub chipul unui filantrop care face 
donaţii în stânga și în dreapta. Donaţiile sunt reale, dar nu cu totul gratuite. 
Multiplele sale fundaţii, institute sau chiar universități coordonează partea 
vizibilă a unui aisberg, a cărui motivaţie oficială este Societatea Deschisă (Open 
Society). 

Nu trebuie însă să sapi prea adânc ca să descoperi unele dintre scopurile 
social-politice ale lui Sörös. El le mărturisește singur în cărțile sale. Iată câteva: 

- Liberalizarea consumului de droguri (zise ușoare) în lume: un argu- 
ment înșelător, conform căruia liberalizarea și democratizarea drogurilor în 
cauză ar ruina traficul ilegal. După părerea mea traficul ilegal va fi cel care 
va ruina sănătatea publică și potenţialul genetic al omenirii; 

- Emanciparea minorităţilor etno-culturale (în statele din Europa cen- 
trală, orientală și în C.S.I.). Desigur, sunt primul să o subliniez, fiecare comu- 
nitate culturală are dreptul la propria ei cultură. Cei care o refuză ușurează 
alunecarea revendicărilor culturale spre un teritorialism politic. Dar planul 
Sörös nu are nimic cultural: sub acoperirea diferitelor fundații, experții lui 

au fost foarte activi în Cecenia (unde au murit doi dintre ei, fără ca cineva 
să le fi explicat prezenţa), în Iugoslavia (de partea separatiștilor din Koso- 
vo), peste tot în Europa Centrală unde se poate acredita în mod mincinos 
fabula oprimării minorităților maghiare din ţările limitrofe Ungariei și unde 
pretinsul sprijin umanitar acordat rromilor (țigani) sperie populaţiile autohtone; 

- Constituirea unei justiţii internaționale: George Sörös și cu Emma 
Bonino (ex-comisar european din partea Partidului Radical, zis transnațio- 
nal, teoreticiana liberalizării drogurilor) au fost figuri de frunte ale campa- 
niilor internaționale în favoarea Curtii Internaţionale Criminale (căreia, ca 
din întâmplare, Statele Unite nu s-au asociat). Fundaţiile Sörös au finanțat 
publicaţiile O.N.G.-urilor în favoarea constituirii C.I.C. (așa cum au făcut și 
cu unele comitete Helsinki, între altele pe acela care vrea să ne facă să cre- 
dem că Bulgaria, în ciuda evidenţei, își persecută toate minoritățile). O obsesie 
de bază a lui Sörös este lupta împotriva guvernului naționalist al președin- 
telui Lukașenko din Belarus și aici obiectivele sale se întâlnesc și sprijină acţiu- 
nile O.S.C.E. (care nu s-a sfiit să sprijine pe faţă o anumită opoziție). Or, obsesia 
(cât se poate de laudabilă) a lui Alexandr Lukașenko este de a coordona lupta 
împotriva diferitelor mafii, a traficanților de dro-guri și de ființe vii, corupția 
și atingerile la suveranitatea statelor. Aceste argumente erau împărtășite, în 
Rusia de răposatul general Lebed despre care puţină lume crede că ar fi murit 
în 2002 într-un banal accident. 

Dacă Rusia își va face publică oficial părerea despre complotul Sörös, 
aceasta va motiva desigur pe toți pseudo-umaniștii stângii aristocratice de 
diferite culori și pe toți intelectualii plini de rasism anti-slav să considere că 
oricine (orice răufăcător, escroc sau traficant) este mai bun decât Putin, aces- 
ta fiind mult prea intransigent și mai ales mult prea... rus! 

Sörös pusese un picior în Albania, înaintea războiului din Balcani, prin 
niște societăți de telecomunicații și ideea lui era să susțină pe separatiștii din 
Kosovo împotriva lugoslaviei, fără a acorda independenţa Priscinei (ceea ce 
ar fi permis comunității internaţionale să experimenteze noțiunea de protec- 
torat). În mod curios, aceasta este și poziția N.A.T.O. Atunci cine e de fapt 
în amonte și cine în josul râului? 

Bancherul Sörös și-a arătat puterea prin degringolada rublei rusești, a 
lirei englezești și a economiei din Asia de sud-est. În legătură cu aceste lucruri, 
fostul prim-ministru al Malaieziei Muhathar Mohammad, îl acuza pe Sörös 
că este un „criminal economic contra umanității” (noţiune foarte interesan- 
tă și de studiat). Judecând după mai multe izvoare fiabile, proiectele Sörös 
par să se îndrepte și spre America Latină. În mod paradoxal, Brazilia ar fi 
un pământ binecuvântat pentru manevrele Sörös. Dar este oare un paradox? 
Când Porto Alegre găzduia conferințele la nivel înalt anti-mondialiste, de- 
venite altermondialiste, deci mondialiste totuși (!), puţini oameni și-au pus 

întrebarea cum reușeau niște oameni din ţările sărace să plătească o astfel 
de călătorie. Or, una dintre fundaţiile care plătea biletele de avion a fost 
Fundaţia Rockefeller, stâlp al Trilateralei din care face parte și George Sörös. 
Acesta din urmă domină deci și tabăra Davos și tabăra anti-Davos; doar niște 
naivi nu văd acest lucru. În 1998, o fundaţie belgiană dintre cele mai 
respectabile (într-atât încât voi evita să o citez aici, sperând că e o greșeală), 
a lansat o campanie pentru îmbunătăţi-rea relaţiilor inter-etnice în Europa 
centrală și orientală. Or, ce constatăm: Fundaţia Sörös a fost principalul 
finanţator al campaniei, iar fundaţia belgiană trebuia să repartizeze banii, ceea 
ce a și făcut. Mai bine de 80 % dintre O.N.G.-urile care au primit bani erau 
create și controlate de Sörös. Sörös în amonte, Sörös în aval. Ce s-a întâm- 
plat deci? Astfel de operaţii au un nume. Vă las să-l ghiciţi. Sörös se prezin- 
tă pe sine ca un șef de stat fără stat. Ar greși desigur dacă ar controla doar 
un singur stat!!! 

Și mai există câteva constante în programele Sörös: 

— pornirea anti-religioasă: născut evreu, Sörös nu mai are nici o legă- 
tură cu această religie nici cu vreo alta. Și aceasta este principala lui divergență 
cu George W. Bush-junior, tenor al „Coaliţiei creștine“ (biserică evanghelică 
milenaristă și ultrasionistă). Dacă Sörös a sprijinit din toate puterile războiul 
din Balcani al lui Clinton, punctul lui de vedere față de războaiele din Golf 
a fost destul de transparent. Să pună piciorul în Irak nu este o prioritate pen- 
tru el. Dar se pare că vrea să se înrădăcineze mai bine acolo unde este, adică 
în Statele Unite. El participă și investește în campania prezidenţială anti-Bush, 
mizând pe investitura democrată. Subtil! Foarte subtil!; 

- pornirea anti-slavă: dintr-un fel de atavism maghiar, Sörös nu ratează 
nici o ocazie de a destabiliza țările slave și extinde această pornire către țările 
ne-slave dar ortodoxe, cum a fost cazul recent în Georgia; 

-pornirea anti-europeană: (înțeleg prin europenism, crearea unei voințe 
europene independente faţă de Statele Unite și de N.A.T.O., între altele cu 
Rusia). George Sörös preferă să urmeze (sau să preceadă) misiunea încre- 
dințată O.S.C.E., instanță ambiguă din care fac parte S.U.A. și care de fapt 
tutelează protectoratul mondial asupra Europei centrale și orientale, și asupra 
Comunităţii Statelor Independente. 

Pentru guru-ul de pe Wall-Street este o oroare să audă evocându-se 
numele unei singure civilizații europene, transuraliene, de a auzi vorbindu-se 
despre respect pentru diferite culturi, pentru popoare și națiuni suverane. 
Obiectivul său este dezintegrarea. 

Dacă în viitor, tribunalul slav internațional, fondat de prof. Mihail 
Kuzneţov, se repune pe treabă, va trebui să deschidă o anchetă serioasă con- 
tra lui George Sörös, care iubește atât de tare justiţia internațională. Voi cola- 
bora cu voioșie... 

Dosarul George Sörös nu este nici complet, nici încheiat... Manevrele 
sale, vai, vor continua fără să cadă sub incidenţa Curţii Criminale Internaționale 
pe care tot el a finanţat-o... Valorile noastre, tradiţiile, referințele noastre 
morale, naţiunile noastre trebuie să se păzească. Mai bine să știm ce ne 
așteaptă, nu? 

2003 


„Kafiristan”: caz exemplar în istorie 


Sunt suficiente elementele care permit analizarea aspectului etnopsiho- 
logic în istoria Afganistanului. Personalitatea însăși a comandantului 
Massoud este indisociabilă de originea sa tadjică, aceasta fiind o civilizație 
indo-europeană de limbă darie (persană). 

Se citează adesea cazul Nuristanului, dar fără explicaţii, or această 
regiune a devenit celebră în istoria literaturii, sub un alt nume, graţie lui 
Rudyard Kipling („Omul care a vrut să fie rege”, nuvelă popularizată recent 
în cinematografie de Sean Connery și Michael Caine). Este deci vorba despre 
Kafiristan, a cărui populaţie descinde direct din războinicii greco-macedo- 
neni ai lui Alexandru cel Mare, de pe la anul 300 înainte de Hristos. Având 
pielea și ochii de culoare foarte deschisă, Kafirii (pe care musulmanii îi 
numeau mai întâi cu un termen ce înseamnă necredincios), au menţinut 
de-a lungul timpurilor o permanenţă culturală și lingvistică incredibilă. Dacă 
limba de bază a evoluat spre ansamblul indo-european și s-a împărțit în patru 
dialecte principale apropiate de dari, specificitatea culturală a fost atât de 
puternică încât a perpetuat credinţele vechilor greci, combinând dezordo- 
nat, dar cu o mare toleranţă, filosofia elenistică (un politeism ce evoluează 
firesc spre panteismul inevital al marilor întinderi ale munților). În trecere, 
s-au lipit câteva influenţe ale budismului original și ale comunităților creștine 
primitive nestoriene). Accesul dificil spre Kafiristan a permis această conti- 
nuitate care însă a început să deranjeze hegemonia islamistă (deja!) sub dom- 
nia regelui afgan Abdur Rahman. O adevărată „cruciadă“ islamică s-a năpustit 
asupra Kafiristanului în 1895 / 1896. Supraviețuitorii au fost convertiți cu 
sila la Islam. Prizonierii de război kafiri au fost făcuţi robi și vânduți pe piețele 
Kabulului. Ar fi fost foarte interesant să se amintească aceste fapte la con- 
ferința O.N.U. de la Durban, căci sunt mai recente decât altele, ce au fost evo- 
cate. Pentru a supune Kafiristanul au trebuit decenii. I s-a impus un nou nume 
(cel folosit acum): Nuristan. 

Numeroase obiceiuri persistă în ciuda tuturor opreliștilor, precum și lim- 
bile mai sus citate. 

„Autohtoni veniți de aiurea” (de peste douăzeci de secole), ei au consti- 
tuit multă vreme, fără să o știe, una dintre paginile cele mai misterioase ale 
istoriei. Și au fost și victimele uneia dintre ultimele „cruciade”, mărturisită 

ca atare în istoria contemporană. Astăzi încă, numărul lor depășește cu mult 
suta de mii. Problema este minoră desigur faţă de mulțimea popoarelor și 
culturilor Afganistanului, dar chiar atunci când frizează anecdoticul, aceste 
fapte istorice te pun pe gânduri. 

Profit de această ocazie pentru a aduce un omagiu memoriei generalu- 
lui Ahmed Shah Massoud și luptei sale de două decenii. Pariez că acum când 
a murit, se vor găsi destui politicieni occidentali care să jure că l-au cunos- 
cut bine și că l-au sprijinit. Poate în vis! 

2001 

Capitolul 2: | 
DOCTRINA „DUBLEI MASURI“ 


Terorism antirusesc — rasism antislav 


În numărul 2.759 din Vif Express (Bruxelles), hazardul punerii în pa- 
gină a făcut să apară alăturate două articole, probabil de același autor care, 
își propuneau, unul să afirme că Adjaria nu are drept la independenţă și 
celălalt că Cecenia are indiscutabil acest drept. Este foarte ușor să semeni con- 
fuzie în ochii opiniei publice amestecând independența popoarelor, sepa- 
ratismul, rezistența, terorismul etc. Semantica politică face minuni. Kosovo 
ar avea astfel dreptul la independenţa pe care Spania o refuză Ţării Bascilor. 
Kurzii au beneficiat de simpatia presei occidentale până ce a venit la putere 
în Turcia un guvern islamist (zis moderat), la porțile Uniunii Europene. Stân- 
ga occidentală a susținut ideea constituirii în Sahara fostă spaniolă, la granița 
dintre Algeria, Maroc și Mali, a unei Republici numite „Saharaoui” fără bază 
istorică nici etnică, dar aceeași stângă occidentală se făcea că nu vede pro- 
blemele populaţiei berbere din Algeria. În același context, nici vorbă să fie 
susținută mișcarea pentru suveranitatea Qubec-ului — unicul bastion curajos 
al francofoniei, nici naționalismul armean din Nagorno Karabah. 

Înțeleagă cine poate, veți spune. Dar, de înţeles se poate! Majoritatea aces- 
tor probleme au un fir roșu conducător, care constă în a susţine tot ce este 
în defavoarea Rusiei. Lipsindu-le antisovietismul și anticomunismul, comen- 
tatorii caută argumente noi pentru a susține unilateralismul american inclu- 
siv prin a sprijini unele curente islamist extremiste. Oare independentiștii 
ceceni nu sunt și ei extremiști? Asasinate, luări de ostateci, fie că se întâmpla 
într-un spital sau un teatru rusesc, atentate în metrou etc. De ce ar fi wahha- 
bismul extremist cecen inocent în fața opiniei publice mondiale? Poate pen- 
tru că omoară ruși? Adevărul este că nu e greu de constatat un miros de rasism 
anti-slav, anti-rusesc și anti-ortodox în multe analize ale presei mondiale. Își 
amintește cineva că membrii milițiilor U.C.K. din Kosovo au defilat în uni- 
formă (din fericire, fără arme) pe străzile localității Huy din Belgia, cu voie 
de la primărie, în timp ce membrii aceleiași U.C.K. își desenau pe ziduri în 
regiunea wallonă inițialele înfrăţite cu cele ale partidului ultranaționalist turc 
H.N.P. (lupii cenușii) taxați drept pungași de extremă dreaptă? Singurii „slavi 
cumsecade” ar fi cei catolici și atlantiști. Când sunt catolici și naționaliști, 
atunci sunt neofasciști (vezi schema de destabilizare a reputației lui 
Vladimir Meciar). 

După cum îi indică și numele, Federația Rusă este un stat federal. Cece- 
nia este una dintre multiplele entități teritoriale și administrative care com- 
pun un ansamblu, acesta având dreptul și datoria de a-și apăra integritatea 

teritorială, unitatea și suveranitatea. Cecenii calificați drept pro-ruși (termi- 
nologie aleasă pentru a suscita reflexul anti-colaboraţionist) sunt, de fapt, 
patrioți care își respectă cultura națională și și-o asumă ca și alte popoare 
ale federaţiei, într-un ansamblu federal. 

În fine, o întrebare îmi vine în minte. Cu ce documente călătorește numi- 
tul ministru de externe al guvernului independentist cecen? Pașaportul lui 
nu poate fi rusesc. Este oare atunci un pașaport cecen ilegal, sau un docu- 
ment împrumutat cu amabilitate de către vreo țară prietenă? Care anume? 
Sau este vorba de vreo altă șmecherie? Își imaginează oare cineva un ministru 
de externe al E.T.A. primit ca diplomat de către cutare sau cutare țară? Iarăşi 
două măsuri diferite! 

La 9 mai însă, bătându-și joc de victoria noastră comună împotriva fas- 
cismului, wahhabismul cecen și-a arătat adevărata față care este rasismul anti- 
european! 

2004 


„Toleranţa”: o nouă dictatură? 


Adesea, oamenii sunt întemnițați în numele libertăţii, pentru a li se limita 
gândirea. În numele toleranței se comit adesea cele mai flagrante intolerante. 

Big Brother spunea că sclavia este libertate. 

Schema este variabilă dar se învârte întotdeauna în jurul următoarei axe: 
o comunitate se prezintă (pe drept sau pe nedrept) ca fiind victima unor acte 
de intoleranţă (pe care uneori le provoacă singură), apoi cere solidaritate și 
toleranţă din partea societății, apoi un sprijin activ, dacă nu exclusiv al celor- 
lalte componente ale societăţii, afirmând fără încetare că orice critică este o 
agresiune. Ea se prezintă ca interlocutor inevitabil dar inatacabil, neutralizând 
astfel mediile care fac opinia publică (presa, educaţia, intelectualii la modă, 
oamenii politici conformiști etc.). Și astfel victima devine progresiv un 
nou tiran. 

Victimele de ieri devin călăi sub privirea indiferentă a gânditorilor fără 
minte. Astfel, în numele sionismului, victimele naziștilor oprimă astăzi pe 
palestinieni în totală contradicție cu credința evreiască însăși. Vă recomand 
în acest sens să citiți lucrarea în limba franceză a profesorului Yacov M. Rabkin 
„În numele Torei: o istorie a opoziţiei evreiești față de sionism”, apărută la 
Editura Universităţii Laval (Montreal, Québec). 

Profesorul Yakov M. Rabkin își încheie meritoria lucrare cu următoarele 
cuvinte: „Am constatat că sionismul și statul Israel au schimbat imaginea 
despre sine a multor evrei și pe cea a lumii despre ei (...) Dar paradoxul este 
instructiv: încercând să salvezi astfel un popor, ajungi să-l schimbi într-atât 
încât devine de nerecunoscut. Și în plus, îl plasezi în centrul unui conflict 
militar cronic. În măsura în care Tora nu se adresează doar evreilor ei fiind 

doar populaţia pilot destinată să dea exemplul, să-i inspire și să-i influențeze 
pe toți oamenii, controversa provocată de sio-nism și de consecințele aces- 
tuia, conţine și ea o lecţie pentru alte popoare”. 

Victime ale unui ostracism de prost gust, comunitățile musulmane din 
Europa occidentală au pornit pe un drum de intoleranță, pe care vor avea 
nevoie de toleranța celorlalți. O simplă critică privind cutare sau cutare aspect 
teologic al islamului este resimțită și prezentată ca o agresiune rasistă și face 
obiectul unei urmăriri judiciare în unele ţări în care noua gândire unică 
domnește ca un despot democratizat. 

Bomba cu explozie întârziată pe care o reprezintă această derivă a fost 
din păcate ilustrată de recenta întâmplare din Tările de Jos. Profesorul Pim 
Fortuyn a fost acuzat de exprimare xenofobă și rasistă, pentru că a pus câ- 
teva întrebări asupra felului în care se derulează imigrația ilegală. După 
asasinarea sa de către un redus mintal manipulat, presa internațională de mare 
tiraj a continuat să-l defăimeze pe Pim Fortuyn, deși mulți dintre colegii lui 
de partid erau de origine africană. Este taxat de populism, deși el este pur 
și simplu „suveranist”. Stânga aristocratică din saloanele mondene, care se 
străduiește să asimileze progresul cu homosexualitatea, a fost foarte necăjită 
de a trebui să se confrunte cu un coleg de dreapta. Asta e! 

Și iată că, la începutul lui noiembrie 2004, după o pace socială de se- 
cole, un nou asasinat politic zguduie Ţările de Jos. 

Théo van Gogh, scriitor și cineast olandez, strănepot al ilustrului pic- 
tor Vincent van Gogh, este asasinat la Amsterdam de un fanatic, căruia, mi 
se va reproșa probabil că-i citez originea maghrebină și islamismul militant. 
Dar de ce să mi se reproșeze mie un fapt real? 

Ce i se reproșa (și de către cine?) lui Théo van Gogh? În primul rând 
homofobia (adică orice critică adresată lobiului homosexual), chiar dacă el 
pregătea de fapt un film în care să prezinte pozitiv opera profesorul Pim 
Fortuyn. În al doilea rând, islamofobia, căci filmul sau „Supunere” descria 
calvarul unei fete somaliene, măritată împotriva voinței ei (și eu care credeam 
că stânga aprecia feminismul!). A fost taxat și de antisemitism, fără expli- 
caţii, dar așa sunt vremurile... A fost desigur taxat și de populism (ar tre- 
bui să definim cuvântul, care, derivând din „popor“, mi-ar fi mai degrabă 
simpatic)... 

Gura lumii e proastă, după cum știe fiecare, dar de acum este și primej- 
dioasă, dacă pregătește noi intolerante în numele cărora sunt uciși intelec- 
tualii care nu gândesc „pe linie”... Vorbeaţi de disidență? 

Un ministru italian, care trebuia să fie comisar european, a fost sacrifi- 
cat pe altarul noii „bune creșteri”, din cauză că pentru el homosexualitatea 
nu cadra cu credința creștină și pentru că preconiza întoarcerea la valorile 
familiei. Opinia lui a fost interzisă în numele toleranței... Să înțeleagă cine 
poate! Aceeași schemă a fost folosită pentru a defăima pe cardinalul belgian 

Gustaaf Joos, decedat de moarte naturală, în chiar ziua asasinării lui Théo 
van Gogh. Cardinalul își apără doar credinţa în legătură cu aceeași homo- 
sexualitate. 

Oricât am nega existența anumitor lobiuri, aceasta nu le va împiedica 
să acționeze în culise. Transformând o toleranță pașnică într-o intoleranță 
militantă, unele comunităţi lucrează împotriva lor înseși. Exact așa cum „Gay 
Prides"îi ridiculizează pe aceia care, constituind un oarecare procent din popu- 
latie, nu au fost neapărat nici paria nici elite. 

Deriva actuală este extrem de primejdioasă. Se naște un nou fel de dic- 
tatură, care din „soft” devine tot mai „hard (cer iertare pentru acest jargon). 
Dacă nu suntem atenţi, vom ajunge curând într-un punct începând din care 
orice gând liber va fi interzis în numele toleranței. Pentru a parafraza o vorbă 
celebră, vom sfârși prin a spune că „pentru toleranţă există case speciale”. 

2004 


„Le Bras-de-Fer” între Francofonie și Americanism 


Unanimitatea smulsă in extremis pe 8 noiembrie 2002 în Consiliul de 
Securitate, în bătălia privind rezoluția asupra Irakului, nu trebuie să înșele 
pe nimeni. Franța și Statele Unite continuă să se afle în divergență pe plan 
politic. Suficient pentru ca să fim acuzați de obsesii anti-americane. 

Observăm în această prezentare pretenţiile americane de hegemonie 
mondială militară și politică, deci culturală. Primejdia unei hegemonii politice 
constă în faptul că ea antrenează o hegemonie culturală, apoi o decadenţă. 
Lupta francofonă este deci indispensabilă pentru supraviețuirea demnității 
umane. 

Există și în Statele Unite o „boală franțuzească”. Ea constă în a identi- 
fica orice obstructie la politica americană ca fiind inevitabil inspirată de Franța. 
Lui Goethe îi plăcea să-și prezinte compatrioții germani ca fiind un popor 
ce „complică totul pentru sine și pentru restul lumii”. Francezii nu sunt nici 
ei mai nuanțați. Ei au pierdut obiceiul de a-și complica propriile afaceri, dar 
nu scapă nici o ocazie de a face viața mai dificilă altora și în primul rând 
Statelor Unite. Ei ar fi, zice americanul, atât de susceptibili încât ar trebui să 
te scuzi că ai o părere diferită de a lor și să le ceri iertare că nu ești francez. 
Aceste rezistenţe franceze trebuie să fi creat multe obstacole în calea exercitării 
leader-ship-ului american în 1919, după 1945 și din 1991 încoace. 

Confruntare culturală sau dorință de hegemonie? 

Franța mai contează oare? Richard Perle, moștenitor intelectual al le- 
gendarului senator Scoop Jackson și nașul noii drepte care l-a adus pe Ronald 
Reagan la Casa Albă, răspunde destul de brutal la această întrebare. Războiul 
rece fiind terminat „ar trebui poate să nu-i mai răsfățăm atâta pe francezi”, 
scrie el. Richard Perle este poate mai caustic decât majoritatea colegilor săi, 

dar ideea pe care o exprimă este destul de răspândită și nu este nouă. A exi- 
stat dintotdeauna la Washington o ten-dinţă anti-franceză. Ea a apărut la 
Departamentul de Stat după dezastrul militar din mai — iunie 1940, când 
armistițiul francez a fost considerat drept o pace separată, care a grăbit intrarea 
în război a Statelor Unite. Imaginea Franţei s-a înrăutățit apoi din cauza intran- 
sigenţei lui Charles de Gaulle în timpul războiului, din cauza importanţei 
Partidului Comunist după Eliberare, din cauza dezbaterii privind reînarmarea 
Germaniei și privind decolonizarea la începutul războiului rece, precum și 
în urma numeroaselor confruntări din anii '60. Aceste „greșeli“ale lui de 
Gaulle, greșeli pentru care nu există ispășire, au lăsat cicatricele cele mai 
adânci. La sfârșitul războiului rece, confirmându-se validitatea strategiei ame- 
ricane, în raport cu tezele franceze, Parisul este cel care ar fi trebuit să se 
„scuze“. Această așteptare trebuie să fi influențat reacția americană cu ocazia 
dezbaterii privind comandamentul sud al N.A.T.O., în 1997: de ce să cedăm 
ceva francezilor pentru ca ei să revină într-o organizaţie din care nu ar fi tre- 
buit să iasă? 

Americanii sunt sentimentali? 

Peter Rodman scria în august 2000 „invidioși și nostalgici, francezii n-ar 
căuta niciodată unitatea europeană pentru a susține o poziție americană, ci 
doar pentru a i se opune. Orientarea exclusivă a integrării politice și econo- 
mice în Europa este de la o vreme antiamericanismul”. Proiectul unei politi- 
ci comune de apărare și securitate este, după John Bolton, deosebit de primej- 
dios; el ar implica „sfârșitul N.A.T.O., așa cum concepem noi această orga- 
nizaţie”. La Saint-Malo, în decembrie 1999, Bolton reducea contribuţia lui 
Jacques Chirac la „un discurs provocator antiamerican”. 

Sunt ei convinși de elitismul lor? 

În ce-l privește, Peter Rodman se declară tulburat de încrâncenarea cu 
care Europenii insistă să restabilească multipolaritatea într-o ordine interna- 
țională pe care ei o consideră primejduită de hegemonia americană. lată — 
spune el — o problemă structurală moștenită de la războiul rece. În martie 
1999, în faţa sub-comisiei Afacerilor europene din Senat, el remarca faptul 
că Europa și-a grăbit procesul de integrare în mare parte pentru a construi 
o contragreutate la ceea ce ea consideră a fi o dominație americană. Alte țări 
europene împărtășesc această opinie, apreciază el, dar nici unul nu o exprimă 
cu mai mult entuziasm decât Franţa. In loc să se lase conduși cu seninătate 
de către noi, Europenii încearcă să se opună predominanței noastre. În ce 
privește politica externă comună a U.E., scopul ei este „de a face din Europa 
egala Statelor Unite, de a aduce Europa într-o situație autonomă, de a crea 
o Europă mai independentă față de Statele Unite”. Această dorinţă de ega- 
litate și independenţă și acest refuz de a accepta cu seninătate puterea ame- 
ricană anunţă o contrapondere europeană cu atât mai amenințătoare cu cât 
„ca de obicei, francezii le exprimă în termeni foarte melodramatici”. 

N.A.T.O., mijloc politic și cultural al hegemoniei americane? 

Pentru Peter Rodman, ar fi preferabil să existe certitudinea că „Europa 
se întărește, își îmbunătățește capacitățile de apărare în interiorul structurilor 
alianței N.A.T.O.“ Dar atâta vreme cât această condiţie nu este îndeplinită, 
o Europă mai slabă și mai puţin unită este preferabilă, dacă ea rămâne 
devotată N.A.T.0. 

Această ambivalență exprimă o poziție americană tradițională în sen- 
sul de a dori o Europă unită, dar numai până la un punct, de a aștepta ca ea 
să devină mai puternică dar nu prea tare și de a spera ca ea să se exprime 
cu mai multă încredere, dar cu un accent anglo-saxon pronunțat. Peter 
Rodman este din acest punct de vedere un discipol fidel al lui Henry 
Kissinger, pe care l-a ajutat de altfel să-și pregătească Memoriile sau, mai 
recent, să redacteze numeroase scrieri alarmiste. 

Cum văd americanii Europa? 

La prima vedere, aceste analize sunt împărtășite de Donald Rumsfeld 
(actualul secretar al Apărării) fost membru al Administrației Ford (ca și Henry 
Kissinger). „Nu există Europa!“ exclama el, exasperat, într-o dezbatere tele- 
vizată în iunie 2001. „E un teren imobiliar ocupat de un număr de ţări. Unele 
fac parte din N.A.T.O., altele nu. Unele apartin Uniunii Europene, altele nu. 
Unele nu fac parte nici din una nici din cealaltă”. A încerca să consolidezi 
acest teren ar putea fi contraproductiv, prevenea Donald Rumsfeld la Con- 
ferința anuală de la Wehrkude la Munchen, în februarie 2001. Există un risc 
de destabilizare a Alianţei. 

Ce fel de cooperare există între Franţa și America? 

În ciuda manifestărilor europene de sprijin față de Statele Unite, primele 
săptămâni de după 11 septembrie au părut să confirme îndoielile adminis- 
trației Bush privind Europa în general și Franța în special. Această bănuială 
privind Parisul este fructul unei proaste reputaţii și al unor amintiri neplă- 
cute întărite cu regularitate de o actualitate, care dă prea des Frantei rolul 
personajului celui rău. Evident, această atitudine a Americii nu invită la o 
poziție de sprijin. Fie în operaţiile militare din Afganistan, fie în cadrul lăr- 
git al luptei împotriva terorismului, rolul Franţei ar fi putut fi luat mai mult 
în consideraţie de către oficialii administraţiei Bush. Această contribuţie ar 
fi putut măcar să fie aplaudată cu tot atâta entuziasm cu cât sunt deplorate 
insuficientele și reaua voinţă a Franţei în alte domenii sau chestiuni. 

Suspiciuni? Acuzaţii? 

Să fie oare o coincidenţă dacă, într-un discurs important, pronunțat la 
New-York de vice-președintele Richard Cheney, lista aliaților fideli asociați 
luptei antiteroriste cuprindea Marea Britanie, Germania și multe alte țări cum 
ar fi Turcia, Iordania și Ţările de Jos, dar ignora Franța? Amintirile Franţei 
lui de Gaulle nu se șterg și odată cu ele unele lozinci cum ar fi „indepen- 
denţă“ și „hegemonie“ rămân simboluri ale ostilității franceze faţă de 

N.A.T.O. „Francezii, scria Amos Perlmutter în mai 2001, fac tot ce pot pen- 
tru a-și demonstra antiamericanismul, oricând și oriunde. De fapt este sin- 
gura democraţie cu adevărat anitamericană, în ziua de astăzi.“ Această reacție 
americană, excesivă în formă, dacă nu în ce privește fondul, reflectă o ten- 
dință aproape paranoică de a-i asocia pe francezi majorității dificultăților întâl- 
nite de Statele Unite în lume. La televiziune, Rich Lowry, editorul publicaţiei 
Naţional Review declara astfel: „Politica externă franceză se bazează de ani 
de zile pe două principii — a vinde arme dictatorilor și apoi a încerca să încurce 
Statele Unite. Ei nu ne vor iubi niciodată. Ceea ce contează este să ne respecte 
deci și să se teamă de noi.“ Pentru americani, Uniunea Europeană este un 
furnicar antiamerican. În ce privește problemele Orientului Mijlociu, neîn- 
crederea viscerală față de politica și obiectivele Franţei în Golful Persic, 
aproape că ar plasa această ţară în centrul „axei răului”. 

Unii responsabili politici europeni nu se jenează de altfel de a considera 
Franţa ca fiind principalul obstacol în calea unui consens transatlantic. Ei 
șușotesc deschis sau cu jumătăți de cuvinte că Parisul ar sta în calea sprijinu- 
lui pe care Europa l-ar acorda altfel iniţiativelor americane în Golf. La toate 
acestea se adaugă ideea că Franţa vizează o alianță implicită cu China și Rusia, 
alianţă ale căror manifestări vizibile ar fi votul în Consiliul de Securitate al 
O.N.U. în care o coaliţie antiamericană și-ar multiplica comploturile, după 
Simon Serfati. 

Cultura, politica și economia sunt strâns legate. Despărţită de politică 
și economie, francofonia este sortită decăderii. Aceasta este o mare lecţie a 
istoriei. Asociaţiile francofone nu pot decât să ofteze neputincioase fără un 
sprijin energic din partea statului francez. 

2003 


Viitorul Europei în Mileniul III: 
între minciună și redefinire 


De circa un deceniu, problematica păcii și securității în Europa s-a mo- 
dificat considerabil. 

Fosta bipolaritate est-vest nu pare să mai aibă nici o realitate sau sem- 
nificaţie intrinsecă, deoarece despărțirea nu mai există. 

Dispariţia unei supra-puteri comuniste a descărcat de orice sens o 
înfruntare de tip ideologic între Europa occidentală și cea orientală. 

Eu mă număr printre aceia care cred că semantica nu e niciodată neu- 
tră și că folosirea cutărui sau cutărui cuvânt nu este fructul hazardului. Me- 
rită în acest sens să ne punem întrebări grave privitoare la termenii folosiți, 
mai ales în presa numită internațională, de către ziariști și analiști. 

Astfel, această presă definește adesea pe șefii de stat din Europa de est 
sau din C.S.I. ca fiind „pro” sau „anti occidentali. O întrebare simplă se pune 

de la început: din moment ce tabăra înainte numită „de est”nu mai există, 
ce poți fi dacă nu ești pro-occidental? Această întrebare, care pare simplistă, 
va servi drept axa de reflecţie prezentei analize. 

Să ne întoarcem puţin înapoi. Pe vremea războiului rece, și a semi- 
dezghețului care a precedat dispariția U.R.S.S., bipolaritatea Washington — 
Moscova sau în alţi termeni N.A.T.O. - tratatul de la Varșovia ilustra bine 
jocul de cuvinte conform căruia orice duet devine un duel. 

Se impunea perspectiva unei multipolarități. Ridicarea Chinei ne per- 
mitea să o credem. Importanța crescândă a unor țări cum ar fi India, Brazilia 
sau Zairul de asemenea. Dar nu a fost cazul deoarece aceste țări nu vehicu- 
lau nici un model ideologic special. 

Mulţi șefi de stat ai lumii a treia au jonglat foarte abil cu divergenţele 
dintre cele două super-puteri, asociindu-se adesea cu una fără a o supăra prea 
tare pe cealaltă, pentru a-și lăsa o portiță de salvare. Unele regimuri totalitare 
au ales cutare sau cutare tabără mai mult de dragul unui alibi ideologic pen- 
tru dictaturile lor, decât ca o aderare asumată. 

S-a căutat o a treia cale, dar sub acest titlu s-au adunat toate contradic- 
tiile posibile. 

După părerea mea, doar doi oameni de stat au acceptat o anume rigoare 
în căutarea unei a treia căi. Unul la nivelul politicii sociale interne și celălalt 
la nivelul relaţiilor internaționale. Globalizarea sistemului nu s-a putut con- 
cretiza din cauza morţii celor două personalități în cauză. 

Pe plan social, soluţia alternativă a fost reprezentată de justițialismul 
definit de Juan Domingo Peron, președintele Republicii Argentina. Din păcate 
caracterul exemplar al peronismului nu a depășit cadrul Americii Latine. 

Cealaltă ilustrare a acestei căi a fost generalul Charles de Gaulle care, 
înaintea altora, a înțeles dreptul popoarelor la auto-determinare și necesi- 
tatea de a se îndepărta de blocurile militare prea autoritare. 

Desigur, ei pot fi criticați pentru una, alta, dar au acționat cu un curaj 
politic real, calitate din ce în ce mai rară pe eșichierul mondial. Aspectul 
geopolitic al unei cercetări alternative își trăgea însă seva din scrierile sau 
din gândirea unui mare număr de filozofi sau politologi. Fără a le nuanța 
aici, vom putea evoca de exemplu pe Pierre-Joseph Proudhon și pe dife-riții 
exponenți ai socialismului francez ne-marxist: Léon Bourgeois cu solidaris- 
mul, Otto Strasser socialismul național german (dinainte de Hitler), Mahatma 
Gandhi, căruia îi uităm prea adesea implicaţiile politice ale gândirii sale spiri- 
tualiste. Diverse regimuri politice ale lumii a treia au încercat să îmbine afir- 
marea națională și justiția socială în durul context al post-colonialismului sau 
neo-colonialismului. Numeroase au fost și eșecurile datorate mai ales 
diferitelor tentative de recuperare de către S.U.A. și U.R.S.S.-ul de atunci. Nu 
era greu să destabilizeze cineva o noțiune atât de vagă ca „nealinierea”, care 
era totuși pozitivă și concretă în ea însăși, și chiar indispensabilă. Manipularea 

actuală a evoluat de la o diplomaţie pentru inițiați, spre o dominare media- 
tică a acestei nebuloase care este opinia publică mondială. 

Sistematizarea pretextelor. 

O înfruntare politică sau militară între două ideologii antagoniste implică 
o alegere politică clară, inclusiv o neutralitate clară. Dispariţia bipolarității 
(și mai ales a oricărei posibilități de multipolarități) tulbură jocul alianțelor 
și impune un conformism față de o „gândire unică” și o anume noțiune de 
„politicește corect”. 

Acest conformism ambiant ușurează o manipulare mondializată în legă- 
tură cu care nu sunt de prisos câteva exemple. 

În timp ce înainte părea să existe o anumită împărțire a lumii, (ceea ce 
este o constatare și nu o aprobare din partea mea), aceasta permițând S.U.A. 
să debarce în Granada și U.R.S.S. să intervină în Afganistan, unica putere 
mondială poate acum să se impună politic și militar oriunde. Aceste inter- 
ventii sunt în general mediatizate la culme: presa americană (zisă internatio- 
nală) se găsea înaintea armatei pe locurile debarcării americanilor în Somalia. 
Ne pierdem în supoziții privind rezultatele reale ale acestui „turism 
militar” sprijinit de unele țări membre ale N.A.T.O. Singu-rul care a încercat 
să-și salveze poporul a fost președintele Ibrahim Egal, care desigur a fost con- 
damnat de comunitatea internațională. 

Rivalitatea (economică) între Irak și Kuweit ar fi putut permite o exa- 
minare a frontierelor din zonă. Dar primejdia era prea mare. În ochii unora 
este preferabil să omori civili și apoi să-i înfometezi printr-un embargo imoral, 
decât să efectuezi analize pertinente. 

A impune un boicot moral împotriva Iranului, care susține regimul tali- 
banilor în Afganistan, era oare atât de greu pentru o ţară cum este S.U.A., 
sau avem de a face cu o alegere economică ușor de definit, dar fără nici o 
referire la drepturile omului? 

Să faci pe jandarmul moralizator în întreaga lume și totodată să respingi 
principiul mondializării justiţiei, la recenta Conferinţă de la Roma: iată o situa- 
ție care ne permite să ne punem întrebări asupra pretextului moral al super- 
puterii. 

Alibi-ul umanitar 

Dacă un război ideologic sau naționalist mai poate lăsa loc de alegere 
liberă a alianțelor, un conflict umanitar nu lasă nici o alegere. Să declanșezi 
un conflict militar sub pretext umanitar înseamnă aproximativ următoarele: 
Dușmanul nu respectă drepturile omului: noi intervenim din motive uma- 
nitare. Deci cel care nu ne aprobă este anti-umanitar, dacă nu inuman... Noi 
avem dreptate: acest lucru nici nu merită discuție! 

Dacă acest silogism ar porni de la o poziţie etică adevărată, nu s-ar pune 
practic nici o problemă. Dar realitatea este alta: în pașii evocati, aspectul 

umanitar este un pretext și îmbrobodirea opiniei publice este adesea pregătită 
de multă vreme prin presă și prin anumite organizaţii internaționale ne-guver- 
namentale. Să ne întoarcem deci în Europa: Fosta Republică Federativă 
Iugoslavă era incontestabil o ficțiune statală, dar nu mai mult și nici mai puţin 
decât alte state din lume. A confunda dreptul popoarelor cu necesitatea unui 
teritoriu a fost greșeala de bază. Ar fi fost mai bine dacă toate popoarele în 
cauză s-ar fi reunit să încerce împreună să rezolve problemele comune, căci 
implozia unui stat înmulțește pro-blemele și le exacerbează. 

Diabolizarea actualei Iugoslavii este oare altceva decât un aspect al 
manipulării globale a falsei comunități internaționale? 

Iată din nou câteva reflecţii neconformiste: 

- Cum poate N.A.T.O. să ceară ca armata iugoslavă să-și părăsească 
propria ţară? Iugoslavia rămâne astăzi o federaţie (Serbia-Muntenegru) și în 
fiecare parte a acestei federații există mai multe comunităţi etno-culturale. 
Cazul albanofonilor din Kosovo nu este unic: există și comunități maghiare, 
românești (sau aromânești) etc.; 

- Dacă această comunitate internațională nu recunoaște existența unei 
Republici Kosovo, ea acceptă implicit că această provincie să facă parte din 
gruparea neo-iugoslavă. Cum poti cere deci, altfel decât în glumă, unei armate 
să-și părăsească propriul teritoriu? Cum poate telespectatorul să se lase înșelat 
de seria de imagini arătând mizeria (reală) a civililor din Kosovo și totodată 
impecabila armată independentistă a Kosovo-ului în uniforme noi-nouțe și 
cu arme tot atât de noi? À propos, de unde vine acest echipament? Să se fi 
făcut colectă pentru el, cum s-a făcut pentru ajutorul umanitar acordat 
civililor?; 

- Cum să nu strigi că are loc o manipulare, atunci când auzi că de-func- 
tul capelan al unui regim fascist din cel de-al doilea război mondial este bea- 
tificat cu mare pompă de către un om al bisericii care se dorește a fi garantul 
moralității publice mondiale? 

Îmbrobodirea opiniei publice este flagrantă! 

Domnia confuziilor 

Lipsa de informare a popoarelor din Răsăritul Europei pare să convină 
anumitor interese. 

O confuzie savant întreținută, neoficial desigur, permite unor politicieni 
să promoveze confuzia între Europa, cu cele două instituţii ale sale (Uniunea 
Europeană și Consiliul Europei), iar pe de altă parte Europa și organizația 
atlantică dirijată de partea cealaltă a oceanului. 

Se dovedește aici o dublă minciună: pe de o parte este minţită opinia 
publică vest-europeană asupra realităților est-europene; pe de altă parte sunt 
mințite popoarele din Est promiţându-li-se panaceul euro-atlantic. 

Nu am nevoie de nimeni pentru a cunoaște perfect, din interior și din 
străfundurile ființei mele, sufletul est-european. Constat că atunci când 
interese străine impun unor ţări din Estul Europei cheltuieli ameţitoare și 
suprarealiste, pentru a-și adapta armata la normele N.A.T.O., nu mai sunt 
chipurile bani pentru pensionari, handicapati, spitale, orfelinate și oameni 
ai străzii! Nu este vorba de o analiză ideologică, ci de bună credinţă... Ajunge 
să privești în altă parte decât pe culoarele hotelurilor de lux. Drepturile omu- 
lui, atât de des invocate pentru a șantaja Belgradul, sunt dintr-o dată uitate, 
iar drepturile popoarelor implicate nu mai inspiră aproape pe nimeni... 

Unii sunt vinovaţi de a fi avut dreptate primii! 

În fața unei opinii publice anesteziate, apar în Europa de Est câțiva rari 
oameni politici care au curajul de a refuza să se definească, după cum le 
dictează străinătatea (dubla străinătate: faţă de țara în cauză și faţă de con- 
tinentul european). Pentru a-i critica, mediile de informare îi tratează drept 
populiști, neo-comuniști sau ultranaționaliști, amestecând toate criteriile. 

Și iarăși se produce marea manipulare: acești oameni politici sunt vic- 
time ale unor defăimări orchestrate, pe baza unei tactici a cărui strategie nu 
este greu de ghicit. 

După ce a redactat, primul, un raport foarte bine documentat împotriva 
practicilor mafiote, a corupției și traficului de droguri, președintele Repu- 
blicii Belarus, Alexandr Lukaşenko este ținta unei campanii de calomniere 
atât din Vest cât și din Estul Europei. 

De îndată ce este vorba de Belarus, sunt aplicate practici absolut con- 
trare dreptului internațional și diplomației. În unele capitale occidentale se 
deschid contra-ambasade ale Belarus, gestionate de opoziţia belorusă (o 
minoritate acrită în urma înfrângerilor sale în alegeri și referendumuri). 
Această opoziție oferă posturi oficiale împotriva reprezentanților oficiali la 
reuniunile O.S.C.E.! O constelație de fundaţii particulare de aceeași sorginte, 
ajută proiectele de destabilizare a statului Belarus, manipulând organisme 
inter-guvernamentale împotriva națiunii acestui stat, exact cum procedau ace- 
leași fundaţii în statele balcanice în ajunul războiului. Sunt în joc aceleași 
interese și nu acelea ale popoarelor! Cum putem considera faptul că un eminent 
membru de onoare al uneia dintre fundaţiile respective se află totodată în 
fruntea unei fundaţii numai din orbi? Opinia publică, zisă mondială, să fie 
toată făcută numai din orbi? 

O deturnare a atenţiei 

Ideea europeană este un ideal foarte respectabil la care mă raliez cu multă 
bucurie. Totul este să definim la fel termenul de „Europa”: căci aici se poate 
alege un aspect și contrariul său. Dacă nu suntem cumva constrânși in- 
conștient de veșnic prezenta manipulare a spiritelor! 

Europa nu se limitează la cele 15 state membre ale Uniunii Europene, 
nici la cele patruzeci ale Consiliului Europei. 

Există un tot al civilizației europene în care coexistă diferite culturi, sen- 
sibilități și convingeri religioase. Este o jignire pentru popoarele din Estul 
Europei de a fi considerate ca niște veșnici invalizi, incapabili să se descurce 
singuri, după cum ar fi nedrept să fie excluse din această Europă popoarele 
C.S.I. 

Charles de Gaulle vorbise despre o Europă de la Atlantic la Urali, ba 
chiar, și mai bine, de la Brest la Vladivostok. Și pe bună dreptate! 

O viziune euro-continentală a problematicii geopolitice pentru secolul 
care bate la ușă implică nu doar o întâlnire pe picior de egalitate a statelor 
și popoarelor din vestul și estul continentului, dar și includerea noului grup 
constituit de Comunitatea Statelor Independente. 

Dacă ne uităm bine, o astfel de concepție devine repede euro-asiatică, 
dacă includem în ea republicile din Asia Centrală. Și aici ne întâlnim cu unele 
preocupări ale lui Mustafa Atatürk. 

Constat de altfel că în jocul politico-diplomatic al unor actuale puteri 
se manifestă dacă nu un rasism, cel puţin o xenofobie dirijată contra țărilor 
slave și ortodoxe; și mai ales contra celor care sunt și una și alta. Interese 
externe au încercat să împingă la conflict în Transnistria pe românofoni și 
rusofoni. De fapt, caracterul artificial al problemelor ar fi permis mai degrabă 
o soluţie pe calea dialogului între cei în cauză. Guvernul de la Chișinău s-a 
orientat spre dialog și aceasta îi face cinste. Dar unde era comunitatea inter- 
națională atunci când mureau oameni nevinovați de ambele părți ale Nistrului? 

De fapt întrebarea pusă la început, se apropie de răspuns. Pentru a fi 
pro-occidental, în Europa de Est și în C.S.I. trebuie să renunti la suverani- 
tate, să-ți uiţi identitatea, să-ți deviezi rădăcinile, și să nu dai doi bani pe intere- 
sele reale ale popoarelor. Dacă refuzi, devii populist, adică ciuca bătăilor și 
jignirilor. 

Îmi permit în încheiere să pun întrebarea: în condiţiile actuale, popoa- 
rele din Estul Europei și din C.S.I. sunt partenere sau ostatice ale redefinirii 
relaţiilor internaţionale; și dacă am pus întrebarea în acești termeni, voi și 
răspunde la ea! 

Cei ce își bat joc de onoarea unui popor se joacă cu focul. Degeaba piro- 
manul va da apoi vina pe pompieri. 

Onoarea popoarelor din Estul Europei este cea a continentului întreg, 
dar a Europei din adâncuri: cea care și-a păstrat sufletul. În ce-i privește pe 
cei care se iluzionează asupra necesităţii de a coopera activ cu un bloc mi- 
litar, le pun doar o simplă întrebare: ca să se bată cu cine și în interesul cui? 

2002 

Capitolul 3: 
CONSPIRAȚIE ȘI REACȚIE 


Bioetică și ecologie: Sud-Estul european în faţa ecocidului 


Un demers ecologic serios și cinstit trebuie să treacă peste granițele din- 
tre disciplinele științifice și să devină în mod firesc transdisciplinar: 
aspectele umanitare, spirituale și (irenologice?) permit realizarea unei legă- 
turi intelectuale între apărarea păcii, drepturile omului și protecția mediului 
ambiant. Geopolitica și ecopolitica sunt inseparabile în ele înseși. De asemeni, 
aspectul global al unui demers cu adevărat ecologic ne permite să atingem 
noțiunea de holisticologie, integrând-o în politologie. 

Balcanii și mai exact regiunea dunăreană din sud-estul Europei au fost 
dureros afectate în 1999 de un război nedeclarat dar real împotriva 
Iugoslaviei. Iată cum descria situația gânditorul ecologist elvețian Franz 
Weber: „Mari întinderi din Iugoslavia au fost devastate. Dunărea, artera vitală 
a Europei, curge poluată, fără viaţă, începând din Ungaria și până la Marea 
Neagră. Blocată de rămășițele podurilor sfărâmate, ea nu mai este naviga- 
bilă, ceea ce are consecințe economice dezastruoase pentru sute de mii de 
europeni. Apele curgătoare, lacurile și multe pânze freatice sunt contami- 
nate. Biotopul Adriaticei este grav modificat. Sute de orașe și sate sunt ruinate, 
comori culturale s-au pierdut pe veci. A fost răvășit un peisaj considerat odi- 
nioară drept cea mai frumoasă grădină a Europei. lar grămezile de cenușă 
și fum împrăștie pe continentul nostru razele mortale ale radioactivităţii și 
miasmele substanţelor toxice degajate. Câtă vreme vom mai sta cu brațele 
încrucișate, binevoitori cu marea putere obsedată de putere și de război, care 
masacrează la rece, bucată cu bucată, mediul vital european, la poarta noastră? 

Dacă e vorba de polemică, ea nu e determinată de concurente ideolo- 
gice, ci în primul rând pe fapte, pe care mintea noastră nu le poate ignora, 
căci realitatea lor este, vai, controlabilă... 

Trecând peste originile și convingerile noastre religioase, politice și filo- 
zofice, frontierele intoleranței sau neînțelegerii trebuie să dea înapoi în fața 
vastului obiectiv care este supraviețuirea omenirii, implicând inevitabil 
supraviețuirea nu doar a ființelor umane, a popoarelor, a tuturor ființelor 
vii, dar și a naturii și mediului ambiant în general. 

De la Hiroșima, Nagasaki sau Dresda, războaiele biologice contempo- 
rane au fost realități cumplite. S-au inventat până și „bombe curate”, care să 
protejeze natura și clădirile, și să nu omoare „decât” oamenii. Dacă știința se 
prostituează, ea poate atinge culmi ale perversității. 

Și totuși instrumente legale internaționale există. A 4-a Convenţie de la 
Geneva stipulează în primul său protocol adițional (art. 55, $1): „Războiul 

va fi purtat în așa fel încât să se protejeze mediul natural înconjurător de 
pagube extinse, durabile și grave (...)”. Iar paragraful următor (art. 55, $2) 
precizează: „Atacurile împotriva mediului natural, în scop de represalii, sunt 
interzise”. 

Chiar înainte de a evoca bombardamentele specifice și intenționate, 
opinia publică europeană trebuie să știe că și carburantii folosiți de avioa- 
nele atlantice de luptă conţineau în proporție deloc neglijabilă substanţe foarte 
toxice: perclorat de amoniu, nitroglicerină, nitroceluloză, poliuretan, polivinil 
cloric, polistiren, poliacrolit, salicilat de plumb, etilexoat de plumb, stearat 
de plumb, nitrați și perclorați metalici, compuși fluorici și, între altele, sub- 
stante a căror ardere este excesiv de toxică și cancerigenă, pentru că formează 
oxizi și alți compuși susceptibili de a distruge vegetaţia și de a altera sănă- 
tatea ființelor vii. 

Se înțelege că, indiferenți la frontiere, norii formați în urma acestor arderi 
nu circulă doar deasupra Iugoslaviei, ci, în funcție de condiţiile meteorolo- 
gice, se duc și spre ţările limitrofe și chiar spre cele mai depărtate, făcând să 
apese asupra întregii Europe amenințarea potenţială a unui dezastru ecolo- 
gic major. Doar viitorul ne va permite să-i măsurăm amploarea latentă. 

Așa zisul „război umanitar în Balcani a violat toate principiile de pro- 
tejare a mediului înconjurător menţionate în numeroase documente cu apli- 
care internațională, mai ales pe cele adoptate, la nivelurile general și regional, 
de către Naţiunile Unite și U.E. Principiile declaraţiei de la Rio privind me- 
diul înconjurător și dezvoltarea (1992) și cele ale Agendei 21 au fost de asemeni 
violate, mai ales în ce privește: a) interdependenta și indivizibilitatea păcii, 
dezvoltării și protecției mediului (Principiul 25); b) războiul are, prin natura 
sa însăși, un efect distructiv asupra unei dezvoltări acceptabile și antrenează 
pentru statele participante, în caz de conflict armat, respectarea regulilor drep- 
tului internaţional în relația cu mediul înconjurător (Principul 24). 

De notat că majoritatea acordurilor internaţionale în materie de protecţie 
a mediului normează problemele efectelor transfrontaliere actuale și poten- 
tiale. Așadar, acordurile în chestiune au fost violate direct și indirect prin 
bombardamentele N.A.T.O., pe următoarele planuri: 

1. Protecţia atmosferei, păturii de ozon și climei: Convenţia privind 
poluarea transfrontalieră a atmosferei și protocoalele ei, Convenţia de la Viena 
privind protecția păturii de ozon, Protocolul de la Montréal privind sub- 
stanțele care distrug pătura de ozon, Convenţia O.N.U. privind schimbările 
climaterice, Protocolul O.N.U. de la Kyoto etc. 

2. Protecţia împotriva poluării apelor: Convenţia privind cooperarea 
în materie de protecţie și exploatare durabilă a Dunării, Convenţia privind 
largul mării, Convenţia privind poluarea de către cargouri, Convenţia privind 
prevenirea poluării cu petrol, Convenţia privind poluarea Mediteranei și 

protocoalele ei. Convenţia privind protecţia și folosirea apelor și lacurilor 
transfrontaliere, etc. 

3. Protecţia biodiversităţii: Convenţia asupra protecţiei patrimoniului 
mondial cultural și natural, Convenţia Ramsar privind bălțile de importanță 
internațională ca habitat al faunei zburătoarelor, Convenţia pentru protecția 
păsărilor, Convenţia pentru biodiversitate, Convenţia de la Bonn privind 
protecția migratoarelor sălbatice, Convenţia de la Berna privind protecția 
faunei sălbatice europene și a habitatului său natural. 

4. Accidentele industriale: Convenţia asupra efectelor transfrontaliere 
a accidentelor industriale. 

5. Vărsarea de deșeuri primejdioase: Convenţia de la Basel privind 
mișcările transfrontaliere și eliminarea deșeurilor primejdioase. 

Distrugerea masivă de uzine chimice și electrice, precum și a unor rafi- 
nării și instalaţii industriale, din care decurge o catastrofă ecologică, cu efecte 
imediate și durabile, reprezintă o violare a dreptului fundamental al omu- 
lui, unanim proclamat, la un mediu ambiant sănătos și neprimejdios. Din 
aceste puncte de vedere au fost violate flagrant mai multe instrumente de 
drept internaționale, semnate de toate statele membre N.A.T.O. și între altele — 
Declaraţia universală a drepturilor omului (1948), Acordul internaţional 
privind drepturile civile și politice și Acordul internațional privind drepturile 
economice, sociale și culturale (1968). 

În ce o privește, Republica Federativă Iugoslavă a ratificat cinstit 53 de 
acorduri internaționale în domeniul protecției mediului. Cât privește pro- 
tecția mediului în condiții de conflict armat, Iugoslavia a ratificat următoarele 
acorduri: Convenţia privind interzicerea exploatării, producerii și stocării 
armelor toxice și bacteriologice, și privind distrugerea lor; Tratatul interzicând 
experiențele nucleare în atmosferă, în spațiu și sub apă; Tratatul de interzicere 
a instalării de arme nucleare și alte arme de distrugere în masă pe fundul 
lacurilor și oceanelor și în subsolul acestora; Convenţia privind protecția patri- 
moniului natural și cultural mondial. 

Un raport al Fundaţiei Franz Weber precizează că un pământ poluat și 
pustiit pentru secole sau chiar milenii, este o dramă nu doar pentru popor, 
dar și pentru toți pământenii și pentru generațiile care vor veni. În același 
sens se face o comparaţie între genocid și ecocid. 

Scuza ignoranței nu poate fi invocată, căci, în ciuda dezinformării 
ambiante lansate de așa zisa „comunitate internaţională”, diverse cercuri au 
încercat să tragă un semnal de alarmă. 

Profesorul Carmelo R. Viola, directorul Centrului de Studii de Biologie 
Socială (Italia), a analizat impactul ecologic și biologic al acestui război. În 
același context au acționat Academia Sârbă (Iugoslavia) și International Action 
Center (New-York), precum și unele cercuri și unii gânditori ecologiști (în 
timp ce alții se complăceau într-un conformism multinațional). 

Folosirea uraniului sărăcit în acest război este un exemplu foarte sem- 
nificativ al unei voințe de ecocid ale cărui consecinţe în Europa întreagă și 
mai ales în Europa dunăreană sud-orientală, vor trebui studiate mai profund 
într-un viitor apropiat. 

N.A.T.O. a folosit efectiv împotriva Iugoslaviei avioane AC-1 „War- 
thoge'și arme anti-tanc A-10 ale căror tunuri trag 4.200 de lovituri pe minut 
în salve conţinând uraniu sărăcit. Or, la acest nivel se pot face comparații, 
căci reziduurile de uraniu sărăcit lăsate în urma războiului din Irak au făcut 
să crească considerabil în această țară procentul de mortalitate a locuitorilor, 
cel de malformații fizice la noii născuți, al leucemiilor infantile, al cancerelor 
cu focalizare diversă. Afecțiunea gravisimă de care suferă unii foști comba- 
tanti din acest război (sindromul războiului din Golf) provine de la reziduurile 
de uraniu sărăcit utilizate în aliajele destinate ameliorării capacității de per- 
forare a gloanţelor și obuzelor. 

Gravitatea chestiunii a determinat crearea la New-York, de către Inter- 
national Action Center, a unui proiect de studiu privind uraniul sărăcit 
(Depleted Uranium Education Project). Unul dintre colaboratorii acestui pro- 
gram, John Catalionotto a precizat că Pentagonul utilizează uraniul sărăcit, 
un reziduu al procesului de îmbogăţire a uraniului care intră în compoziția 
bombelor atomice și a combustibililor nucleari, pentru că este foarte dens (de 
1,7 ori mai dens decât plumbul) și amplifică puterea de perforare. Un astfel 
de obuz lovește ținta și arde eliberând oxid de uraniu. Acesta din urmă emite 
radiaţii pe tot parcursul vieții persoanelor care l-au inhalat. 

Cam 940.000 de salve încărcate cu uraniu sărăcit au fost trase de avioa- 
nele Warthoges și peste 270.000 de kilograme de deșeuri radioactive au rămas 
în regiunea Kosovo în urma intervenţiei militare străine. Exact aceleași arme 
fuseseră folosite în zonele sârbești din Bosnia în 1995 și consecințele lor sunt 
încă în curs de analizare. 

Până la urmă, după ce pretinseseră că vor să salveze Kosovo, elibera- 
torii au lăsat regiunea în primejdie de a deveni un deșert nuclear”. 

Consecințele pentru fauna, flora, agricultura și, desigur, asupra sănă- 
tății și potenţialului genetic uman sunt apocaliptice. Extinderea acestei si- 
tuații în celelalte țări ale regiunii va trebui urmărită pe termen mediu și lung. 

Situaţia seamănă din păcate cu urmările tragice ale catastrofei de la Cer- 
nobâl asupra unei zone mai întinse decât s-a crezut. 

Pe de altă parte, departe de a fi simple riscuri colaterale, bombarda- 
mentele s-au efectuat voit asupra unor obiective economice a căror distrugere 
a provocat consecințe ecologice iremediabile pentru întreaga regiune a 
Dunării. 

Franz Weber își ilustrează opiniile cu o implacabilă luciditate: „Cel mai 
tragic este că acest război nu este comparabil cu nici un război precedent. 
Nu a fost un război curajos, nici cinstit, ci unul învăluit în formule cucernice, 

un război laș ca o ambuscadă, pilotat de la distanţă pe ordinator, un război 
prin apăsare pe buton și cu declanșare la distanţă. A fost un război dus de 
o mașinărie inumană, cum nu s-a mai văzut de când sunt oameni pe pământ 
și care a provocat răni fără vindecare.” 
Este într-adevăr vorba de un ecocid și cum să-l califici altfel decât drept 
o crimă contra umanității. 
2001 
Surse: 
- Francis Dessart: „Elemente pentru o Eco-irenologie”; 
- „Holisticology“ = studiul globalității; 
- Vezi și nota lui Francis Dessart către directorul general al U.N.E.S.C.O., 
privind distrugerea masivă a patrimoniului ortodox local; 
— „Jurnalul' de Franz Weber (Elveţia); 
- Fundaţia Franz Weber (Elveţia); 
— Sara Flounders, co-director al International Action Centre (New-York). 


„Marile Manevre“ ale Vaticanului 


Să începem prin a cita o personalitate care știe bine despre ce vorbeș- 
te: „S-a făcut dovada că biserica catolică exercită o nouă putere în veac în 
scopul de a recuceri Italia, după ce a recucerit Polonia și Europa de Est”. 

Pentru observatorii bine informați, acest citat constată o evidenţă, dar 
pentru opinia publică lăsată în ignoranță, informaţia este șocantă. Cu atât 
mai mult cu cât autorul este nici mai mult nici mai puţin decât ministrul ita- 
lian al justiţiei din vremea guvernului Claudio Martelli. Drept dovadă a atot- 
puterniciei Vaticanului în Italia este faptul că primul ministru democrat-creștin 
italian a cerut secretarului general al Partidului Socialist (căruia îi aparținea 
dl. Martelli) să prezinte scuze bisericii. Scuze oficiale care însă nu l-au împie- 
dicat pe dl. Craxi să vorbească în particular despre o invazie clericală. 

De fapt braţul activ, din ce în ce mai la vedere, al politicii internaționale 
a Vaticanului este „Opus Dei” (în latină „Lucrarea lui Dumnezeu”). Unii nu 
ezită să afirme, cu probe, că „Opus Dei”a facilitat în mare măsură alegerea 
lui Karol Wojtyla pe scaunul papal sub numele de Ioan Paul II. 

Întemeiat în 1928 de către preotul catolic Escriva de Balaguer, „Opus 
Dei” este considerată a fi inspiratoarea regimului franchist, iar după moar- 
tea dictatorului Franco a pregătit cu grijă tranziția în așa fel încât oamenii ei 
să păstreze funcţii-cheie în Spania. 

Clericii din „Opus Dei”au obținut de la loan Paul II ceva ce toți ceilalți 
papi refuzaseră, și anume un statut special de „prelați personali” care îi 
plasează (ipso facto) în afara oricăror jurisdicții episcopale ale țărilor în care 
operează. 

„Opus Dei” se compune astăzi din 1.500 de preoți, 75.000 de membri laici, 
aproape un milion de cooperanți și simpatizanți activi, aproape 500 de uni- 
versităţi, colegii, școli și centre de pregătire politică sau jurnalistică în aproape 
90 de ţări, 694 de ziare, 52 de posturi de radio și televiziune, 12 societăți de 
producție cinematografică. Pe scurt, o rețea mondială bine organizată, cu toate 
caracteristicile unui serviciu de informaţii dublat de un serviciu de acțiune 
și influenţă. 

După ce a finanţat „Solidaritatea” din Polonia și a încercat să transfere 
această țară de la dictatura stalinistă la atotputernicia bisericii, „Opus Dei” se 
străduiește să-i ajute pe uniaţii din U.R.S.S., începând cu cei din Ucraina. Este 
de asemeni exact că există antene (folosim aici vocabularul serviciilor secrete) 
ale „Opus Dei”în Albania, China, România și U.R.S.S. 

În România, „Opus Dei” a fost foarte activ pentru a repune pe roate bise- 
rica greco-catolică și a scoate în față din sânul său personalităţi practic 
necunoscute în țară, care au ajuns astfel pe prima pagină a actualităţii inter- 
naţionale. Nu este cumva și cazul inefabilei Doina Cornea? 

Curioasă sinergie în România 

Cercurile catolice și uniate par foarte active în România: în orice caz mult 
prea active în raport cu numărul credincioșilor acestor biserici în țară. 

Cu fantoma „Opus Dei'în spate, o altă ramură activă a Vaticanului, 
Ordinul suveran de Malta (O.S.M.) încearcă să prindă puteri în România, 
profitând de recunoștința pentru ajutoarele sale umanitare. Dar și aici meri- 
tă făcute câteva reflecții: Ordinul de Malta își fixase la început baza sa 
românească în Ungaria. Încă dinainte de căderea lui Ceaușescu, Ordinul își 
țesuse o excelentă rețea transfrontalieră în serviciul emigrației maghiare și 
a apropiaților ei. 

O.S.M.-ul întreţine relaţii strânse cu Otto von Habsburg, care încearcă 
și el să se impună (moralmente cel puțin) în Ungaria. Și aici se pune o altă 
problemă: nu se profilează oare la orizont umbra mânăstirii Sionului? 

Societate ultra-secretă și hiper-ocultă, mânăstirea Sionului oficial nu 
există. Dar această fostă, oficină are drept scop să plaseze pe un tron din 
Europa un Habsburg, oricare ar fi el, și pe această bază să dezvolte o Europă 
unită sub un nou imperiu al Habsburgilor. Desigur vocabularul se va schim- 
ba, dar rezultatul va fi același: A,E,I,O,U,. Austria trebuie să domine lumea: 
„Austriae est imperare orbi universo”, vechea deviză a Habsburgilor, prima 
grijă a mânăstirii Sionului și a numeroșilor ei sateliți. 

Alianţa contrariilor sau diversificarea măștilor? 

Deși oficial diferite, „Opus Dei”și Mânăstirea Sionului urmăresc 
aceleași scopuri și au o serie de membri comuni. Una dintre manevre este 
de a utiliza Ordinul de la Malta (care este încântat), dar și de a infiltra cer- 
curi aparent antagonice, cum ar fi Francmasoneria... 

Plasându-și pionii în Francmasonerie, Mânăstirea Sionului și „Opus 
Dei” le-au dat misiuni aparent contradictorii: 1) de a readuce în obediența 
Romei pe membrii catolici și de a catoliciza curentul masonic spiritualist. 2) 
de a favoriza tendinţele atee și laice militante ale altor tendințe masonice pen- 
tru a avea în rezervă o sperietoare, din moment ce cea a comunismului nu 
mai funcționează. 

Obedienţele masonice spiritualiste (așa cum cereau vechile „landmarks” 
masonice) sunt astfel tratate drept neconforme cu regula și combătute simul- 
tan de cei doi poli antagonici ai frăției. Fără a avea habar de aceasta, unii se 
lansează în polemici, nebănuind că fac jocul dușmanilor lor celor mai înrăiți! 

Profitând de dubla rețea a diplomaţiei vaticane și a bisericilor locale, 
Ordinul de Malta (O.S.M.) se străduiește de asemenea, prin intermediul unor 
ziariști și scriitori manipulați sau (consentants?) să combată și să calomnieze 
ordinele cavalerești care deranjează, cum ar fi Ordinul Sfântu-lui loan de la 
Ierusalim (ecumenic — filiație ortodoxă prin țarul Rusiei Pavel I, care a fost 
mare maestru al acestui ordin) și unele cercuri masonice sincere. Asistăm 
la un nou episod al străvechii opoziții dintre Cavalerii loaniţi și Mânăstirea 
Sionului? 

Declaraţiile unei anume masonerii românești în favoarea monarhiei (care 
se potrivește cu sprijinul acordat Hohenzolernilor de către unele persona- 
lități greco-catolice) ilustrează perfect aceste manevre multilaterale. 

Calomnia — arma Iașilor 

Cei care deranjează ambițiile reunite ale cercurilor precedent mentio- 
nate, din diverse ţări, sunt (întâmplător?) victime ale unor calomnii sau, dacă 
sunt persoane importante, a unor campanii de defăimare în presă. 

Nu este vorba numai de „dușmani ci și de cei care prin opoziția lor ar 
putea întârzia ambițiile cercurilor menționate sau ar putea într-o zi să priceapă 
complotul ce se țese și să-l denunțe. 

Întotdeauna gata să ciugulească informații de la confrați și să le dezvolte, 
marea presă internaţională s-a dovedit mută, în mod curios, în cazul de- 
nunțării în decembrie 1989 în revista spaniolă „Tiempo“a unei încercări de 
lovitură de palat în Belgia, care s-ar fi produs în 1986. Revista scrie: „Un grup 
de nobili, aparținând cu toții grupării „Opus Dei”, au încercat în 1986 să 
provoace o lovitură de stat în Belgia!” Scopul era de a constrânge pe regele 
Baudouin al Belgiei să demisioneze în favoarea unui Habsburg! Ofiţerul supe- 
rior din poliția belgiană care a denunţat complotul a fost viu atacat de către 
ziarul bruxellez „La Libre Belgique”, susținător fervent al conservatismului 
catolic. 

În mod curios, în 1991 a început să se vorbească în Belgia despre o 
renunțare la „legea salică” și despre includerea femeilor la succesiunea dinas- 
tică. Nimic prea interesant, la prima vedere, afară de faptul că prinţesa Astrid, 

sora prințului Philippe (nepotul regelui și succesorul său pre-zumptiv) toc- 
mai se măritase cu un Habsburg! Dacă dintr-un motiv oarecare, prințul 
Philippe era înlăturat de la succesiune, sora sa putea deveni regină, având 
drept print consort un arhiduce de Habsburg. Copiii lor ar fi fost prima verigă 
din lanţul unei noi dinastii în Europa. 

Cu mici excepții, ziariștii belgieni nu s-au prea băgat în povestea asta. 
Ciudată situație. 

Și dacă „Protocoalele înțelepților Sionului“ ar fi adevărate? 

Vă amintiți de celebrele „Protocoale ale înțelepţilor Sionului”, interzise 
în Europa occidentală pentru antisemitism? Nişte falsuri întocmite la un 
moment dat de poliția Țarului și amplu folosite apoi de naziști. 

Analizele diferă. După unii aceste texte ar fi rodul întrunirilor secrete 
ale Mânăstirii Sionului și ar fi căzut în mâinile poliției secrete ţariste, care 
nepricepând mare lucru, ar fi decis că este vorba de sionism, de la Sion, și 
le-ar fi publicat adăugând câteva pasaje care i-ar acuza pe evrei. Deci tex- 
tele n-ar fi cu totul inventate, dar n-ar avea nici o legătură cu sionismul nici 
cu iudaismul. Mânăstirea Sionului a avut interes ca legenda antisemită să 
dureze, pentru ca nimeni să nu pună prea multe întrebări. Dar despre ce vor- 
beau aceste protocoale: despre un complot internațional pentru a controla 
lumea prin infiltrarea cercurilor influente; biserici, bănci, armată, masone- 
rie etc... Cei care au ochelari de cal nu vor pricepe desigur. 

Primejdie în Est 

Biserica catolică, cu cele două braţe ale ei: „Ordinul de la Malta” și „Opus 
Dei”, găsește în Răsăritul Europei (mai ales în țările majoritar ortodoxe) un 
climat de încredere, puţin cam naiv poate. Bisericile ortodoxe nefiind struc- 
turate internaţional, ele nu se prea îndepărtează de activită-ţile lor eclezias- 
tice și religioase. Tratând uneori cu omologii lor catolici de la Roma, ortodocșii 
nu pot nici pricepe, nici bănui ce se ascunde în culisele serviciilor secrete ale 
Vaticanului. 

Abil liniștită cu un limbaj dulceag și ipocrit, opinia publică ortodoxă riscă 
să cadă în capcane foarte primejdioase! 

Vaticanul nu era interesat de căderea comunismului decât dacă acesta 
era înlocuit de un regim cosmopolit, apropiat de Roma! Comisarii politici 
sunt atunci înlocuiți cu preoți, dar strânsa supraveghere a societăţii rămâne. 
Polonia este un exemplu foarte trist al acestor manevre. 

Principala primejdie pentru ambițiile Vaticano-habsburgice ar fi ridicarea 
în Europa de Est a unor regimuri politice naţionale (eventual naționaliste) 
care să repoziționeze statele respective în concertul european sau internaţio- 
nal într-un mod complet liber și fără legătură cu unele instanțe ideologice 
internaționale. 

Săpăturile au și început deci și populaţiile în cauză trebuie avertizate. 

Ele trebuie să reacționeze viguros împotriva acestui „imperialism preoţesc”. 
1990 

Addendum 2004 

Sus-menţionata analiză fusese scrisă în timpul vieţii regelui Baudouin 
I al Belgiei. Decesul său a modificat desigur considerabil termenii planurilor 
habsburgice privind o eventuală succesiune. 

Actualul rege Albert I, fratele defunctului sau predecesor, are un fiu mai 
mare, prințul Philippe, însurat și tată a doi copii. Iluziile Habsburgilor s-au 
evaporat deci, în ce privește Belgia. 

Și totuși, în octombrie 2004 a avut loc un eveniment dovedind legături 
foarte strânse între Vatican și aspiraţiile Mânăstirii Sionului. Papa Ioan Paul 
II a decis să beatifice pe defunctul împărat al Austro-Ungariei Carol I de 
Habsburg. 

Acest proces de canonizare sau sanctificare a împăratului Carol de 
Habsburg te pune pe gânduri. Prin ce a fost el ales al lui Dumnezeu, mai 
bun decât alţii? Urcat pe tron în ajunul primului război mondial, nu i-a fost 
prea greu să vrea pace într-un moment când înfrângerea alianţei austro- 
prusace era deja inevitabilă. A fost desigur foarte credincios, pios și mistic, 
dar nu mai mult decât orice alt credincios sincer, fie el laic sau călugăr. 

El a încercat să salveze Imperiul austro-ungar în logica lui, dar când fap- 
tul i s-a părut imposibil, a încercat să domnească peste Ungaria disociată de 
Austria, căci aceasta devenise o republică. Concepţia lui despre dreptul 
popoarelor era deci cu totul aleatorie. 

În timpul pontificatului său, loan Paul II a beatificat și canonizat o 
mulțime de persoane. Două ne vor reține în special atenţia. 

Mai întâi don Escriva de Balaguer, fondator al lui „Opus Dei”. În ce-l privește, 
orice comentariu este inutil. Acest gest papal a fost unul de mulțumire pen- 
tru sprijinul politic oferit de „Opus Dei'la propria sa alegere și în politica 
sa în Est. 

Al doilea este un monstru (nu găsesc alt termen) și anume Monseniorul 
Stepinak al Croaţiei care îi protejase și inspirase în al doilea război mondial 
pe asasinii Ustași, cei care au masacrat în Croaţia diferite naționalități și în 
special pe ortodocși. Ciudată sfințenie! Atras de neo-păgânism, Hitler avea 
o adevărată repulsie pentru religiile tradiționale. Dar a făcut două excepții. 
Prima pentru musulmani: s-au organizat trei divizii musulmane (în majori- 
tate albanezi și bosniaci). A doua pentru uniați (a căror existenţă este de ori- 
gine strict politică și al căror unic scop a fost de a săpa unitatea națională 
ortodoxă). Astfel, trecând peste propriile concepții antireligioase, Hitler a 
autorizat și organizat în tabăra de instruire a S.S. din Alsacia, în orașul Cernay 
(Sennheim) o secţie specială destinată antrenării preoților uniaţi celei de a 
14-a divizii S.S: Division Galizien. 

Utilizarea uniaţilor și a islamicilor în lupta împotriva ortodocșilor nu 
este deci un lucru nou. Înainte de N.A.T.O. a existat al III-lea Reich. 

Așa că Sfântul Stepinak este foarte emblematic. Pentru a reveni la cazul 
mai puţin oribil al împăratului Carol I de Habsburg gestul papal pare deter- 
minat probabil de necesitatea de a readuce în prim plan familia Habsburgilor 
pentru un oarecare motiv geopolitic privind Europa centrală. Ceea ce desi- 
gur este direct legat de axa ideologică a Mânăstirii Sionului (despre care unii 
vor spune iarăși că nu există). 

Că majoritatea credincioșilor catolici din Estul Europei sunt sinceri și 
nevinovaţi, nu încape îndoială, dar ierarhii lor, cel puţin în parte, sunt per- 
fect la curent cu aspectul politic al unora dintre deciziile prezentate ca fiind 
ecleziastice. Un exemplu în acest sens este crearea mai multor dioceze cato- 
lice, de un fel sau altul, în cadrul Federaţiei Rusiei și Ucrainei. 

Singura cale pentru Europa de a nu cădea într-una din multiplele cap- 
cane care i se întind, ar fi de a-și asuma adevărata vocaţie, și anume cea 
transuraliană: Marea Europă până la Vladivostok. 

Căci Rușii sunt incontestabil ceea ce nu sunt nici americanii și nici turcii: 
niște europeni de baștină, inclusiv prin cultură, dar și creștini ortodocși. 

2004 


Între Religie și Politologie. 
„Trezirea de conștiință”a ortodocșilor europeni 
la sfârșitul secolului XX 


Poate nu atât căderea globală a comunismului în U.R.S.S. și în țările aso- 
ciate ei, cât alte evenimente mai tragice și mai sângeroase au determinat o 
nouă conștientizare a creștinilor ortodocși în ansamblul Europei și chiar, fapt 
singular, în Europa occidentală... În ciuda inconfortului intelectual pe care 
îl suscită faptul de a pune alături o analiză religioasă cu o abordare geopolitică, 
acest demers pare nu numai necesar, ci chiar realmente util. 

Evenimentele care au însângerat unul după altul teritoriile fostei 
Iugoslavii (și mai ales Serbia și Kosovo) în ultimii ani, i-au obligat pe mulți 
creștini (și pe creștinii ortodocși în primul rând) să măsoare cât este de incom- 
patibil creștinismul cu formele adoptate de războiul modern: un război al 
țărilor bogate și super-industrializate împotriva popoarelor sărace. 

Războiul lansat de principalele puteri occidentale (sub conducerea Pen- 
tagonului) a dovedit un dispreţ total pentru deciziile O.N.U. și pentru bazele 
juridisdicţiei internaţionale. Cinismul pretextelor umanitare nu înșeală pe 
nimeni: crime au fost de ambele părți, dar numai crimele sârbești au fost ară- 
tate, pe când cele ale grupărilor anti-sârbești (adesea sprijinite, organizate și 
înarmate de S.U.A.) sunt în mod voit trecute sub tăcere de ani de zile și nu 

au antrenat nici un fel de urmăriri, de exemplu contra U.C.K., în timp ce 
protestele noastre izolate nu au găsit nici un ecou în media. 

Pe de altă parte, agresiunea împotriva poporului sârb ne-a arătat că 
s-au făcut progrese tehnologice inumane. Fără să-și utilizeze arsenalele ato- 
mice majore, armatele europene plasate sub comandament anglo-american 
au împrăștiat pe pământul Europei muniții pe bază de uraniu sărăcit. Con- 
secința nebunească a acestei diseminări este că sănătatea popoarelor noas- 
tre riscă să fie pusă în pericol pentru generații întregi, nu numai în Kosovo 
și în Serbia, dar din aproape în aproape, timp de secole. 

Nici un creștin demn de acest nume nu poate accepta cea mai mică com- 
plicitate cu aceste adevărate crime contra umanităţii. Hiroșima, Seveso și Cer- 
nobâl au fost cu mult depășite sub ochii noștri, în însăși inima Europei. Dacă 
unii ierarhi evită să se pronunţe (de teamă de a fi acuzaţi că au luat o po- 
ziție politică) noi nu putem uita că totalitatea celor botezați alcătuiesc poporul 
lui Dumnezeu: „popor de preoți, de regi și de profeți”. 

Purtăm cu toții răspunderea (colectivă și personală) a viitorului politic 
al Europei noastre. Deși cetățeni ai unor ţări diferite, suntem cu toții chemați 
cu prioritate să fim mâine cetățeni ai Europei. Suntem de pe acum cetățeni 
ai Europei, chiar dacă politicienii noștri ne-au angajat în această supranațio- 
nalitate în mod mai mult sau mai puțin mascat și sub pretexte cusute cu aţă 
albă. Militarii care au revărsat asupra popoarelor Serbiei potopul lor de moarte 
au fost numiţi cu complezenţă de către mass media „aliați”. Dar nici un orto- 
dox (și nici un alt prieten al lui Hristos) nu poate sub nici un chip să se 
recunoască aliat (nici măcar pasiv sau mut) al unor criminali de război. 

Această decizie (?) va deveni poate într-o zi istorică, pentru a fi deter- 
minat atât voința ortodocșilor de a-și asuma identitatea, cât și posibilitatea 
de dialog cu ceilalți credincioși. Acolo unde este dialog, există o posibilitate 
de iubire, cea mai mare virtute după Sfântul Pavel. 

Nu așa ne va chema Dumnezeu la Judecata de Apoi, fără pașaport și 
indiferent de apartenenţa noastră la cinul preoţesc sau orice rang ierarhic? 
Cel care ne va judeca a acceptat să stea la masă cu publicanii, fariseii și pros- 
tituatele, a vorbit cu inima deschisă cu o samariteană (și a sfinţit-o). El ne va 
judeca doar în funcţie de iubirea pe care ne-o vom fi oferit unii altora, nu în 
umbră și tăcere, ci deschis, în văzul tuturor și mai ales de față cu cei mai 
mărunți dintre frații Săi. 

În creștinătatea neortodoxă, opinia publică este adesea descumpănită 
de aparenta lipsă de unitate a bisericii răsăritene. Desigur, nu există o au- 
toritate ortodoxă unică, cum ar fi papa, iar autoritatea patriarhului ecume- 
nic al Constantinopolelui este doar morală, chiar onorifică. Dar asta nu-i 
știrbește cu nimic prestigiul și valoarea spirituală. 

Această absenţă a unei autorități centrale a putut face un deserviciu orto- 
doxiei în cadrul ecumenic, dar, de multe ori, rădăcinile identitare și culturale 
ale unor naţiuni au supraviețuit prin vicisitudinile istoriei și politicii, tocmai 
specificului bisericilor ortodoxe în cauză. 

În Europa Occidentală, comunitățile ortodoxe străine și-au conservat ritul 
în limba respectivă și cu ierarhii separate, dar multe dintre căsătoriile mixte 
au pus probleme instanţelor ecleziastice, favorizând o nouă revelaţie: cea a 
unei abordări pan-ortodoxe revenite la Universal. 

Fiecare biserică ortodoxă beneficiază de o independenţă ale cărei sin- 
gure limite sunt cele ale credinţei ortodoxe, adică ale dreptei credințe, conforme 
credinţei părinţilor bisericii, care au legiferat cu ocazia Conciliilor. Nezdrun- 
cinat de fidelă!, această biserică păstrează în toate celelalte domenii — admin- 
istrativ și politic — o adevărată autonomie, și ortodocșii sunt foarte atașați 
de această libertate. Un fenomen cum este hipercentralizarea puterilor la Vat- 
ican este contrar Evangheliei. Ea contrazice faptul istoric al învierii lui Hris- 
tos: nu poate exista un Vicar” al lui Hristos, din moment ce Hristos este viu 
și ca atare este șeful, capul” Bisericii, care reprezintă trupul său mistic. 

Această libertate a favorizat uneori o izolare națională (dar această izo- 
lare relativă nu exclude solidaritatea frățească): fiecare biserică celebrează sfân- 
ta liturghie în limba poporului sau, ceea ce nu a facilitat comunicarea între 
popoarele ortodoxe, chiar dacă legătura s-a păstrat inițial în limba greacă, 
limba Evangheliei. Zdrobirea lumii ortodoxe de către Islam a accentuat și 
mai mult ruptura în Orient. Teroarea reprezentată de Islam a rămas vie până 
în zilele noastre la popoarele odată ocupate. 

În schimb, societatea actuală și mai ales organizația europeană fac din 
ce în ce mai necesară crearea unui spațiu comun al ortodoxiei, care să per- 
mită ortodocșilor să aibă un cuvânt de spus în domenii ce țin mai putin de 
credinţă și doctrină, cât de viața curentă, politică, în sensul larg al termenu- 
lui. Din acest punct de vedere, se știe că evreii evlavioși aveau oroare de 
Imperiul roman, oficial idolatru, pentru că își zeifica împărații. Hristos însă 
a ordonat „să dăm Cezarului ce-i al Cezarului”. 

Fariseii de altfel nu s-au înșelat, văzând în această frază o recunoaș-tere 
explicită a suveranităţii politice, administrative și de conducere supremă a 
Imperiului, fie el și păgân. Nu putem totodată uita că Sfântul Paul era mân- 
dru de cetățenia lui romană și ținea să își exercite pe deplin drepturile ce 
decurgeau din aceasta. Ceea ce nu l-a împiedicat să respecte cu scrupulozi- 
tate legea divină, să fie un om credincios și evlavios, pe care nimeni nu l-ar 
fi bănuit vreodată de idolatrie. 


1 Când ea încetează de a fi, nu mai este „ortodoxă și nu mai făcea parte din Biserica uni- 
versală. Aceasta s-a produs în secolul XI, atunci când Patriarhatul Romei s-a separat de 
Biserică, alterând Credinţa. 

Cuvântul latin îl desemna pe cel care îl înlocuia pe împărat în absenţa sa. Isus, capul bise- 
ricii, nu este absent, din moment ce este viu: „Hristos cel înviat nu mai moare”. Nici un 
om nu poate deci să-l înlocuiască, fiindcă suntem toți păcătoși: noțiunea de infailibilitate 
este total străină de credința ortodoxă. 

* Caput, în latină înseamnă „Capul“. Cuvântul Șef este provenit direct din acesta (cf. 
„pălărie”). 

Șocul războiului din Balcani 

Războiul din Kosovo nu reprezintă decât o parte a unui ansamblu de 
conflicte armate foarte sângeroase, care au zdruncinat aproape toate 
provinciile constitutive ale fostei Republici Federative a Iugoslaviei. Pare do- 
vedit că masacrele (chiar dacă aveau rădăcini istorice indiscutabile) au fost 
favorizate, uneori chiar provocate, de câteva mari puteri (europene sau nu) 
care aveau un interes să o facă. 

Este oare vina ortodocșilor, dacă aceste conflicte balcanice din ultimii 
ani au căpătat aspectul unor adevărate războaie religioase — mai ales în Kosovo, 
între musulmani și ortodocși? 

Asta a și încercat să dovedească războiul psihologic. Dar pentru a reuși, 
mediile de informare au trebuit să treacă sub tăcere destule realități istorice 
și mai multe realități politice și strategice, care se aflau vizibil la originea aces- 
tor conflicte. 

Ar fi inutil să revenim aici asupra evenimentelor istorice care au făcut 
din Kosovo leagănul și inima Serbiei. Desigur poporul sârb se identifică în 
majoritate cu credinţa ortodoxă și, din acest punct de vedere, provincia Koso- 
vo este un fel de Țară Sfântă a Balcanilor creștini. Dar a asimila pe toți locuitorii 
din Kosovo cu Islamul, a face din Sârbi un popor fanatic, care ar fi invadat 
Kosovo-ul pentru a-l purifica etnic“, este desigur inadmisibil. Cuvântul „koso- 
var” desemnează pe toţi locuitorii acestei provincii iugo-slave, și până în 
momentul în care conflictele au degenerat în războaie fratricide, el se apli- 
ca atât Vlahilor, Rromilor, Sârbilor, Bulgarilor din Kosovo, cât și „Skipta- 
rilor” albanezi. 

Etniile și religiile prezente în Kosovo erau foarte diferite, ca și în toată 
Republica Federativă. Chiar dacă, din punct de vedere istoric, principalele 
au fost ortodoxia și islamul, acesta din urmă pătrunzând și consolidându-se 
acolo doar în contextul persecuțiilor anti-creștine din imperiul otoman, se 
aflau în Kosovo și catolici, protestanți, secte diverse (decurgând adesea din 
marile erezii creștine) și în mod natural se afla și o impunătoare minoritate 
atee, mai ales printre tinerii formaţi de regimul mareșalului Tito. 

Mediile de informare care au relatat despre conflictul din Kosovo au 
prezentat arareori adevărul pe această temă: noțiunea de război religios servea 
drept mască pentru adevăratele scopuri urmărite de către cei ce-i manipu- 
lau pe beligeranți ca și de cei care-i manipulau pe manipulatorii înșiși. Majori- 
tatea reportajelor, chiar a celor de după conflict, prezintă regiunea Kosovo, 
ca pe un pământ „albanez și musulman”pe care Belgradul l-ar fi pretins 
sârbesc și ortodox pentru a-și permite să-l golească de inocenta sa populație, 
confundată cu bandele înarmate ale U.C.K., cărora li s-au atribuit toate 
calitățile. 

În ciuda acestui montaj nerușinat, chestiunea religioasă nu a fost nicio- 
dată primordială, chiar și acolo unde ea a servit din belșug pentru a acoperi 
alte pofte. Chiar și astăzi, ni se ascunde cu grijă că o parte din poporul albanez 
este ortodoxă și nu musulmană! De fapt, majoritatea sunt atei, drept urmare 
a regimului comunist din această țară, mult mai into-lerant în materie decât 
cel al mareșalului Tito. Dar amalgamul „Kosovo = islam = U.C.K. = alba- 
nez”convenea S.U.A. și mass mediei! 

De altfel, unor ziariști de bună credinţă, crimele comise le-ar fi fost sufi- 
ciente pentru a scoate la lumină adevăratele probleme: un mare număr de 
victime ale terorismului U.C.K. erau chiar „albanezi“ și „musulmani”! Ca și 
în Algeria... Alte întrebări se vor pune atunci când va fi posibil să se facă 
un calcul comparativ al distrugerilor (biserici și moschei!), ca și al asasinatelor 
(preoți și călugări de o parte, dregători musulmani de alta). 

Pe scurt, acest conflict s-a născut din probleme vechi (reale), dar a făcut 
să apară altele, la fel de reale și care se dovedesc a fi la fel de numeroase și 
primejdioase. Dar, după cum este evident că rezolvarea lor nu se poate face 
acordând bandelor înarmate ale U.C.K., dreptul de a face poliție în Kosovo 
sau de a face vama la „granița sârbă”, apoi europeană (și nici în mărci ger- 
mane, devenite monedă naţională în schimbul dinarului iugoslav), ea nu se 
poate face nici înlocuind o informare veridică cu o propagandă de război. 

S-a remarcat de altfel în comentariile ziarelor vest-europene, o foarte slabă 
cunoaștere a realităților ortodoxe. Uneori te ducea gândul la un soi de neo- 
rasism sau la o intoleranţă religioasă abia mascată. Pe de altă parte, faptul 
că Polonia și Cehia (slave, dar catolice), precum și Ungaria, au ales această 
perioadă pentru a adera la N.A.T.O. și a-și preciza candidatura la Uniunea 
Europeană, a marginalizat și mai mult națiunile slave ortodoxe și celelalte 
popoare ortodoxe ne-slave din Estul Europei. 

Creștinii ortodocși de obârșie occidentală s-au trezit față în fată cu o dublă 
identitate. Ca cetăţeni ai Europei, știm că problemele structurale și juridice 
ale acesteia ne privesc personal și colectiv. În mod cât se poate de logic, dorim 
să participăm la dezbateri, exprimând clar punctul nostru de vedere, ca 
ortodocși. 

Dacă diferitele sensibilități și convingeri ale cetățenilor ei (inclusiv convin- 
gerile lor creștine) nu se vor mai putea exprima ca atare într-o dezbatere con- 
structivă, Europa democratică va deveni curând o dictatură birocratică. 

După ce anti-comunismul și-a pierdut utilitatea, măștile au început să 
cadă dezvăluind adesea un anti-slavism îndrăcit, intolerant și uneori fana- 
tic. Războiul din Balcani a fost dovada... 

Una dintre caracteristicile acestui război a fost aceea de a nu fi fost de- 
clarat. De ce, din moment ce Europa era de acord în unanimitate? Proble- 
ma ar trebui să-i îngrijoreze pe cetăţenii europeni care s-ar putea trezi mâine 

poimâine implicaţi într-un nou război, decis de către un stat major depăr- 
tat, de către niște militari și nu de către un guvern ales și responsabil. 

Un om de stat francez spunea pe vremuri că războiul este un lucru mult 
prea important pentru a fi lăsat în seama militarilor. Și totuși așa s-a întâm- 
plat! Rezultatul? Zeci de mii de morti, distrugeri de sute de miliarde, o 
poluare atmosferică ale cărei efecte nu le putem încă măsura, o diseminare 
practic incontrolabilă a munițiilor cu uraniu sărăcit, care riscă să provoace 
efecte genetice dezastruoase pentru generațiile viitoare, ca să nu cităm aici 
decât principalele consecințe materiale. 

În afara îngrijorării noastre de ființe umane, acest război a pus în dis- 
cuţie răspunderile noastre de cetățeni ai Europei. Pregătit și declanșat de 
N.A.T.O,, el a fost opera tehnologică a soldaţilor, răspunzători doar în fața 
ierarhiei lor militare și nicidecum în fața unui parlament sau a unor aleși. 
Este tipul însuși de război al tehnicienilor, care scapă controlului democra- 
tic, un adevărat coșmar al viitorului. Dacă cetățenii europeni nu reacționează, 
Europa va înceta să fie independentă și va deveni un simplu apendice al 
economiei militaro-industriale a S.U.A. De altfel acest război (care ar trebui 
să fie un grav semnal de alarmă pentru europeni) a început fără nici o con- 
sultare prealabilă a O.N.U., în disprețul cel mai total al drepturilor omului 
(deși acestea au fost foarte adesea invocate ca pretext) și în perfectă con- 
tradicție cu dreptul internaţional. Faptul că la el au participat mai multe na- 
țiuni europene, că s-au coalizat (sub comandament american) pentru a zdrobi 
o altă naţiune suverană mai slabă și a-i impune acesteia voința și interesele 
lor face ca acest război să fie și mai îngrijorător! 

Cine ar putea să-l considere în mod serios drept un război al Europei? 
Acesta a fost un război contra Europei! Nu credem câtuși de puţin într-o una- 
nimitate a Europei în această agresiune militară contra Iugoslaviei. Nici măcar 
conducătorii țărilor participante nu erau de acord între ei! Cetăţenii cu atât 
mai puțin. S-a vorbit în Franţa despre 72 % de partizani ai bombardamentelor 
(împotriva populaţiei civile iugoslave!), dar era suficient să vorbești cu oamenii 
din cartierul tău, din oraș, din regiune, pentru a observa ca aceste cifre, puse 
la punct de serviciile de propagandă, erau absolut false. 

Ca ortodocși și creștini aveam datoria absolută de a condamna astfel de 
crime, dar avem astăzi cu atât mai mult datoria de a acționa pentru ca ele 
să nu se mai reproducă. Europenii ar fi evitat poate grozăviile celui de al doilea 
război mondial, dacă cetăţenii săi ar fi reacționat atunci când Hitler a inva- 
dat Cehoslovacia. Dar se vede treaba că naziștii îi anesteziaseră printr-o 
pregătire psihologică bine pusă la punct; este suficient să recitești campani- 
ile de presă din acea epocă (despre bieţii sudeți persecutați de către răii cehi), 
pentru a constata că propaganda fascistă semăna ca două picături de apă cu 
cea mai recentă privindu-i pe bieții „kosovari” persecutați de către răii sârbi... 


50 


Numeroase discuţii cu intelectuali musulmani ne permit să constatăm, 
că solidaritatea lor nu se îndrepta câtuși de puţin atunci către U.C.K., orga- 
nizaţie care oscila fără jenă între un islamism „alimentar”, un cripto-marxism- 
leninism moștenit de la Enver Hogea (anti-iugoslav prin natura sa) și o ame- 
ricanofilie exagerată. 

Era o luare de poziție sau o constatare inevitabilă? 

Orice recurgere la război este inacceptabilă pentru un creștin — fie el orto- 
dox sau nu, fie el implicat sau nu, fie că acest război îi lovește pe ortodocși 
sau alte ființe umane. Războaiele moderne au devenit crime contra umanității 
și vor fi astfel din ce în ce mai mult, din cauza sofisticării crescânde a arma- 
mentului. Nu pot exista pentru un ortodox demn de acest nume agresiuni 
juste sau crime juste. Așadar, nu pot exista războaie religioase, nici războaie 
sfinte! 

Războiul (orice război) este negarea absolută a ideii de religie: oricum 
am lua-o tot fii ai lui Dumnezeu omorâm... Altfel, știe toată lumea că războiul 
nu a rezolvat niciodată nimic și că după toate luptele, trebuie să ne așezăm 
în jurul unei mese să discutăm. Asistăm atunci la adevărate miracole, iar 
învinșii de ieri transmit ideologia lor așa-zișilor dușmani, interesele lor fiind 
apărate de așa-zișii învingători. Doar bieții morți rămân morți. Întotdeauna 
și în orice vreme, războiul este perfect inutil, dar sunt desigur și unii cărora 
crima le folosește. 

Cetăţeni europeni, Europa este câmpul nostru de acțiune. Și totuși agre- 
siunile militare declanșate împotriva unui popor european nu sunt singurele 
războaie criminale, așa cum agresiunile contra unui popor creștin nu sunt 
singurele agresiuni care există. Înaintea referendumului, ni se promisese că, 
aprobând acordurile de la Maastricht, vom pune capăt războaielor în Europa 
(de parcă războaiele n-ar omori și aiurea!) și brusc am fost azvârliți în război 
(în însăși inima Europei și împotriva unui popor frate, prieten dintotdeau- 
na) fără a fi măcar consultaţi, ca niște lachei, de parcă cineva ne-ar fi pus la 
încercare lașitatea. Orice război în care sunt implicaţi soldați europeni este 
un război european. Chiar dacă nici un parlament nu are curajul de a-l declara, 
sau de a i se opune, este un păcat de moarte. Faptul este cu atât mai îngri- 
jorător cu cât vedem N.A.T.O. îm-pingând la nesfârșit limitele care îi justi- 
ficaseră altădată misiunile. Dacă rămâne în N.A.T.O., Europa va deveni un 
simplu port-avion al Pentago-nului, utilizată tot mai des pentru muncile mer- 
cenare, acolo unde o cer interesele americane. 

Dacă nu facem nimic, în curând nu se va mai vorbi nicăieri despre Europa 
Drepturilor Omului (și cu atât mai puţin despre Europa creștină), ci doar 
despre Europa lobiurilor militaro-industriale: o Europă a Super-Mafiei. Atun- 
ci europenii își vor fi pierdut definitiv sufletul. Suntem siguri că ortodocșii 
nu sunt singurii care ar dori să împiedice aceasta. 

Europenii ortodocși doresc în primul rând să-și recapete dreptul la cuvânt 
în concertul naţiunilor, și să amintească faptul că Biserica ortodoxă, în plu- 

ralitatea ei, este una dintre bazele civilizaţiei creștine comune. Nu avem o 
soluție pregătită dinainte. Scopul nostru fundamental este să ne putem întâl- 
ni în jurul problemelor esenţiale puse de construirea Europei (în condițiile 
epocii noastre) pentru a le examina împreună într-un spirit conform Evanghe- 
liei și credinței noastre comune, și pentru a propune apoi o exprimare cât se 
poate de constructivă a acestui punct de vedere comun, tuturor celor pe care 
îi poate interesa și pe care aceste probleme îi privesc. 

Putem spune oricum din pornire, că Europa (dacă se hotărăște să se orga- 
nizeze în mod eficient contra crimei) este capabilă să scoată războiul în afara 
legii. O va voi? Grupurile de presiune (determinate de beneficiile substanţiale 
generate de actualele conflicte) o vor lăsa ele oare să legife-reze în acest sens? 
Aceasta este întrebarea care se pune. Cetăţenii au aici un rol de jucat și aces- 
ta este de neînlocuit, într-o societate care se vrea democratică. Să-l jucăm deci 
din plin! Să nu lăsăm pe oamenii politici și cu atât mai puţin pe militarii 
N.A.T.O. să dispună de viața noastră și de cea a copiilor noștri. 


* Mass media a ocultat total originea purificării etnice; termenul și noțiunea au fost lansate 
cu mult înaintea războiului acesta de către croați și de către bosniacii musulmani, aliații 
lor, pentru a justifica spolierile de bunuri (urmate de expulzări masive și masacre) ale civililor 
sârbi care trăiau atunci în Vestul lugoslaviei. Purificarea etnică fusese deja, înainte de cel 
de-al doilea război mondial, calul de bătaie al regimului croat profascist; nostalgicii Ustașilor 
au reluat această idee de îndată ce regimul lui Tito a luat sfârșit; 

s În mod contrar, opoziții la agresiunea contra Irakului, refuzate de numeroase țări. 


O evoluție necesară... Dar care? 

Văzută din interior, lumea ortodoxă nu încetează să exagereze cu polemi- 
cile sau să le creeze. Raţiunile sunt uneori total exterioare contextului reli- 
gios. Altele privesc chestiuni etnice, neplăcut de evocat. Să cităm totuși câte- 
va exemple: 

- Bisericile ortodoxe ale țărilor baltice doresc să se emancipeze de un 
jug (imaginar) al Patriarhiei Moscovei, prin trecerea sub directa jurisdicție a 
Patriarhiei de la Constantinopole; 

- Biserica Greciei, care își rezervă dreptul de a se numi doar ea orto- 
doxă, neagă acest drept comunităților care țin de Patriarhia Macedoniei, Antio- 
hiei sau celor egiptene creștine; 

- O suspiciune de ilegitimitate (fără motiv serios), legată de bisericile 
ortodoxe din Occident (biserica ortodoxă iberică din Portugalia și Spania, bise- 
rica ortodoxă franceză — fostă catolic-ortodoxă din Franţa, biserica ortodoxă 
husită; bisericile sau comunităţile ortodoxe celtice, etc.)...; 

- Condescendenţă față de unele biserici ortodoxe canonice, dar mino- 
ritare (Polonia, Cehia, Slovacia, Albania, Finlanda); 

- Permanenta polemică cu bisericile ortodoxe zise „orientale“ (eastern 
orthodox), cum ar fi cele egiptene creștine din Alexandria, Etiopia sau India 

(biserica din Mar Tomas, cea mai veche biserică ecleziastic structurată din 
lume, fondată în anul 40 după Hristos de Mar Tomas, cunoscut în Occident 
sub numele de Sfântul Toma) etc.; 

- Situaţia nedefinită a bisericilor din Armenia și Georgia (care de altfel 
recunoscuseră pe vremuri biserica galicană de la Bordeaux, păstorită de pa- 
triarhul Patrick Truchemotte)...; 

- Poziţii foarte divergente ale bisericilor naţionale sau ale unor prelați, 
ca indivizi, față de franc-masonerie (chiar și a obedienţelor tradițional spiri- 
tualiste). Ne vom aminti în această privința cum călugării de la Muntele Athos 
înapoiaseră portretele patriarhului ecumenic Athenagoras, cu ocazia întâl- 
nirilor acestuia cu Papa loan XXIII, pretextând că Athena-goras era franc- 
mason (ceea ce unele cercuri ortodoxe continuă să nege de altfel împotriva 
evidenţei faptului); 

- Refuzul unor patriarhii etnice de a recunoaște biserica ortodoxă din 
S.U.A., multietnică, și desprinsă dintr-un trunchi european; 

-Permanenta polemică din Republica Moldova, între mitropolitul Petru, 
ținând de București, și mitropolitul Vladimir, ținând de Moscova și calom- 
niile împotriva acestuia din urmă, acuzat, pe nedrept, că impune credincioșilor 
limba rusă și nu știe românește (limba în care ne-a primit pe soția mea și pe 
mine). Aici desigur, conflictul este politic și patriarhatul de la București nu 
joacă nici un rol; 

- Probleme diverse ale credincioșilor ortodocși de rit vechi (numiți 
Raskolniki în Rusia și Lipoveni în România); 

- Nașterea unor biserici ortodoxe paralele în Rusia, cum ar fi Biserica 
Schimbării la Faţă a Maicii Domnului (un fel de teologie marială adaptată 
la ortodoxie); 

- Concurenta sterilă în Africa și America latină între misiunile ortodoxe 
de origini diferite. 

N-ar lipsi nici alte exemple și nu este o jignire să le cităm. Nu se pot 
evita obstacolele, dacă nu le identifici în liniște și cu obiectivitate. 

Ortodoxia posedă o imensă forță spirituală interioară și intrinsecă. Aceas- 
ta i-a permis să supraviețuiască atacurilor din exterior și conflictelor interne. 
Dar situația poate fi reversibilă: este deci mai mult decât urgent ca ortodo- 
xia universală să fie animată de un fel de revoluţie culturală, pentru a deveni 
cu adevărat universalistă. Ceea ce trebuie să rămână vocația sa evanghelică 
absolută. 

1999 
„Bielorusia în geopolitica europeană” 


Tratată cu dispreț de presa internațională aliniată gândirii unice, Repu- 
blica Belarus își păstrează cu fruntea sus un specific politic, care deranjează 
pe multi. În cartea sa „Rusia sub avalanșă”, Soljenițân observase că graţie 
Minskului, voința N.A.T.O. de stabili un cordon sanitar între tările atlantizate 

și cele din Federaţia Rusă fusese redusă la zero. Ar trebui deci să i se aducă 
mulțumiri președintelui Belarus Alexandr Lukașenko, pe care desigur analiștii 
de serviciu l-au tratat la grămada de populist, cripto-comunist, neofascist etc. 

Slobod la gură, Lukașenko nu s-a sfiit niciodată să spună că părerea 
Bruxelles-ului (Uniunea Europeană) sau a Washington-ului (N.A.T.O. — 
S.U.A.) nu-l interesează în nici un fel, singura părere de care îi pasă fiind 
cea a țăranilor și oamenilor simpli din țara lui. In aceste vremuri de servi- 
litate și conformism este o plăcere să auzi astfel de cuvinte... Nu cumva 
această părere conţine oarece accente gaulliste? 

Oricum ar fi, mi se pare necesar să prezentăm orientările politice ale Min- 
skului. Principalele orientări ale acestei capitale în materie de politică externă 
au fost prezentate de către Mihail Hvostov, ministrul de externe al Repu- 
blicii Belarus. 

După părerea lui Hvostov, rolul Belarusului în Europa este determinat 
de către un ansamblu de factori geografici, economici și culturali ținând de 
poziţia sa pe continentul nostru. lată pentru ce vectorul european rămâne 
una dintre prioritățile politicii externe belaruse. 

Pentru Republica Belarus, Europa prezintă o greutate politică impor- 
tantă și reprezintă o mare capacitate și sursă de tehnologie modernă și 
investiţii. DI. Hvostov consideră că Uniunea Europeană este, după Rusia, al 
doilea partener comercial al țării sale. Belarusul este gata să dezvolte cu U.E. 
relaţii reciproc avantajoase, bazate de principiul parităţii și conforme cu anga- 
jamentele sale internaţionale, ceea ce nu implică însă din partea Minskului 
vreun angajament privind definirea politicii sale. 

În contextul extinderii N.A.T.O., Belarusul, care are granițe comune cu 
Organizaţia Tratatului Nord-Atlantic, pune în mod justificat problema nece- 
sității determinării juridice a relațiilor sale cu alianţa. 

Belarusul este sigur că înscrierea unor noi linii de demarcație în Euro- 
pa nu va asigura securitatea reciprocă și indivizibilă, prin extinderea mecanică 
a alianțelor militare care, poate chiar, la urma urmei, să se dovedească con- 
traproductivă. De aceea Belarusul continuă să creadă că nu există o nevoie 
fundamentată de extindere a N.A.T.O. spre Răsărit. Pe de altă parte Belarusul 
recunoaște dreptul statelor de a adera sau nu la anumite alianţe politice și 
militare. 

Republica Belarus va continua deci să facă eforturi politice pentru con- 
struirea noii arhitecturi a securității europene, pe baza cooperării fără con- 
fruntare între blocuri și uniuni militare, și fără compromisuri. 

Adâncirea cooperării dintre Republica Belarus și Federaţia Rusă este un 
proces obiectiv bazat pe voința popoarelor acestor două ţări. Principalul scop 
al creării uniunii celor două state este unirea potenţialelor lor materiale și 
intelectuale în interesul dezvoltării sociale și economice. De aceea eforturile 
Belarusului și Rusiei sunt îndreptate în primul rând către formarea unui spațiu 

economic comun, către crearea de condiţii egale pentru toate entităţile eco- 
nomice din cele două ţări, și garantarea de drepturi egale cetățenilor din 
Belarus și Rusia. 

Problema reintegrării în Federaţia Rusă nu a figurat niciodată pe agen- 
da Belarusului, care este un stat suveran și are propria sa politică externă. 
Tratatul între Belarus și Rusia nu reprezintă o rațiune politică ori econo- 
mică pentru incorporarea Belarusului în sânul Rusiei. Relaţiile dintre cele două 
țări se dezvoltă pe bază de egalitate și de conservare a propriei suveranități. 

Fiind direct interesat în consolidarea securității europene, Belarusul fil- 
trează migraţia ilegală, difuzarea drogurilor și transportarea de materiale 
radioactive primejdioase către Europa de Vest. Evident, deocamdată struc- 
turile de la Bruxelles subestimează acest rol al Belarusului. 

Belarusul a fost țara cea mai afectată de catastrofa de la Cernobâl — cea 
mai mare catastrofă radioactivă de la începuturile omenirii. Conform ultimelor 
estimări, paguba economică provocată de Cernobâl echivalează cu treizeci 
și două de bugete naţionale anuale din 1985 (ținând cont de perioada de 
treizeci de ani necesară pentru eliminarea consecințelor economice), adică 
echivalentul a 235 de miliarde de dolari. Vor fi însă necesare mai multe seco- 
le pentru ștergerea consecinţelor social-economice ale catastrofei de la Cernobâl. 
Și în tot acest timp, economia, asigurările sociale și multe alte domenii impor- 
tante pentru această țară vor suferi impactul tragediei de la Cernobâl. 
Belarusul acordă o mare importantă protejării mediului înconjurător. El a creat 
un sistem integrat de măsuri planificate pentru protecția mediului. Princi- 
palele tendinţe ale politicii privind natura și protecția mediului și-au găsit 
locul în strategia națională de dezvoltare durabilă a Republicii Belarus. 

Între timp, Ucraina vecină organizează vizite turistice scump plătite în 
devize la locul catastrofei. Orice comentariu este de prisos. 

Organizaţia pentru Securitate și Cooperare în Europa a făcut totul pen- 
tru a sabota libertatea ultimelor alegeri prezidenţiale din Belarus. Ambasa- 
dorul O.S.C.E. la Minsk (care este chiar șeful B.N.D., serviciul de informații 
externe german) nu și-a respectat datoria de diplomat și a publicat chiar în 
presa internațională articole contra președintelui Lukașenko, chemând la vot 
în favoarea unei anume opoziții despre care nici măcar nu se sfia să spună 
că este finanțată de O.S.C.E.! Reacţia de bumerang nu a întârziat: realegerea 
lui Lukașenko a fost triumfală. Mai există și popoare cărora nu le place să 
fie luate în străinătate drept oi! 

De reținut că politica Belarusului este dintre cele mai interesante și că 
această țară merită chiar mult mai mult decât interesul și solidaritatea noas- 
tră în ceea ce se profilează din ce în ce mai mult drept o comunitate de gândire 
pentru o altă Europă. 

Capitolul 4: 
SOLUȚIA „ALBERT SCHWEITZER” 


„Respectul faţă de viaţă” 
ca perspectivă axiologică a unei redresări morale 


În societatea noastră contemporană, evocarea vidului moral nu mai este 
nici măcar o trezire a conștiințelor. Este o simplă constatare. Cine decide deci 
că acest vid trebuie umplut, răspunde unei provocări majore. 

În 1923, dr. Albert Schweitzer exprima această provocare în următorii 
termeni: „Ne vom strădui, atât cât ne permite forța gândirii, să constrângem 
statul modern să se integreze în spiritualitatea și moralitatea unui stat civi- 
lizat, așa cum sunt ele concepute în Respectul vieții. Îi vom cere să depășească 
în spiritualitate și moralitate tot ce nu se putuse vreodată cere unui alt tip 
de stat. Adevăratul progres stă în aspiraţia către adevăratul ideal” și conti- 
nua astfel Albert Schweitzer: „Ni se obiectează că din experienţă, un stat 
care respectă adevărul, dreptatea și etica nu este viabil și că în ultimă instanță 
el va trebui să se refugieze în oportunism. Permiteţi-ne să zâmbim în fața 
unei astfel de experienţe, pe care o dezmint rezultate deplorabile (...) Ade- 
vărata înțelepciune o contrazice, atât pentru stat, cât pentru individ; forța 
lor vitală stă în spiritualitate și etică. (...) Înţelepciunea de mâine merge pe 
altă cale decât cea de ieri”. 

Iată o constatare implacabilă și o concluzie impecabilă pentru cel care 
a fost artist, medic, teolog, muzician, filozof, ecologist, filantrop și care a pri- 
mit Premiul Nobel pentru Pace într-o vreme în care acest premiu mai repre- 
zenta încă o valoare intrinsecă reală. 

Albert Schweitzer și-a exprimat sintetic și sistematic gândul în cuvin- 
tele: RESPECTUL PENTRU VIAȚĂ. Această noțiune poate fi percepută fără 
dificultate ca fiind inter-confesională, ne-confesională sau post-confesională 
și poate servi drept axă a unei gândiri și bază etică a unei acțiuni concrete. 

Respectul pentru viață cuprinde aproape toate abordările globale și glo- 
balizante. Respectul pentru celelalte ființe umane implică ipso facto respect 
pentru specificitatea lor personală sau de grup: convingeri religioase sau filo- 
zofice, identitate etno-culturală și exprimare lingvistică. Cum respectul nu 
poate fi cu sens unic, el se concepe în reciprocitate: respectul mutual. Tole- 
ranta (termen asupra căruia vom reveni) nu înseamnă a tolera ca celălalt să 
vă disprețuiască sau să vă jignească. Ceea ce este logic trebuie repetat fără 
încetare... 

Termenul de respect pentru viață cuprinde în mod evident respectul pen- 
tru toate ființele vii, oameni și animale. Albert Schweitzer se ridicase cu aceeași 
energie împotriva războaielor și împotriva vivisecției experimentale pe animale. 

Dar termenul implică și respectarea a ceea ce permite viața și înflorirea ei — 
natura, spaţiul — ori ceea ce o susține: spiritualitatea și libertatea de conștiință; 
dar și ceea ce apără viața: umanizarea medicinii și libertatea alegerii terapeu- 
tice (acest din urmă punct ilustrat de respectul pe care îl nutrea Schweitzer 
pentru terapiile tradiţionale africane și marele lui interes pentru tezele 
antropozofice ale prietenului său Rudolf Steiner). Această noțiune centrală 
implică de asemeni ca viaţa să fie privită atât sub aspect fizic cât și psiho- 
logic. Cine respectă viața își respectă deci și propria viață. Trupul omului 
fiind biserica lui Dumnezeu, omul trebuie să res-pingă tot ceea ce denaturează 
sau spurcă propria sa viaţă și pe cea a altora: droguri, abuzuri psihiatrice și 
farmaceutico-chimice, deviații, depravă-ri sau perversiuni sexuale, banalizarea 
legalizată a eutanasiei... 

Într-un astfel de context, manipulările genetice de orice natură, orga- 
nismele genetic modificate, clonarea umană sau experiențele identice pe ani- 
male sunt inacceptabile din punct de vedere moral, ca și firavele încercări 
materialiste de a le justifica. 

Valorile tradiţionale ale cuplului și ale familiei trebuie apărate, exclu- 
zând însă orice atingere adusă personalității și integrității femeii (minorizare 
socială, mutilări sexuale, prostituție) și copiilor (pedofilie, sclavie sexuală sau 
socială). 

Respectul credințelor, spirtualității și culturii celuilalt implică în mod 
necesar: 

1. Definirea de către fiecare a propriei realități, culturi, rădăcini, iden- 
tități specifice; 

2. Refuzul de a face din toleranţă o atitudine laxistă: singura limită a 
toleranţei fiind tocmai și numai, dar și obligatoriu, ideile și structurile care 
nu respectă viaţa, nu din eroare, ci prin esenţa lor însăși. 

Cuvântul toleranţă nu este cel mai bun: se poate înțelege și ca dispreț, 
dar și, ceea ce este extrem de grav, să ducă la o indiferență primejdioasă din 
punct de vedere social și spiritual. Fără nici un reper, într-un context de con- 
fuzie totală a valorilor, ființa umană se pierde, sigură de dreptatea ei, sau 
mai exact de lipsa ei de opinie. Khalil Gibran spunea bine: „Ai grijă ca o li- 
bertate fără limite să nu devină ea însăși limita unei mai mari li-bertăţi”... 

Vedeţi bine ce se întâmplă: lipsit de o bază filozofică și spirituală, idea- 
lul de fraternitate și dialog universal s-a transformat în această monstruoasă 
caracatiță care nu bucură decât marea finanță! Albert Schweitzer ajunsese 
la concluzia că din clipa în care își atinge desăvârșirea, creștinismul devine 
panteism, noi toți, oameni, animale, natură, spațiu, fiind creaturi comune ale 
unui unic creator. În același sens, Bernard Manovelli spunea în al său „Mani- 
fest universalist”: „Universalismul este un curent de inspirație mondialistă 
și fraternalistă. El respinge categoric egoismele. Morala universalistă își va 

găsi fundamentele în iubirea de aproape, precum și în respectul tuturor com- 
ponentelor vieții”. 

Or, viața este diversă, iar actuala mondializare este, prin esenţa ei, 
totalitară! 

Pe planul etic, — am adăuga acum bioetic și socioetic, — Albert Schwei- 
tzer ne permite să evităm, prin referire la gândirea sa, unele erori funeste. 
Profesorul dr. Kasimjerz Imielinski, unul dintre cei mai buni specialiști actuali 
ai operei lui Schweitzer, subliniază: „Universalismul este o abordare filozofică 
și o mișcare socială care analizează omenirea ca pe o comunitate planetară, 
apărând valori diferite și diversitatea culturilor”. 

Dacă etica se vrea absolută prin definiţie, dar adaptabilă în manifestările 
ei concrete, morala poate prin eventualul ei relativism, să derive înspre indife- 
rentism. 

Și aici ajungem la necesitatea punerii bazelor unei înnoiri a tuturor sis- 
temelor pedagogice în substanţa și aplicarea lor. Acel „lasă-mă să te las”li- 
beral din economie (devenit pentru săraci libertatea de a cerși) merge, vai, 
mână în mână cu un alt relativism, în domeniul educaţiei, unde a dispărut 
orice reper etic. Este suficient să privim în jurul nostru: ce au devenit inte- 
lectualitatea, creativitatea, spiritualitatea! 

Sunt astfel trase câteva mari orientări de gândire, dar nu se poate impune 
un răspuns unic, similar cu acea gândire unică, pe care cântăreții conformis- 
mului ideologic și anesteziei generalizate ar vrea să ne-o impună. Aberaţia 
actuală numită „politicește corect” poate deveni „corect din punct de vedere 
religios”, sau „socialmente corect” și chiar „ecumenic corect”. Nu ar servi 
într-adevăr la nimic să reunim gânditori sau actori sociali și culturali de 
convingeri diferite, dacă fiecare va veni să afirme că părerea lui este singu- 
ra valabilă. Ceea ce spun, nu înseamnă desigur că toate ideile sunt accepta- 
bile. Libertatea de exprimare se trage din cea de a compara, de a dialoga, de 
a alege, de a evolua și, uneori chiar, de a se îndoi de sine. 

Dar ideea de ecumenic corect nu mă va face niciodată să înțeleg, nici să 
accept, nici să tolerez mutilarea sexuală a fetelor în Africa, sacrificarea ritua- 
lă a animalelor sau camuflarea deviațiilor sexuale în drepturi ale omului!!! 
Acesta este dreptul meu. Ecumenismul monden și protocolar nu a servit nicio- 
dată la nimic concret! 

Dar compararea ideilor este foarte utilă, dacă aceste idei se sprijină pe 
o adevărată experienţă a realității. A compara dogme prezentate ca intangi- 
bile este un exercițiu intelectual steril. 

Mai trebuie să ne impunem și o logică minimă. Cum să condamni 
folosirea drogurilor, degradarea morală, dezvoltarea criminalității pe de o 
parte și să îi condamni pe de altă parte pe cei care — gânditori, politicieni sau 
state, — se luptă cu aceleași probleme, dar pentru a o face se îndepărtează de 

ceea ce este considerat „politicește corect”, adică de gândirea unică. Adevărata 

„axă a răului” stă în această banalizare intelectuală care a adus societatea noas- 

tră contemporană în impasul în care se găsește acum. Să fim însă optimişti, 

impasurile se pot evita: putem săpa tuneluri sau construi scări, pentru a ieși 
din această „piele de sagri” ideologică în care ar dori unii să ne închidă. 

Avem mileniul trei în față: chiar dacă avem calendare diferite, hai să 
luăm această concepție drept simbol, dar să încercăm mai ales să construim 
ceva împreună! 

Reflecţiile noastre trebuie să fie sociale, pedagogice, spirituale, filozofice 
și ca atare să se îndrepte spre diversitate, dar într-o abordare holistică fără 
de care edificiul se va prăbuși iarăși. 

2002 

Izvoare: 

- Albert Schweitzer: opere diverse și antologii; 

— Kazimierz Imielinski: „Albert Schweitzer, thinker, humanist, physician (Warsaw, 
Poland, 1999); 

- Bernard Manovelli: „Le Manifeste Universaliste” (Marseille — 1990); 

- Francis Dessart: „Eléments pour une éco-irénologie” (Elveţia, 1993); 

- Francis Dessart: „Universalist pedagogy to build the future of humankind” 

(Pansophia Academy, Japan, 1997); 

- Francis Dessart: „Philosophy and human science: the necessity to promote a new 
pedagogy for the third millenium (Warsaw; Poland — Polish Academy of 
Medecine, 2001); 

- Yvan C. Moos: „L'Eglise orthodoxe vivante” (conférence, Paris, 2002). 


Compasiune și magie. 
„Animalele de companie” în Europa de Est 


Europa de Vest nu este atât de iubitoare de animale de companie cum 
s-ar putea crede. Rudolf Bretschneider din Austria publică următoarele sta- 
tistici: în 21 % din casele austriece trăiesc câini și 19 % adăpostesc pisici, în 
timp ce în Europa Centrală și de Est cifrele indică 41 % de familii care cresc 
câini și 30 % care țin pisici. În Ungaria, Slovacia, Cehia și Belarus, lumea este 
preocupată în primul rând de bunăstarea animalului, în timp ce în Polonia, 
Bulgaria, România, Rusia majoritatea proprietarilor țin un câine pentru paza 
casei și o pisică pentru distrugerea rozătoarelor. În fine, în Polonia și Cehia, 
chiar dacă 36 % dintre oameni iubesc pisicile și 27 % câinii, o mare parte din- 
tre aceste persoane posedă totuși aceste animale doar din rațiuni utilitare și 
tradiţionale. 

Chiar dacă aceste date au fost transmise la Conferința internațională „The 
Changing Roles of Animals in Society”, la Praga, în septembrie 1998, sub 

înaltul patronaj al O.M.S., trebuie să fim relativ prudenti față de răspunsurile 
la un sondaj de opinie care depind adesea de turnura frazei, de felul în care 
se pune întrebarea și de contextul general. Statisticile sunt departe de a fi o 
știință exactă. 

Mi se pare totuși util să evoc problematica est-europeană, inclusiv în 
privința relaţiilor dintre om și animal. Căci mi se pare lesne de constatat neplă- 
cuta tendință a multor vest-europeni de a crede că țările membre ale fostei 
U.R.S.S. nu există decât începând de pe la sfârșitul anilor 80. În plus, fiecare 
vest-european se crede în drept de a da lecţii Europei de Est, care nu are nevoie 
de ele. De fapt, istoria acestor popoare nu poate fi redusă la perioada care 
merge de la 1917 (pentru fosta U.R.S.S.) sau de la sfârșitul celui de al doilea 
război mondial (pentru Europa de Est propriu-zisă) până la momentul căderii 
comunismului. Ce sunt, de fapt, aceste câteva decenii față de istoria multi- 
milenară a acestor popoare, ale căror culturi aparțin, ca și ale noastre, aceleiași 
civilizații europene? 

Singurul demers pe care am fi în drept să-l facem moralmente ar fi să 
atragem atenţia Europei de Est asupra greșelilor comise de Occident, pen- 
tru a nu le imita, precum și a situaţiilor rele de la noi împotriva cărora ne 
ridicăm (vivisecţie, transport violent al animalelor etc.). 

Totodată, nu trebuie să păstrăm, printre interlocutorii est-europeni, decât 
persoanele oneste, realiste și serioase, evitând tendința de a exagera și drama- 
tiza orice pentru a atrage atenția unor eventuali donatori occidentali. Spun 
aceasta, cu toată simpatia pentru popoarele în cauză. Și nici nu aș putea pro- 
ceda altfel din moment ce jumătate din legăturile mele fami-liale sunt înrădă- 
cinate în Europa de Est. Nu curge oare în vinele copiilor mei sânge slav și 
românesc? Și nu sunt ei prin însăși nașterea lor niște mici europeni? 

Cunosc bine ţările din Europa de Est în care am fost înainte și după 
căderea comunismului (în afară de Albania pe care nu am vizitat-o niciodată 
și de Polonia pe care am cunoscut-o doar după aceea). Le-am înțeles viața 
de zi cu zi și am constatat că situația actuală nu este perfect pozitivă, vai, 
decât pentru multinaționale și pentru oportuniști. 

Situaţia animalelor în Estul Europei nu putea fi mai bună decât a oame- 
nilor. Mai multe mentalități existau în ce le privește, dublate de dificultăți 
materiale care persistă. E drept că în unele imobile, deținerea unui animal 
de companie era interzisă (ca și în Vest). Vedeai puţine animale în lesă pe 
stradă: ele trăiau, clandestin sau nu, în locuinţe. Atunci când un vecin deza- 
greabil denunța prezența unui câine într-un apartament unde aceasta era 
interzisă, autoritățile trimiteau un inspector pentru constatare, acesta îți dădea 
o amendă, (simbolică adesea) și lucrurile se opreau aici. Animalul nu era nici 
confiscat, nici arestat. Afacerea se rezolva amiabil, cel mai adesea fără 
brutalități. 

Se evocă adesea drama câinilor vagabonzi, mai ales în România. E o situa- 
ție tristă, greu de explicat. E drept că la București câinii vagabonzi se înmulțesc 
și formează haite prin parcuri și pe străzi. Uneori se pripășesc printr-o curte 
de uzină sau de atelier și devin de fapt câini de pază. Ei sunt hrăniţi de către 
oamenii de serviciu. Nu este exact să spui că românii nu ar iubi animalele. 
Foarte des câinii vagabonzi sunt hrăniți de vecini, dar ce-i drept nu sunt 
neapărat adoptați. Și aceasta din rațiuni financiare. 

De la schimbarea regimului, a apărut moda câinilor de rasă care bene- 
ficiază de cursuri de dresaj. Un plimbăreț poate observa aproape în fiecare 
parc, la anumite ore, câte un monitor dând lecţii de bună purtare cățeilor. 
În cumpărarea de câini de rasă există desigur și o parte de snobism, în timp 
ce amărâţii de maidanezi nu așteaptă decât un cămin. Dar oare lucrurile sunt 
atât de diferite aici? Veterinarii români fac acum afa-ceri pe scară mare. Unele 
cabinete recomandă adoptarea de câini vagabon-zi (și de pisici) oferindu-și 
gratuit serviciile celor adoptați: maidanezii sunt astfel vaccinati, sterilizați 
și îngrijiţi gratuit. O astfel de tendinţă a fost impulsionată de d-na dr. vet. 
Ruxandra Nicolescu, autor al unui mare număr de cărți dintre care „Pledoarie 
pentru un câine” și întemeietoarea Fundaţiei Colt Alb pentru apărarea drep- 
turilor animalelor. Ea gestionea-ză cu multă tenacitate și puţine posibilități 
un refugiu particular. Alte asociaţii de protecţie a animalelor sunt întemeiate 
în diferite orașe. Bună voin-ţa nu lipsește. Reacţia oamenilor politici (români 
și din alte țări est-europe-ne) în ce privește protecția animalelor a fost în ge- 
neral de a considera această chestiune ca fiind ne-prioritară (deși majoritatea 
au un animal de companie). Se tem poate să nu pară prea sensibili! Este oare 
un defect? 

Lupta împotriva „masacrului municipal“al câinilor vagabonzi, decre- 
tat de către primărie face parte din lupta civilizațiilor. 

Dar nu am intenţia să bombardez pe cititor cu toate anecdotele despre 
animale din familia mea românească. Una singură merită a fi spusă. Într-o 
zi, când soţia mea și cu mine stăteam de vorbă la domiciliul prietenului nos- 
tru Gelu Voican Voiculescu, fost vice-prim ministru în primul guvern post- 
revoluţionar, după 22 decembrie 1989, a venit vorba despre animale (sub 
privirea atentă a lui Dino, câinele lup al prietenului nostru). În clipa în care 
am evocat vivisecțiunea, Gelu Voican Voiculescu — om matur și așezat, încli- 
nat spre știință și filozofie, a început să tune și să fulgere: „Cu directorii de 
laboratoare de vivisecție, dialogul nu este posibil. Aștia nu înțeleg decât un 
singur limbaj. Dacă îi baţi bine pe primii cinci, poate al șaselea se va mai 
gândi!” 

Cuvintele nu sunt poate tocmai exacte; cred că au fost ceva mai violente... 
ceea ce ne-a amuzat! 

Să vorbim și de alte ţări! Rușii și bielorușii sunt, în general, atașați de 
animalele lor. Chiar cei care nu le dau decât o importanţă utilitară (câini de 
pază de turmă sau de sanie) nu le brutalizează. Cu ocazia sejururilor mele 
în Rusia și Belarus; majoritatea interlocutorilor mei aveau animale de casă 
și multora le plăcea să povestească istorioare despre ele sau să-mi arate 
fotografii... Aceeași constatare am făcut-o în Polonia și în Moldova. 

Am remarcat de asemeni că adesea savanți de înalt nivel și care studia- 
ză discipline diferite erau preocupaţi de fenomene paranormale, cum ar fi 
telepatia om-animal sau între animale. 

Cred, astfel, că europenii din vest și organizațiile lor internaționale nu 
au de ce să-i înveţe pe cei din Est să iubească animalele. Ei le iubesc și poate 
mai de multă vreme decât noi. Va fi, în schimb, foarte util să ridicăm ștacheta, 
informându-i și încurajându-i să-i înveţe pe alții despre relaţiile om-animal. 
Mă gândesc la realitatea terapiilor facilitate la animal, sau la alternativele care 
să înlocuiască vivisecția (și la inutilitatea absolută a acesteia din urmă), la 
factorii pedagogici și psihologici pe care îi implică prezența unui animal. 
Important va fi atunci să nu ne mulțumim să-i convertim pe convertiți, ci să 
transmitem un mesaj pozitiv către diverșii lideri de opinie (oameni de știință, 
medici, academicieni, ziariști, clerici, oameni politici etc.). 

Am vizitat șantierul unui viitor mare centru medical pentru copiii bol- 
navi din cauza Cernobâl-ului. Acest centru va fi dublat de un institut de 
pregătire pentru pedagogi sociali. El se află la câțiva km. de centrul orașului 
Minsk, capitala Belarusului și inițiativa construirii lui aparţine bisericii orto- 
doxe. Protopopul care îl conduce răspândește în juru-i un devotament ade- 
vărat, deschis și sincer. 

Visez atunci: cât de fericiți ar fi copiii dacă ar avea în jurul lor într-un 
astfel de centru, animale de casă: câini, pisici), iar în parc adevăraţi „Bambi” 
(căprioare, căpriori, reni etc.). Ideea ar putea prinde... 

Pe un plan mai administrativ, unele țări au introdus înregistrarea câinilor 
(chiar a celor fără rasă definită): ei capătă astfel o personalitate în ochii legii 
care îi distinge de „vagabonzi” (ceea ce nu rezolvă problema acestora din 
urmă, dar este totuși un început). Astfel Bijou, corcitură de ogar femelă, 
adunată de soția mea de pe stradă din București, a fost înregistrată și adop- 
tată în România înainte de a se duce în Belgia să facă cunoștință cu compa- 
trioata sa Zazou (pisică sălbatică, felix sylvestris) născută în codrii Sinaiei, 
și tot restul familiei noastre de animale, care cuprin-de câini, pisici și porum- 
bei? Armonia nu este întotdeauna perfectă, dar coexistența se menţine... 

Cel puţin jumătate din inima mea bate în Europa de Est și am convin- 
gerea că ecologia spirituală își va croi drum acolo! 

1999 

Capitolul 5: _ ` 
PENTRU „ORDINEA ECONOMICA NATURALA” 


„Est — Vest”. Europa: identitate culturală 
și evoluție între tradiţie și modernitate 


În contextul interacțiunii intelectuale, fiecăruia dintre elementele acestor 
două expresii „identitate culturală și dezvoltare și „tradiţie și modernitate”i 
se atribuie conotaţii și definiţii foarte divergente. Rezultă pe plan concep- 
tual un conflict, care nu numai că împiedică părțile să se înțeleagă între ele, 
dar adesea suscită grave neînțelegeri, neîncredere și decepții. 

Situația este determinată esenţial de doi factori: (a) „sentimentul” neclar 
dar intens că cele două elemente ale fiecăreia dintre expresii ar fi antitetice; 
(b) ideea că ţările bogate au nu numai tendinţa de a privilegia cel de al doilea 
element (adică dezvoltarea și modernitatea), ca fiind mai de dorit, dar și să-l 
deprecieze pe primul, considerat drept un obstacol în calea realizării celui 
de al doilea. Aceste două moduri de a gândi sunt legate intrinsec de o jude- 
cată subiectivă a valorilor, determinată de contextul istoric și de realitatea 
socio-economică, aceea care înconjoară individul, grupul, sau națiunea despre 
care este vorba. Conflictul izbucnește atunci când una dintre părți încearcă 
să-i impună celeilalte punctul său de vedere. Și atunci se rupe dialogul. 

Conflictul nu se manifestă întotdeauna explicit sub forma agresivității 
verbale sau scrise. Dar el este mereu prezent, făcând să apese asupra întâl- 
nirilor intelectuale și profesionale, o ameninţare latentă, mai ales atunci când 
este vorba de elaborarea unei politici naționale în domeniul educaţiei, cul- 
turii sau științei și tehnicii, sau de formularea unui proiect de dezvoltare în 
țările neindustrializate. Faptul că din cauza unei politici sau din pragmatism, 
țara destinatară se consideră datoare să dea o dovadă de supușenie și de 
respect față de țara care oferă, nu înseamnă întotdeauna ca divergențele inte- 
lectuale au fost aplanate sau că beneficiarul s-ar fi lăsat convins. 

Vest — Est. Atâta vreme cât relaţia va rămâne cea dintre un donator și 
beneficiarul său, evocând imaginea penibilă a distribuitorului mândru ce 
se apleacă spre mâna docil întinsă a unui cerșetor — nu va exista un dialog 
real între cei doi parteneri. Anumite experienţe din domeniul cooperării inter- 
naţionale vor trebui analizate pentru a discerne cât mai precis originea celor 
mai curente deformări ale gândirii și pentru a prezenta un număr de pro- 
puneri care să faciliteze un dialog mai autentic și mai eficace. Iar pentru a fi 
fructuos, acest dialog va trebui să meargă dincolo de sensul și definițiile cuvin- 
telor pentru a aborda chestiunile de fond în cadrul unei scheme conceptuale 

elaborate de comun acord și întemeiate pe unitatea de vederi și dorința de 
a reuși. 

Este, astfel, dezvoltarea — o amenințare pentru identitatea culturală? 
Putem povesti două istorii pe care le-am auzit. Prima este cea a unei lăcuste 
trimisă în calitate de expert în dezvoltare în țara gândacilor de bucătărie. Din 
clipa aterizării, expertul avea pregătită soluţia pentru ieșirea gândacilor din 
starea lor de subdezvoltare: „Toate dificultăţile voastre, le spuse el, provin 
dintr-una și aceeași cauză - ar trebui să săriți în loc să vă târâţi”. A doua isto- 
rie este cea a unei maimute generoase și pline de compasiune, care vede un 
pește luptându-se împotriva curentului, într-un râu care se umflă. Cu mari 
eforturi și cu riscul vieții, maimuța se apleacă peste fluviu și, agățându-se 
cu mâna de o cracă, reușește să scoată peștele din apă . Dar acesta nu pare 
să aprecieze deloc această salvare și moare. 

Morala e clară: având în vedere specificul fiecărui mediu, o soluţie vala- 
bilă pentru unul, este total inaplicabilă, ba chiar absurdă, pentru altul. Mesajul 
acesta este greu de acceptat de către cei care, pe de o parte sunt convinși de 
competenţa și eficacitatea lor pe plan tehnic, iar pe de al-ta gândesc că oamenii 
de peste tot sunt la fel. Ei gândesc, cu bună credinţă, că sărăcia, ignoranta, 
malnutriția, bolile etc. pot fi eliminate cu mijloace identice. Ceea ce surprinde 
adesea este faptul că până și termenul de dezvoltare nu are peste tot același 
sens. După definiţii, altădată la modă în manuale, dezvoltarea ar fi „creștere 
plus schimbare” și ar presupune planuri ambitioase care să permită rezolvarea 
tuturor problemelor printr-o creștere economică rapidă. Aceasta ar trebui 
să poată fi măsurată prin creșterea venitului naţional pe cap de locuitor, a 
venitului național brut sau a produsului intern și să fie însoțită de o schim- 
bare determinată de reforme sociale și de o nouă atitudine. Un singur lucru 
ar fi necesar: să dispui de suficienţi economiști și sociologi străini pentru a 
decide asupra opțiunilor naționale, până ce autohtonii vor fi ajuns la starea 
de spirit necesară, adică la o stare de spirit orientată spre economia de piaţă, 
spre competiţie, agresivitate și obligativitatea rezultatelor. Inutil să vă spun 
că aceș-ti idealiști moralizatori, acești tehnocraţi mai bine zis, se întorc din 
misiune, plângându-se amarnic de autosatisfacția contemplativă a locuitori- 
lor, de indecizia, corupția, nepotismul și alte defecte ale acestora. Dacă este 
vorba să aflăm însă care ar fi, în toate aceste afirmaţii, partea de realitate și 
cea care se explică prin șocul cultural suferit de expert, nu putem decât să 
facem presupuneri. 

Ţările care îi primesc pe tehnocrații entuziaști nu sunt mai puțin de-cep- 
ționate. Ele îi acuză pe experți de lipsă de răbdare, de prejudecăţi și îngus- 
time de vederi; de ignoranță și de dispreț faţă de nevoile și aspiraţiile popu- 
laţiei locale. În măsura în care decizia de a primi consilieri depinde de ei, 
conducătorii țărilor care au avut o experienţă nefericită în acest sens, refuză 

să primească experți noi sau preferă să ceară asistență tehnică unor țări a căror 
situaţie este mai apropiată de a lor. Faptul este regretabil atât pentru Est cât 
și pentru Vest, căci posibilitățile de schimburi internaționale de experiență 
și îmbogățire reciprocă se împuţinează astfel din ce în ce mai mult. 

Analiza acestei situaţii ne permite să constatăm cât de aberantă a putut 
părea revendicarea unei identități culturale. Unele trăsături ale țărilor orto- 
doxe au fost aspru criticate, verbal și în scris, ca fiind prejudiciabile dezvoltării. 
Această mare religie, care a influenţat cursul istoriei unui continent întreg, 
a fost chiar calificată o dată de „greutate moartă pentru dezvoltare”. Același 
gen de critici a fost lansat împotriva politicilor ce preconizau utilizarea lim- 
bilor naţionale în administraţie și educaţie, ba chiar contra preferinței pen- 
tru costumul naţional și obiceiurile tradiționale. 

Cel ce se grăbește să vadă mai curând lumea întreagă croită după același 
tipar, toate inegalitățile îndreptate și avantajele tehnicii moderne repartizate 
în mod echitabil este desigur în drept să se irite în fața obstacolelor pe care 
diferenţele culturale, traduse prin atitudini și aspirații, i le pun în drum. Dar 
beneficiarii presupuși ai acestei dezvoltări rapide spre o lume uniformizată 
ar putea avea alte priorități. Dacă ei acceptă de bună voie să-și încetinească 
ritmul sau să facă un ocol, trebuie să ne întrebăm de ce o fac. Poate preferă 
să păstreze și să promoveze alte aspecte ale vieţii, ale mediului, alte norme 
sau valori, decât să caute o creștere economică rapidă însoțită de schimbări 
morale, politice și altele. 

Revendicarea identităţii culturale a fost dintotdeauna reacţia politică 
deliberată a unui grup uman (mare sau mic) amenințat cu dispariția sau cu 
subordonarea. În schimb, un grup care se simte în siguranţă, o țară a cărei 
suveranitate și independenţă nu sunt în primejdie, nu simte nici o nevoie 
să-și întărească unitatea culturală sau să-și proclame diferenţele. Chiar și în 
zilele noastre, revendicarea identității culturale a fost întotdeauna mai puter- 
nică în caz de aculturație națională și regională, de deplasare a unor popu- 
laţii sau de adoptare a unor valori și caracteristici culturale străine de către 
o parte a grupului. 

Ceea ce sudează colectivitățile în lupta pentru independenţa lor poli- 
tică, economică sau culturală, în circumstanţele susmenţionate, sunt o serie 
elemente culturale mergând de la limba (care deține gradul cel mai înalt de 
inflamabilitate) până la religie sau denumiri religioase particulare. 

Să-ţi revendici identitatea culturală înseamnă neapărat să crezi în pro- 
priul tău patrimoniu cultural, cu valorile și normele sale. Ca instrument politic 
al independenţei, revendicarea identității culturale își propune să producă 
două efecte: 

a) să inspire un sentiment de mândrie legat de patrimoniul naţional, 
punând în evidenţă, prin cercetări literare, istorice și arheologice, marile rea- 

lizări ale trecutului în domeniul artei, arhitecturii, religiei, filozofiei, limbii 
și literaturii; 

b) să suscite neîncredere față de culturile străine și de corifeii lor locali, 
ridiculizând intenționat modul lor de viaţă și atitudinile lor. 

Revendicarea identității culturale constituie expresia naturală și legitimă 
a unui grup în primejdie de dispariție sau ameninţat să devină dependent 
în urma unei concurente prea inegale. Acesta este, în atare situație, unicul 
mod de apărare și supraviețuire a acestui grup și trebuie interpretat nu ca 
produsul unei insularități sau al unor vederi înguste, ci ca manifestare a unei 
îngrijorări profunde. 

Patru fenomene continuă să amenințe suveranitatea și independența 
socio-economică: 

a) O stare de dependenţă economică persistentă din cauza exploatării 
sistematice de către țările bogate, care le folosesc drept furnizoare de materii 
prime ieftine și debușeuri avantajoase pentru vânzarea produselor finite (con- 
form unui sistem de piață care sărăcește și mai mult ţările sărace și le 
îmbogățește pe cele bogate); 

b) O tendinţă crescândă de a considera informația, cunoștințele și teh- 
nologia drept „produse'ce se plătesc scump, ceea ce, în absența mijloacelor 
financiare, lipsește țările sărace de avantajele progresului științific și tehnic; 

c) Hemoragia de competenţe care face ca țările din Est să-și piardă elita 
mâinii de lucru, a cărei formare și pregătire inițială a implicat investiții enorme; 

d) Impactul mass-mediei care, axată fiind mai ales pe divertisment, difu- 
zează în special materiale străine de valorile culturale naționale. 

Dacă, în urma acestor factori, mai ales a celor doi din urmă, țările în cauză 
se tem cu adevărat că un sentiment de alienare va cuprinde populația și mai 
ales tinerii, trebuie luate măsuri pentru a potoli aceste temeri. Într-un astfel 
de context, conceptele de auto-responsabilitate și dezvoltare endogenă tre- 
buiesc interpretate în spirit constructiv și cu înțelege-re. În ce măsură sunt 
capabili experţii să accepte ideea că dezvoltarea trebuie să fie un proces mo- 
dest și progresiv, care să permită atenuarea cât de cât, apoi să elimine even- 
tual foamea, malnutriţia, bolile, ignoranta, exploatarea și inegalitățile sociale? 
Ce importanţă sunt ei dispuși să acorde îmbunătățirii calității materiale a vieții 
maselor, în loc să încurajeze o creștere economică rapidă, care favorizează 
doar apariţia câtorva valuri de privilegiați bogaţi, care pun mâna pe mijloacele 
de producție? În ce măsură sunt ei gata să admită că popoarele care posedă 
un bogat patrimoniu cultural, inclusiv filozofii de viață renumite de secole, 
preferă să-și păstre-ze normele și valorile, chiar cu prețul a mari sacrificii pe 
planul confortului material? Nevoile și aspiraţiile diferitelor popoare ar meri- 
ta să fie studiate cu atenţie și în mod exhaustiv. Numai așa vor putea fi găsite 
norme și forme de dezvoltare acceptabile pentru toate părțile. Până atunci, 

încre-derea reciprocă și cooperarea ar fi mult facilitate dacă nu am cere gân- 
dacilor imposibila performanţă de a sări ca greierii și dacă nu am scoate peștii 
din apă în ideea năstrușnică de a-i salva. 

Iată, deci, că dezvoltare = modernizare — occidentalizare se dovedește 
o ecuaţie greșită. Temerile și prejudecățile care operează în falsa opoziţie din- 
tre identitate culturală și dezvoltare, par să funcționeze și în cazul noțiunilor 
de tradiţie și modernitate. Ideea conform căreia modernizare înseamnă occi- 
dentalizare decurge din omagiul făcut în lume Euro-pei occidentale, în se- 
colul 19, pentru progresele sale științifice și tehnice spectaculoase. Chiar și 
țări care nu au fost niciodată colonizate (Japonia, Etiopia, Thailanda, pentru 
a cita câteva exemple remarcabile) au recunoscut avantajele pe care le-au 
obținut din sistemele, instituțiile, procedeele și metodele puse la punct în Occi- 
dent. Fie că este vorba de drumuri, căi ferate, telecomunicaţii, motoare, mașini 
și uzine, școli și birouri, sisteme și moduri de gestiune, investiţii etc.) iniția- 
tivele occidentale au fost urmate, utilitatea lor practică, ba chiar caracterul 
lor indispensabil impunându-se clar. Aceste progrese au făcut să dispară o 
seamă de practici tradiționale și nimeni nu le regretă. Dar toate au o carac- 
teristică comună: ele nu privesc decât periferia vieții individului și, în majori- 
tatea lor, se referă doar la un grup restrâns din sânul populaţiei. În mod ge- 
neral, aceste progrese ameliorează confortul material al celor ce și le pot oferi. 

Faptul că această dorință de modernizare nu se extinde asupra unor 
aspecte mai profunde ale modului de viață este, pentru majoritatea obser- 
vatorilor, un motiv de mirare. Ei constată chiar refuzul categoric al popu- 
laţiilor de a adopta anumite inovații. 

O analiză atentă ne arată că această rezistență se manifestă față de ino- 
vaţii care aduc atingere unor materii cruciale pentru supraviețuirea lor. Un 
guvern sau un agricultor prosper vor accepta să experimenteze o nouă tehnică 
de irigaţii sau de rotaţie a culturilor, un nou soi de semințe sau de îngrășă- 
minte. Dar un ţăran sărac, care nu obţine din agricultură decât mijloace de 
subzistență precare, nu va îndrăzni să facă încercarea, de teamă că pierderea 
unei singure recolte i-ar putea primejdui supraviețuirea și pe cea a familiei 
sale. Această teamă de noutate se extinde și asupra instituţiilor sociale care îl 
înconjoară. În ochii săi, tradiția care îi promite un viitor previzibil contează 
mai mult decât profiturile materiale pe care i le promit experții și consilierii. 

Din punctul de vedere al consilierilor străini, mentalitatea și atitudinea 
celor care se agaţă de tradiţie este reacționară și merge împotriva scopului 
urmărit. Din punctul lor de vedere, tehnicile, produsele și metodele moderne 
merită să fie încercate. Ei sunt totodată convinși că nu se poate progresa fără 
a-ți asuma unele riscuri, dar riscuri calculate, adaugă ei totuși. Și aici găsim 
rădăcina conflictului între tradiție și modernitate. Nu atât pentru că parti- 

zanii tradiţiei nu ar fi conștienți de eventualele avantaje ale modernităţii, dar 
ei se sperie de sacrificiile la care aceasta i-ar putea obliga. 

De fiecare dată când suntem tentaţi să contestăm, să ridiculizăm sau să 
criticăm reticențele unei țări în fața modernismului și economiei de piață, ar 
fi bine să ne gândim o clipă la două serii de chestiuni: 

a) Această reticenţă se manifestă oare în toate cazurile? Radioul, tele- 
viziunea, informatica și multe alte produse nu au fost ele oare adoptate cu 
un entuziasm evident? 

b) De ce înțelepciunea colectivă a unei anume populații respinge ea o 
inovaţie, pe care un expert o găsește potrivită și eficace? Nu cumva pro- 
punerea implică sacrificii inevitabile sau ascunse, care generează suspiciune 
sau dubiu? De ce ar trebui să ne mirăm că „analfabeţii” care se opun moder- 
nităţii sunt uneori, din instinct, mai perspicace decât consilierii, cu toată com- 
petenta lor tehnică? 

Bătrânii mai regretă încă vremurile de altădată, când toată lumea cu- 
noștea pe toată lumea în sat și aceasta le dădea tuturor o impresie colectivă 
de siguranţă. Ei pun întrebări și uneori este greu să le răspunzi. 

Un alt exemplu se referă la o propunere discutată în India, acum trei- 
zeci de ani și privind înlocuirea „familiei compozite” printr-un sistem de asi- 
gurări sociale „modern”. În afara faptului că unii detractori ai „familiei com- 
pozite“erau atât de prost informați încât o confundau cu poligamia, poliandria 
și leviratul (?), s-a criticat fie caracterul tradițional al instituției și faptul că 
ea limita libertatea și inițiativa individului, fie faptul că așa ceva nu există 
nicăieri în altă parte. A fost necesară intervenţia câtorva erudiți indieni, bine 
informați și cu curaj intelectual, pentru a pune în evidenţă avantajele eco- 
nomice, culturale și sociale ale acestui mod de „socialism familial a cărui ca- 
litate a fost dovedită în timp. El garanta protecția persoanelor vârstnice, a 
bolnavilor și a celor foarte tineri, oferea un cadru ideal pentru creșterea și 
buna dezvoltare a copiilor, fără conflicte de generații și cu îmbogățirea cul- 
turală și sentimentul de siguranţă la care contribuiau bunicii, unchii, mătușile 
și verii. Partizanii modernităţii se gândiseră doar la eficacitate, la asumarea 
îngrijirii persoanelor vârstnice în cămine pentru bătrâni, fără să se gândească 
o clipă la lipsa de afecţiune pe care o simt, în unele culturi, bătrânii plasați 
într-o astfel de situaţie. 

Un dialog util asupra avantajelor și inconvenientelor relative ale tradiției 
și modernității nu se poate sprijini în mod rațional decât pe o minte deschisă: 
trebuie să ne debarasăm conștient și conștiincios de idei preconcepute, de 
parti-pris-uri și prejudecăți. Cu atât mai mult, atunci când partenerii caută 
soluții pe termen lung problemelor celor mai grave și își pun laolaltă expe- 
riențele, cunoștințele și priceperea într-un scop precis, ei ar trebui să aplice 


68 


principiile elementare ale toleranţei, ale ascultării celuilalt. În astfel de cir- 
cumstanţe este poate util să ne amintim câteva noțiuni de bază ca: „Nici o 
cultură nu are dreptul de a se considera superioară alteia”. „Ceea ce este con- 
siderat ca fiind științific într-o epocă, poate deveni o superstiție, în urma unei 
simple descoperiri și viceversa”. „Este ușor să dai unei societăți un „utilaj“ 
nou, dar dacă în cursul utilizării lui, țesutul social și cultural se dezagregă, 
paguba va fi ireparabilă”. Nu există demers mai eronat și chiar mai necinstit 
din punct de vedere intelectual, decât să impui următoarea ecuație „Dez- 
voltare — modernizare — occidentalizare“sau „Democraţie = Marketing”. 

Trebuie însă să lansăm un avertisment. Consilierii trec uneori dintr-o 
tabără într-alta devenind apărători ai tradiției, mai focoși decât s-ar justifi- 
ca. Poate fi o reacţie de autoapărare față de șocul cultural pe care l-au re- 
simtit ei înșiși. Dar poate fi și rezultatul unei atitudini romantice, fondată 
mai mult pe emoție decât pe inteligenţă. O astfel de sprijinire ilogică și afec- 
tivă a tradiţiei este la fel de primejdioasă ca și respingerea ei netă. De exem- 
plu: ecologia nu înseamnă întoarcere la preistorie... 

Am putea aminti un sfat dat de Buda, acum 2.500 de ani. El spunea: „Să 
nu accepti nimic pentru simplul motiv că vine din tradiție sau că stă scris în 
textele sfinte, sau pentru că așa spune lumea, sau așa se zvonește sau se pre- 
supune, sau din respect pentru Maestru. Gândește singur și vezi dacă ideea, 
o dată aplicată, contribuie la bunăstarea și fericirea omului; numai atunci să 
ti-o însușești și să actionezi în consecință.” Această recomandare venită de 
peste vremi trebuie să ne îndemne la modestie, arătându-ne că ceea ce arun- 
căm adesea ca fiind o tradiție desuetă, poate cuprinde o înțelepciune nemu- 
ritoare asupra căreia timpul nu are putere. 

Care ar fi, deci, condițiile unui dialog util. 

Un dialog bazat pe respect mutual, pe toleranță, înțelegere și cooperare 
ne va evita capcanele descrise mai sus privind cele patru concepte de iden- 
titate culturală, dezvoltare, tradiție și modernitate. În loc să căutăm diferențele 
care adâncesc prăpastia, trebuie să încercăm să construim punți. 

Făcând aceasta, este vital să nu ne limităm la dialogul cu interlocutorii 
oficiali actuali, care din păcate — este inevitabil — sunt toți făcuți din același 
aluat în urma pregătirii lor, a înclinațiilor, atitudinilor intelectuale și preju- 
decăților indiferent de origine, cultură sau ideologie politică. Marile adunări 
internaționale răsună adesea de ecoul convingerilor câte unui grup de inte- 
lectuali și specialiști, asemănători prin mentalitate și care se simt reconfor- 
taţi de unitatea lor de vederi și comunitate de interese. 

Dar pe cine reprezintă ei de fapt? Ale cui cultură, afectivitate, mod de 
viaţă sau valori? Câţi dintre ei sunt în contact direct cu masele, câți vorbesc 
sau scriu în limba lor națională, citesc în această limbă și sunt în relații prelun- 

gite cu comunitățile rurale, sau orășenii din cartierele sărace? Pentru a sta- 
bili un dialog adevărat, trebuie ca participanţii să apere cu adevărat normele, 
valorile și aspiraţiile populațiilor pe care pretind că le reprezintă. Reprezen- 
tanții actuali ai adevăratelor identități naționale sunt cei care au datoria să 
lărgească cercul dialogului pentru a face cunoscute punctele de vedere, intere- 
sele, valorile și aspirațiile, mai ales ale celor care, pentru moment, nu au au- 
dienţă decât pe plan naţional, prin mediile interne. 

Pentru a fi util, dialogul trebuie axat pe un obiectiv. Schimburile de opinii, 
experienţe și idei pe un plan pur academic și intelectual nu constituie un 
dialog veritabil. Interacțiunea trebuie să conducă la rezultate concrete și să 
fie în această calitate însoțită de un efort de cooperare vizând să rezolve pro- 
blemele descoperite în comun. Un prim criteriu de reținut: domeniile acțiu- 
nii trebuie să fie cele prin care interdependenta se manifestă clar, cooperarea 
aducând pe fiecare dintre cei doi parteneri să facă maximum pentru ca demer- 
sul să fie cu adevărat un efort de co-dezvoltare. 

Doar un astfel de efort comun va permite ca dezvoltarea culturală sau 
mai exact codezvoltarea culturală să ofere posibilități numeroase de a găsi 
în diferitele patrimonii tot ceea ce, printre realizările trecutului și experienţele 
actuale, va contribui la o îmbogăţire reciprocă. 

În general, Europa răsăriteană aduce o adevărată comoară de experiențe 
culturale, unice în felul lor. Pe de o parte, aceste experienţe și produsele lor 
minunate acoperă mai multe secole, și sunt de o diversitate și bogăţie de teme 
și forme pe care Vestul înclinat spre uniformizare culturală le poate cu greu 
egala. Pe de altă parte, ele sunt rodul unui spirit creativ în filozofie și artă, 
inspirate spontan și direct de natură. 

Un efort comun, care ar facilita tuturor accesul la ceea ce au mai bun 
experienţele culturale ale partenerilor, ar face poate să răsară noi forme de 
creativitate, ca fruct al dezvoltării. Prin acest proces, dialogul ar da poate 
atunci naștere unor norme și valori cu aplicabilitate universală liber consimțite 
și înțelese. 

Se impune o ultimă observaţie asupra cadrului în care un dialog poate 
fi instaurat cu mai multă eficacitate. Relaţiile pur bilaterale ducând la con- 
strângerile de acum menționate, merită subliniat că reuniunile de cooperare 
multilaterale, în cadrul sistemului Naţiunilor Unite și al altor organizații inter- 
naționale — oficiale sau nu — creează un climat mai favorabil pentru discutarea 
problemelor și obținerea unui consens asupra a ceea ce trebuie făcut și cum. 
Aceste reuniuni au și avantajul de a garanta respectarea suveranității 
naţionale, și a egalităţii între state, din moment ce fiecare dispune de un vot, 
indiferent de dimensiunea și situația sa economică. 

In limba italiană există un termen „esteromania“ (mania de a-i imita pe 
străini). Cei din Estul Europei care vor să-și vândă sufletul pentru ceva 
„devize“ ar face bine să se gândească la inconștiența gestului lor, pentru a 
nu fi groparii propriei lor istorii! 

2002 


Pentru ce să de-spiritualizăm Europa? 
Civilizaţia europeană și culturile populare. 


Pas cu pas, insidios chiar, mai multe țări europene și chiar Uniunea Euro- 
peană lansează legi, reglementări sau directive împotriva acelei sensibilități 
spirituale care a făcut măreţia civilizației europene, a Europei reale — deci 
trans-uraliene — care nu se limitează, nici în timp nici în spaţiu, la câteva orga- 
nizații interguvernamentale actuale. Un document adoptat la Lisabona, în 
urma unei reuniuni, provocase deja o reacție viguroasă a lui Jacques Delors, 
fost președinte al Comisiei Comunităţilor Europene, care regreta absența 
oricărei referinţe religioase și spirituale în definiția Europei. Cu actualul proiect 
de Constituţie europeană (încă proiect, să nu uităm), unele cercuri au ter- 
giversat atât că s-a încercat o diferenţiere între spiritualitate și religiozitate 
pentru a încurca urmele și a păcăli, încă o dată, opinia publică în numele 
democraţiei. 

Să credem oare că însuși cuvântul „religie“ provoacă alergie intelectu- 
alilor autoproclamaţi ai „gândirii unice“ și dascălilor de „politicește corect”? 
După ce nici Stalin, nici Enver Hodja nu au reușit să dezrădăcineze cu forța 
sentimentul religios al poporului lor, democrațţiile occidentale sunt pe punc- 
tul de a reuși, atât la ele acasă, cât și în Europa de Est, care a-bia își regăsise 
sufletul, niciodată pierdut de altfel. Nu suntem atât de nai-vi încât să nu știm 
care sunt cercurile acuzate. I se atribuie cancelarului Schröder ideea, expri- 
mată în șoaptă, că el nu este împotriva religiei, dar pentru o societate în care reli- 
gia să nu mai fie necesară. Fără comentarii. Jules Ferry, la vremea lui, fusese cel 
puțin mai clar în exprimare, când a strigat cu ură: „Republica este pierdută, dacă 
statul nu se descotorosește de biserică”. 

Naţionaliștii arabi creștini, ca ortodoxul dr. Michel Aflaq, fondator și 
principal ideolog al partidului Baath, avuseseră meritul de a-și fi respectat 
majoritatea musulmană. Unele minorități ar trebui să-și amintească de fap- 
tul că au datoria de a respecta majoritatea, respectul netrebuind să fie în sens 
unic. Astfel, Aflaq îl califica pe Muhammad drept profet arab. Or, gânditorii 
noștri vor să anuleze acum și aici două milenii de creștinism (fixate pe baze 
celto-druidice și șamanice) și să ne terfelească istoria de la Glastonbury la 
Vladivostok. Oricâte erori ar fi comis (dar cine nu a comis?), Europa este indi- 
solubil legată de civilizația creștină, chiar dacă res-pectăm, fără nici o rezervă, 

alte curente de gândire. Faţă de această realitate, politica politicienilor nu este 
chiar nimic. 

Civilizaţia europeană și culturile populare 

Evocarea sensului și șanselor culturii populare în contextul integrării 
europene ne poate permite să plasăm câteva jaloane ale unei prospective 
deosebit de pozitive, dar cu condiţia să rămânem lucizi și să nu ne facem 
iluzii. 

Idealul este exaltant dar, dincolo de exprimarea sa verbală, trebuie să 
îi sesizăm filozofia intrinsecă și să evităm astfel ca o anumită banalizare să 
stingă scânteia... Directorul general al U.N.E.S.C.O., profesorul Federico 
Mayor, ne împărtășea după cum urmează una dintre ideile sale: „Civiliza- 
tia este fructul îmbogăţirii reciproce a culturilor. Cultura în sensul său cel 
mai autentic implică toleranţă, căci deschiderea spre ceilalți este condiția crea- 
tivității și dezvoltării spirituale”. Din aceste câteva cuvinte decurge impera- 
tivul diversității: o cultură există în raport cu altele și ele nu pot fi comparate 
decât în cadrul autenticităților și identităţilor respective. Dacă civilizațiile se 
nasc din întâlnirea fructuoasă a unor culturi diferite, asta nu înseamnă că ele 
trebuie să dispară într-o contopire informă ci că, dimpotrivă, ele continuă să 
crească în convergenţă, continuând să exprime ceea ce este mai intim și mai 
specific în rădăcinile lor respective. 

Vorbind despre o noțiune nouă la vremea lui, și anume spiritul poporu- 
lui, Johann Gottfried Herder vedea în acesta „rezultatul credințelor unui 
popor, al sensibilităţii, facultăților și eforturilor sale”. Ce-i drept, în diversi- 
tatea lor, cei mai frumoși copaci din pădurile noastre, cei mai înalți, cei mai 
stufoși ca și cei mai umili au cu toții în comun faptul de a fi înrădăcinați. Fără 
rădăcini nu există creștere, nici vecinătate, nici altoi. 

În zilele noastre noțiunea, sociologic exactă, de „sat global” poate fi pre- 
textul mitului devastator al unei „gândiri unice”sau al unei culturi omo- 
genizate. Într-un astfel de context, noțiunea de alteritate, de Celălalt va dis- 
părea în fața unicității totalitare. 

Dacă presiunile mediatice, așa-zis mondialiste, ale actualității ne alar- 
mează, analiza nu este nouă în istoria europeană. În secolul trecut, școala 
elveţiană de istorie introdusese în demersul științific această noțiune fluc- 
tuantă, dar reală de suflet al unui popor. Giuseppe Cocchiara rezumă astfel 
aportul acestei mișcări culturale care a făcut din folclor o disciplină intelec- 
tuală adevărată: „Intr-o epocă în care spiritul Luminilor vedea în tradițiile 
populare erori ale spiritului, istoricii elveţieni le-au considerat ca fiind ele- 
mente constitutive ale omenirii: de unde exigenta de a le introduce în stu- 
diul istoriei și de a face din ele baza caracterului original si fundamental al 
oricărei natiuni”. Folosirea cuvintelor într-un sens contrar înțelesului lor pri- 
mar a fost dintotdeauna considerată primejdioasă de către adevărații filozofi, 
de la Confucius la Orwell... Din punctul acesta de vedere, secolul „Lumi- 
nilor“a acționat ca un comutator. Nu mă voi pronunţa aici asupra eventua- 

lităţii „ciclurilor istorice”, dar mă voi mulțumi să constat că semnalul de 
alarmă trebuie tras de urgenţă acum, și mai ales în Europa... 

Semantica se dovedește a fi de o utilitate excepțională atât în psiholo- 
gie, cât și în politologie și culturologie. Mă număr printre cei care cred că 
folosirea unui cuvânt nu este niciodată gratuită, nici neutră. Un cuvânt poate 
fi banalizat de mass media într-un sens absolut transformat și folosit astfel 
în scop de manipulare. Să îndrăznesc oare a afirma că este cazul cuvântului 
Europa? Vom remarca astfel că, cu cât vorbim mai mult despre Europa, cu 
atât mai rar încercăm să o definim. Astfel, auzim punându-se întrebarea dacă 
cutare sau cutare țară trebuie sau nu să adere la Europa: adică să adere la o 
entitate de civilizaţie sau la un ansamblu geografic din care ea face parte în 
mod evident de milenii! Se face o evidentă confuzie între Europa esențială 
și cei câțiva anișori, aproape inexistenţi din punctul de vedere al istoriei pe 
care îi numără cutare sau cutare dintre instituțiile administrative sau afaceriste 
care, din fericire, nu au monopolul calificativului european. 

Termenul de integrare nu este nici el lipsit de pericole. Se pune oare 
problema să ne integrăm într-o structură preexistentă, care își are propriile 
reguli, cărora va trebui să ne conformăm? Ori problema se pune de a construi 
între Est și Vest ceva nou, împreună și pe picior de egalitate? 

În timp ce unii ar dori să dea Europei un iz transatlantic, alții regăsesc 
opţiunea generalului de Gaulle, a unei Europe de la malul nostru, al Atlan- 
ticului, la Ural, sau, mai bine zis, de la Brest la Vladivostok... Ca delimitare 
a Europei, Uralul este artificial pentru că este vertical. Delimitarea reală (deci 
culturală) ar fi trebuit făcută orizontal, între Nordul și Sudul a ceea ce este 
acum considerat ca fiind Asia. 

Tuturor definiţiilor, contradictorii din moment ce sunt științifice, ale Na- 
țiunii, eu le prefer noțiunea subiectivă și umană de „dorință de a trăi împre- 
ună”, noțiune atât de scumpă lui Ernest Renan. Nu există mai multe: există 
o singură civilizație europeană, unică și formată din diferite culturi. Acestea 
pot fi naţionale, statale, regionale, transfrontaliere, uni- sau pluri- lingvis- 
tice... Diversitatea fiind în firea lucrurilor și trebuind, conform regulilor mo- 
ralei, să fie respectată (ceea ce înseamnă toleranţă activă), culturile populare 
sunt adevărata oglindă a Europei, adică a Europei popoarelor; a tuturor po- 
poarelor, fără ostracism, rasism, exclusivism! 

Supraviețuirea culturilor și tradiţiilor populare este singura șansă de 
supraviețuire a Europei noastre comune... O casă comună, chiar dacă unii 
ar dori să împartă casa fără voia ei. Eu sunt dintre cei care cred că prin întâl- 
nirea lor, culturile latină și slavă ar putea aduce mult, în sensul unei ade- 
vărate renovări a Europei, în respect mutual, toleranță, dialog. ÎI voi cita pe 
Alexandr Soljenițân: „Orice cultură națională este binecuvântată. Fie naţiunile, 
culorile omenirii; dacă ele ar dispărea, omenirea ar fi de o lugubră unifor- 
mitate, de parcă toți oamenii ar avea același chip, același caracter. În mod 
indiscutabil, existența unor popoare diferite face parte din planul divin. Spre 


deosebire de toate asociaţiile și organizațiile omenești, ethnosul, familia și 
persoana, nu sunt creații omenești. El are tot atâta drept la existenţă ca și fami- 
lia sau persoana.” 

Oecumenismul nefiind sincretism, eu respect toate religiile dar fără a 
le confunda. Pot deci să constat cu toată seninătatea intelectuală necesară, 
că de două mii de ani creștinismul a fost firul conducător al unicei civiliza- 
tii europene: cu clipele lui de mărire și greșelile lui, cu sfinţii și marii lui inchi- 
zitori... Într-o viziune euro-continentală, morală creștină nu a înlocuit, ci 
înviorat, spiritualizat și umanizat culturile celto-druidice, șamanice și fores- 
tiere, care au fost tradiția primordială. 

În mod concret, culturile populare autentic europene ne dau cheia pen- 
tru a urmări, dar și a înțelege, peregrinările spiritului omenesc, domeniu în 
care contribuţia lui Mircea Eliade a fost determinantă. Dar nu este suficient 
să păstrăm sau să apărăm culturile populare ale civilizației europene... Nu 
trebuie să facem gesturi, fără a le înțelege sensul primordial... Așadar, cul- 
turile populare vor fi și un drum spre rădăcinile evocate mai sus. Individul 
posedă o identitate fără de care el nu există. La fel și popoa-rele. Dar a afir- 
ma o identitate regăsită nu înseamnă să o opui celorlalte identități. Pentru 
că nu-l vom înţelege pe Celălalt (care este el însuși pe de- a întregul), decât 
dacă ne asumăm pe noi înșine și la fel va fi și cu dialogul inter-cultural. Nu 
există culturi intrinsec superioare sau inferioare: forța unei civilizații vine 
dintr-o diversitate asumată, înțeleasă și intenţionată în sensul complemen- 
tarităţii. Prezentând pe țăranii satelor românești, pictorul Dumitru Ghiaţă a 
atins universalul care, fără rădăcini, nu există. Slav din Basarabia, dar pa- 
triot cultural al românității totodată, sculptorul Andrei Ostap a trecut peste 
îngustimile clasice și a proslăvit fecunditatea slavo-latină. Nu i-am citat din 
întâmplare pe acești doi artiști, din moment ce primul este unchiul soției mele, 
iar al doilea este tatăl ei, deci bunicul copiilor mei, care sunt în consecință 
euro-slavo-latini: dovezi vii ale faptului că nu sunt atât de utopic cum aţi putut 
crede! Dacă se cerea o concluzie, ar fi să subliniem că respectul reciproc 
într-un dialog creează o cultură a păcii și a bunăvoinţei și catalizează o în- 
viorare spirituală fără de care, după cum spunea Malraux, „secolul XXI nu 
va fi deloc”! 

Pentru ca Europa să fie respectabilă și respectată, europenii trebuie să 
se respecte între ei. 

2004 


O datorie de memorie: reîntoarcerea la noua 
Ordine Mondială a Informaţiei și Comunicării 


Dacă noile tehnologii ale informaţiei (N.T.1.) reprezintă un domeniu 
extraordinar de interesant, a dezbate despre ele în România are valoare de 
simbol, din moment ce cibernetica, această bază indispensabilă a preocupărilor 

noastre, nu s-a născut în California, ci, în România, în anii 1920. Ștefan 
Odobleja și-a publicat în 1938 prima sinteză a cercetărilor sale într-un volu- 
minos tratat de „Cibernetică generală și psihologie consonantistă”. Aceasta 
este o operă de știință și filozofie, nu numai despre o cibernetică generaliza- 
tă, dar și despre prima psiho-cibernetică și filozofie a sistemelor în sensul 
contemporan al teoriei generale a sistemelor. Anterioritatea operei lui Odobleja 
este incontestabilă și națiunea română se poate mândri legitim cu aceasta! 
Nici un specialist în științele informației și comunicației nu poate neglija opera 
în cauză, iar în aceste vremuri ale unilateralismului, este mai mult decât util 
să amintim rolul important al cercetătorilor din estul Europei... 

Pe un plan mai actual, România, care are vocaţia de punte între culturi, 
civilizaţii, limbi și regiuni, va putea să joace un rol deloc neglijabil, în faza 
de reciclare și redistribuire, pentru a astupa pe cât se poate prăpastia nume- 
rică. Dar această prăpastie nu este numai Nord-Sud, ci și cantitativ-calitativ. 
De fapt, însă, ce sunt cu adevărat N.T.I., dacă nu o unealtă pe care trebuie în 
primul rând să o ai, pentru a învăţa să te servești de ea și mai apoi să o faci 
cum se cade. Multe dezbateri au tendinţa de a încurca lucrurile! Dezbaterea 
nu e nouă de altfel și dacă nu suferim de amnezie intelectuală, ne vom aminti 
că aceleași lucruri s-au spus despre toate celelalte medii: presă scrisă, radio 
sau televiziune. 

Problematica noii ordini internaționale a informaţiei ne duce cu mintea 
spre sfârșitul anilor șaptezeci / începutul anilor optzeci, într-o epocă în care 
Mustapha Masmoudi făcea o primă și inevitabilă sinteză a problemei într-un 
raport cunoscut sub numele de „raportul Masmoudi”. A urmat crearea Co- 
misiei internaționale de studiu al problemelor comunicării, prezidată de Sean 
Mc Bride care, în lipsa unui adevărat raport de sinteză a publicat, sub egida 
U.N.E.S.C.O., un fel de culegere „Voci multiple — o singură lume”. Distor- 
siunea mediatică Nord-Sud era desigur vi-zibilă în ea, dar nu era un raport 
de sinteză, ci o succesiune de expertize cu sensuri diverse. 

Această absenţă — mai exact imposibilitate — a unei concluzii concrete 
pare a fi și primejdia care pândește numeroase reuniuni internaţionale în care 
prea mulți experţi nu au o viziune interdisciplinară și cu atât mai mult una 
trans-disciplinară, și în care unii văd mai degrabă un fel de forum / bazar 
pentru a vorbi de cu totul altceva (lucruri adesea interesante dar în afara 
subiectului). 

Ajuns în acest punct, mă voi îndepărta și eu de subiect, pentru a evoca 
o chestiune semantică. La scară planetară, prin bunăvoința unor transmită- 
tori docili, opinia publică asistă la apariția unui vocabular ciudat. 

De exemplu: Comunitate internaţională, termen care, ca și Arleziana 
lui Daudet și apoi a lui Bizet, rămâne invizibilă și în numele căreia, fără a o 
defini vreodată, fiecare spune tot ce vrea, orice și invers. Alte erori seamănă 

confuzie: de exemplu libertatea presei, deși acest termen este departe de a 
fi criteriul sintetic al dreptului la informare și la comunicare. Vom justifica 
oare într-o bună zi siturile pedofile sau teroriste? Vom transforma oare pe 
vinovați în victime? Răspunsul este, vai, pozitiv: nu mai este o temere, ci o 
realitate. Ajung să mă gândesc că termenul de societate civilă riscă să de- 
vină fie un alibi, fie o gară în care nimeni nu vine din același loc și nimeni 
nu așteaptă același tren. 

Dacă în psihologie nu pot fi manipulate simbolurile, în domeniile legate 
cât de cât de politologie nu ne putem juca cu cuvintele fără consecințe grave, 
chiar dacă sunt inconștiente... 

Pe de altă parte, chiar dacă N.T.I. sunt un context extrem de atrăgător 
pentru o înnoire a pedagogiei, ele rămân un recipient al cărui conținut va 
trebui definit la nivelul C.V.-urilor și al identităților culturale. 

Academismul desuet a dominat prea multă vreme: era de acum sever 
condamnat (în termeni virulenţi) de Ștefan Odobleja... Dar aceasta nu înseam- 
nă că oricine posedă un site, devine dintr-odată un pedagog. Ar fi o iluzie 
sau o demagogie... 

Așa cum o semnala declarația U.N.E.S.C.O. de la Dakar, a sosit ceasul 
promovării universităților deschise și a universităților particulare. Acest din 
urmă termen mi se pare foarte prost ales. Prefer de multă vreme pe cel de 
universitate internațională neguvernamentală. Subliniind încă o dată că negu- 
vernamental nu înseamnă (sau nu înseamnă neapărat) anti-guvernamental! 

În 1980, la un seminar patronat de Sean Mc Bride și lord Philip Noël- 
Baker, puneam un jalon numit „Spre o filozofie a comunicării”. Problema- 
tica a rămas de actualitate, chiar dacă contextul multimediatic și tehnologic 
a evoluat vizibil. Fără a fi „prinși“ în ideologii sterile și castratoare, colegii 
noștri africani ne deschid drumul. Începând cu Burkina Faso, Universitatea 
Francofonă Internațională a pornit (dintr-o inițiativă neguvernamentală) să 
se implanteze în diferite țări africane. Profesorul Karim Ouedraogo cooperează 
cu instanțele U.N.E.S.C.O. în privința învățământului virtual și parteneriatele 
noastre din Europa centrală, Orientală și în Comunitatea Statelor Indepen- 
dente, sunt extrem de pozitive. 

După ce și-a însușit o calificare (cu atât mai energic, cu cât N.T.I. vor 
răspunde aici unei dorințe a populațiilor respective), fiecare este liber să își 
ilustreze convingerile: dar după... nu înainte!!! 

Școala viitorului va fi o școală liberă... pentru a cita încă o dată, în pro- 
pria sa ţară pe Ștefan Odobleja, a cărei memorie, mi-a făcut plăcere să o evoc 
cu modestie. 

2003 

Axiologia etică a viitorului omului 


Situaţia actuală a lumii oferă un decalaj tragic între accelerarea progre- 
sului tehnico-stiinţific pe de o parte și starea de mizerie intelectuală, morală 
și spirituală, pe de altă parte. Și aceasta chiar dacă populaţia nu este respon- 
sabilă. 

In fața cumplitelor ameninţări ale viitorului și a nedreptelor inegalităţi 
de dezvoltare între oameni și popoare (fără să putem face o alegere ecolo- 
gică și mai umană) este de datoria eticianului și bio-eticianului să facă apel 
la raţiunile morale și valorile tradiționale, pentru a jalona evoluţia individu- 

Etica, axiologia și dreptul converg spre a încuraja din punct de vedere 
filozofic omenirea, fiecare societate și pe fiecare individ, să construiască un 
viitor umanizant, adică să-i restituie omului demnitatea de ființă omenească 
și potențialitățile sale spirituale. 

Datoria de comunicabilitate 

Construirea viitorului este și rodul comunicării. Dacă tehnica și știința 
înmulțesc mijloacele de comunicare, mediatica nu este însă mediatoarea 
omenirii decât în măsura în care există o deontologie. Construirea viitoru- 
lui pune aici două probleme: cea a comensurabilității discursului și cea a 
educaţiei generalizate. Filozofii trebuie deci să favorizeze pe de o parte o socie- 
tate pluralistă, policentrată, diversifiantă, micro- și apoi macro- autogestionară; 
iar pe de altă parte, o universalizare a comunicării și schimburilor între dife- 
rente și diferiți, căci respectarea diferenţelor implică menţinerea lor. 

Dialog al viitorului, spațiu logic al interlocuţiunii... 

Ca problemă etico-axiologică, construirea viitorului nu mai privește doar 
relaţiile între indivizi. Ea privește mai ales și din ce în ce mai mult, omenirea 
întreagă. Odată cu dezvoltarea comunicațiilor și apariția nevoii de univer- 
salizare, trecând prin luptele contra inegalităților economice, o nouă civiliza- 
tie își caută drumul și ea trebuie construită prin ieșirea la lumină a aspirațiilor, 
ale căror forme variate și adesea contradictorii, traduc, chiar și în imaturi- 
tatea lor, o posibilitate de schimbare a relațiilor umane. 

La acest nivel, valorile etice tradiționale sunt indispensabile pentru a evita 
delichesenţa culturilor naționale și a permite coexistenţa civilizațiilor fără a 
favoriza întrepătrunderea lor. 

Datoria juridico-politică 

Eforturile făcute pentru a determina o măsura comună și o comuni- 
care între discursuri, respectând atât pluralismul cât și universalitatea de 
tendinţă a valorilor umanizante, ne îndreaptă spre instaurarea unui sistem 
juridic și politic în vederea viitorului. Dar trebuie totodată să ne întrebăm 

pe ce să fie întemeiată judecata morală și juridică. Forma unei astfel de judecăți 
este vehiculată de limbaj și întemeiată pe structuri și intersubiectivităţi con- 
stituite de limbaj. În ce privește conținutul judecății respective, el se bazează 
pe voinţa individului de a găsi un sens vieţii sale și vieții sociale, adică pe 
dorinţa construirii unui viitor și pe cea a umanizării. 

O astfel de conferire fundamentală de sens și viitor conferă moralei și 
dreptului realitatea unor valori universale și cere recunoașterea unor drep- 
turi ale omului al căror principiu este dreptul fiecăruia de a avea drepturi. 
Forma și conținutul judecăților morale și juridico-politice sunt de acord asupra 
faptului că a acorda cu adevărat drepturi ale omului, a-i acorda acel drept 
care îl face om, dreptul drepturilor, aceasta implică și o datorie. Acest fun- 
dament face parte din esența umană, ființa implicând o datorie de ființă. 

Din moment ce orice persoană are drept la o dezvoltare personală ma- 
ximă și la o liberă înflorire originală; fiecare, toți, societatea întreagă avem 
datoria de a lucra pentru ca aceasta și produsul ei să nu devină niciodată un 
scop în sine, ci să devină din ce în ce un mijloc în slujba persoanei. Acesta 
este unicul scop al construirii viitorului: persoana este scopul suprem și nor- 
mativ, iar socializarea trebuie să dea în cea mai mare măsură un scop edifiant 
umanizării / personalizării / individualizării. lată cerințele istoriei și viitorului. 

Ipoteza noastră este că există, pe de o parte, o prioritate ontologică și 
gnoseologică a existenţei esențiale primordiale, privind indivizii și gândul 
lor, dar pe de altă parte, o superioritate etico-axiologică a persoanelor asupra 
oricărei materialități; și în orice caz, fără vreo determinare dialectică între 
relațiile sociale și indivizi. Indivizii grupaţi în interacțiune, produc împreu- 
nă sub presiunea contextului lor se auto(re)produc în mod dialectic constru- 
ind viitorul. 

Dreptul la dezvoltare va trebui în viitor să fie considerat un drept al omu- 
lui, la fel ca și drepturile civile și politice, drepturile economice, sociale și cul- 
turale, și aceasta atât pentru indivizi cât și pentru popoare și pentru omenire. 
Dezvoltarea și progresul omenirii trec prin umanizarea totală; în extensie și 
înțelegere, ale acestei dezvoltări și acestui progres. Un concept al drepturilor 
omului care ar ignora problemele subdezvoltării riscă să asiste la violarea 
acestor drepturi, la fel cum un sistem juridic se îndepărtează de drepturile 
omului în măsura în care face abstracție de realitățile social-economice. Reven- 
dicarea unui drept la dezvoltare s-a născut din contradicția între bună starea 
crescândă a unei infime părți a lumii și mizeria în care se zbat majoritatea 
popoarelor. Și aici filozofii trebuie să lanseze un apel pentru a inversa acest 
curs dezastruos al lucrurilor și a evita astfel o explozie și pentru a crea viitorul 
omenirii. Aceasta implică o căutare a unei noi ordini internaționale, care să 
urmărească dezvoltarea maximă a oricărui om, a oricărui popor, a oricărei 

culturi. Va trebui să fie în același timp un drept adevărat și o obligaţie morală. 
Viitorul cere o convergenţă a juridicului-axiologic cu eticul-axiologic. 

Datoria drepturilor din viitor 

Or, numai o instanţă internațională ar putea impune universal principi- 
ile juridico-politice capabile să impulsioneze o finalizare humanizantă și să 
creeze deci un viitor valabil. lată enunţul pe scurt al sistematicii umaniste a 
scopurilor care ar condiționa exercițiul etico-juridico-politic de construire a 
unui viitor umanizant. 

1) Să nu mai adaptăm pe om la lume și la o societate dată, ci să adap- 
tăm lumea și societatea la umanizare, adică să construim o mondializare 
umanizantă a viitorului; 

2) Socializarea să instituie primatul umanizării și eliberării fiecăruia și 
tuturor în folosul întregii lumi(?); 

3) O societate în care activitatea neproducătoare de bunuri materiale va 
fi devenit dominantă, ceea ce va implica pentru fiecare posibilitatea de a se 
cultiva; 

4) Generalizarea democratizării intrinsece printr-o dizolvare adminis- 
trativă la bază, adică printr-o diseminare a suveranității în toată societatea 
civilă; 

5) Luarea în mâinile proprii de către oamenii implicaţi a condiţiilor lor 
de muncă și a accesului lor la învăţătură; 

6) Practici ecologice pentru a asigura calitatea vieții astăzi (de exemplu, 
dreptul la un mediu ambiant sănătos) și din respect pentru generațiile viitoare; 

7) O înţelegere federativă între popoare pentru a favoriza schimburile 
și un echilibru internațional pașnic; 

8) Limitarea armamentului și pentru unele arme suprimarea lor; 

9) O instanţă internațională de pace abilitată să rezolve conflictele. În 
timp ce acum, războiul și amenințările sunt continuarea și chiar instrumen- 
tul politicii, aspiraţia către o stare de pace în continuă ameliorare ar trebui 
să devină continuarea și instrumentul politicii. Refuzul unilateralismului; 

10) O instanţă internațională abilitată să emită reglementări, de exem- 
plu, în dreptul internațional al spațiului sau al mării, în drept ecotehnolo- 
gic, în bioetică sau etică medicală etc.;... refuzând preponderența unei sin- 
gure ţări. 

Datoria de utopie 

Omenirea va putea crea viitorul umanizant doar în măsura în care socie- 
tatea va fi mondializată federativ și totodată diversificată. Și asta cu unele 
condiţii. În primul rând, progresul tehnico-știinţific nu mai trebuie considerat 
ca fiind măsura progresului global al omenirii și al construirii viitorului. Nu 
este deloc așa. Noţiunea de progres trebuie revizuită în funcție de criterii etico- 

axiologice, umaniste și socio-culturale. În al doilea rând, după cum am sem- 
nalat, acest pretins progres se realizează prin el însuși, din punct de vedere 
structural, fără consultarea indivizilor. Evident, cosmopolitismului financiar 
pe de o parte și terorismului intelectual al gândirii unice, pe de altă parte, 
trebuie să li se opună o rezistență morală absolută. 

Altfel, cuceririle spaţiale de tipul războiului stelelor, manipulările gene- 
tice etc. se vor face cu sau fără voia oamenilor. Or, adevăratul progres ar fi 
ca oamenii, primii vizați de progresul științific și tehnic, să-l poată controla; 
să-l poată stăpâni și umaniza. 

Omenirea este mult prea departe de această utopie dialectică pe care o 
reprezintă această civilizaţie a viitorului. Cred că este de datoria unui filo- 
zof să evoce un astfel de orizont și să atragă atenţia asupra unei (vai!) probabile 
deconstrucții sinucigașe. A milita în sensul utopiei înseamnă să te străduiești 
a transforma probabilitatea catastrofei în construirea viitorului. Or, viitorul 
începe întotdeauna astăzi, iar mișcarea către viitor este procesul însuși al con- 
struirii lui. Utopizarea funcționează de la explicarea realistă a situației con- 
crete prezente spre abordarea idealist-axiologică a viitorului. 

Ca un exemplu al mersului spre viitor, vom sublinia valoarea de extra- 
polare în viitor a principiului înnăscut al speranței umane și al traducerii sale 
teologice de către Albert Schweitzer: speranţa este o cerinţă de transformare 
istorică a vieții. Acest imperativ de transformare istorică și politică asupra 
căruia insistă și unul și celălalt (?), este practicat de mișcări care, în lume, 
încearcă să rupă cu un trecut de violență, de supraexploatare, de foamete, 
de analfabetism. O astfel de situaţie se răsfrânge, pornind de la practicile dife- 
ritor comunități, în teologiile neo-tradiționale, care sunt cele ale construirii 
viitorului. 

În aceste semne ale vremurilor, percepem un prezent ce se deschide spre 
un viitor în transformare, un viitor care va părea întotdeauna subversiv. 

Subversiunea sub formă de tradiţie sau mai exact subversiunea prin 
întoarcere la tradiţie este ilustrată prin absolutul globalizant al respectului 
vieții, bază a eticii schweitzeriene. 

Viitorul nu are ființă decât în măsura în care este datorie-ființă. Trecu- 
tul nu ne mai aparține, decât prin semnificaţia pe care i-o dăm, iar prezen- 
tul ne aparține doar în măsura în care intenționăm să creăm un viitor. Viitorul 
este cel care ne este hărăzit. Omul este așteptare și potentialitate... 

Oamenii au nevoie de viitor. Or, pentru fiecare, capătul drumului este 
moartea. De aceea indivizii tind să se asimileze cu omenirea și să mizeze pe 
destinul ei, pe o creaţie continuă. A fi om înseamnă a trece dincolo de om, 
a fi în viitor. Crearea viitorului manifestă dorința esenţială de a fi mai mult, 
de a fi plus-ființă... de a evita indezirabilul. Viaţa noastră este un angaja- 
ment de viitor. Dar să nu fie o alegere imaginară și speculativă, nici o alegere 

pasivă și nici o eroare narcisistă. Ceea ce trebuie promovat este omenirea și 
pacea de mâine. 

Indivizii și societatea sunt răspunzători de ei înșiși. Și de omenire. Crearea 
viitorului trebuie să fie o participare personală și colectivă la ființă, la omenire, 
la pace. Să acordăm toată atenţia prezentei ființei și viitorului, prezenţei totale. 
Dar, având în vedere condiţiile economice trecute și prezente, gândim viitorul 
în termeni de dominație, de exploatare, de discordie, de luptă. Și totuși tre- 
buie să trăim și timpul speranţei luptând pentru pace și împotriva riscului 
catastrofei, speranţă îngrijorătoare, care ne face să ieșim din ambianța molto- 
nată, călduţă a punctului nostru de vedere pentru a considera Totul. Pesimis- 
mul gândirii cheamă un optimism al acţiuni. 

A crea viitorul, înseamnă să tinzi a elimina violenţa. Scopul omenirii este 
recunoaștere reciprocă, unificare morală și juridică a lumii. Lumea tehnică 
să nu fie distrusă, ci să devină o lume fericită, umană, socială! Să dispară posi- 
bilitatea deconstrucției lumii! Oamenii și mai ales structurile militaro-indus- 
triale și politice să nu braveze opreliștile moralei! Omenirea să priceapă că 
nu orice este posibil din punct de vedere matematic și logic, este posibil și 
din punct de vedere moral. Numai o instituționalizare etico-juridico-politică 
mondială va apăra omenirea de primejdia de a-și pierde capul și de a cădea 
în capcana lipsei de măsură. 

Pentru construirea viitorului, omenirea nu va trebui să facă tot ceea ce 
poate tehnic să facă. Construirea viitorului nu este limitată și se pune prio- 
ritar problema creării valorilor morale și umanizante ale zilei de mâine. Dacă 
omul este un scop în sine, aceasta înseamnă că creaţia tehnico-științifică tre- 
buie să fie subordonată creaţiei etico-juridico-politice. 

A crede în activitatea civilizatoare numită umanizare și valorizare a rea- 
lității pentru a face din ea un instrument de inter-comunicabilitate înseam- 
nă oare a fi utopic? Construirea viitorului înseamnă construirea continuă a 
civilizației și păcii universale, înseamnă promovarea speranței. Dar o astfel 
de construire a viitorului nu poate fi mai tare decât probabilitatea decon- 
strucției decât printr-o practică utopică. Dar utopia ideală nu exclude rea- 
lismul: se poate deci vorbi în acest context de ideo-realism. 

A accepta ceea ce se întâmplă acum, înseamnă să accepti ceea ce alții 
încearcă să vă impună împotriva voinței dvs. 

Conformismul nu este deci numai o formă de demisie sau de dezinteres, 
ci mai ales o lașitate fundamentală. 

Uniformizarea nocivă a imperiului mediatic mondial este un exemplu 
al voinţei de a dezintegra spiritualități, civilizații multiseculare, națiuni istorice 
și chiar simpla voință umană liberă. 

Aceleași metode se folosesc pentru a impune cumpărarea unor obiecte 
(publicitate, marketing), ideologii politice (terorism intelectual), rupturi morale 

(promovarea perversiunilor sexuale și, între altele, banalizarea homosexua- 
lităţii), pseudoreligii de substituție (cum spune adagiul: a nu fi credincios, 
nu înseamnă să nu crezi în nimic, ci să crezi în orice prostie), metisajul cul- 
tural (de fapt în profitul a una sau două culturi, care le înghit pe celelalte), 
printre alte negativism delichescente! 

Mai demult se opuneau termenii de revoluţie și reacțiune, dar seman- 
tica ne vine în ajutor. Reacțiune înseamnă a reacționa, deci a nu accepta nimic 
în mod pasiv. Revoluţie înseamnă răsucire în jurul axei proprii, deci întoarcere 
la origine, la tradiție. 

Reacţiunea este deci un factor de progres autentic, iar revoluția un impe- 
rativ tradițional. 

2003 

ADDENDA: 


„Cazul Românesc“ și „Cazul European”: 
Cutia Pandorei. Patru disociații inevitabile. 
Prăbușirea modelului cultural european? 


Cutia Pandorei 


De aproape douăzeci de ani, sub diverse titluri (turism, misiuni 
aca+demice, cercetări culturale, călătorii de informaţie), am vizitat aproape 
toate țările așa-zis est-europene, inclusiv U.R.S.S. M-am înspăimântat citind 
niște articole occidentale în care valoarea perestroikăi sau glasnost-ului este 
judecată la nivelul detaliilor celor mai anodine: libertatea modei, apariția unor 
marginalizați sociali și sexuali, alegerea unei „Miss Moscova”, apariția unor 
publicaţii pornografice... Frumoasă ilustrare a libertăţii! Prea adeseori, un fel 
de mișcare oscilatoare face să treacă o societate de la un exces de austeritate 
la un exces de toleranță. În psihologie, specialitatea mea, acest fenomen este 
explicabil cu ușurință. 

Odinioară, occidentalii erau seduși de o oarecare rigoare morală, pe care 
credeau că o constată în țările est-europene. Ei nu aveau dreptate, iar ana- 
liza lor era incompletă. Era exact că cea mai mare parte a fenomenelor de 
depravare, perversitate și conduită ce ieșeau din cadrele obișnuite ale socie- 
tății care bântuiesc în Occident, erau rare sau absente în Est. Dar, astăzi, două 
observaţii se impun: 1) aceste fenomene existau în stare latentă (underground) 
ațițate de o tendință mediocră de imitare a Occidentului în tot ceea ce este 
mai puțin recomandabil și 2) interzicerile oficiale care împiedicau sus-zise- 
le aberaţii nu aveau în Est decît o bază polițienească, nimic spiritual nu 
susținea interzicerile în discuție. Din acel moment, atunci când legislația s-a 
îndulcit sau a dispărut, o parte a societății, (slab pregătită psihologic și lip- 
sită de referinţe spirituale solide) a căzut în capcana eternei tentaţii fără li- 
mite. Poetul și misticul sirian Khalil Gibran o spune deja pe timpul său: „Luaţi 
aminte ca libertatea fără piedici, să nu devină ea însăși o piedică a unei mai 
mari libertăți”. 

Droguri, sub-cultură, hard-rock. 

Un exemplu elocvent este acela al folosirii drogurilor. Unii afirmă că 
folosirea acestora relevă gradul de libertate individuală dar este evident, că 
acesta din urmă pune în pericol societatea actuală și însuși viitorul umanității, 
ca să nu mai vorbim de degradarea potenţialului genetic uman. Cei ce nu 
analizează decît superficial structurile sociale nici nu le bagă în seamă. Cei 
ce reclamă liberalizarea vânzării și folosirii unor droguri afirmă, printr-un 
silogism primar, că dacă vânzarea este liberă nu va mai exista deloc trafic 
clandestin. Este adevărat, dar aceste precepte tind să uite lucrul cel mai 

important: dacă vânzarea liberă a stupefiantelor va nimici comerțul ilegal al 
drogurilor actuale, ea va democratiza utilizarea lor și va dăuna sănătăţii tine- 
rilor, mai mult, ea va provoca răspîndirea de noi droguri de sinteză cu atît 
mai periculoase cu cît ele vor fi mai puțin cunoscute de serviciile care luptă 
împotriva traficului de narcotice. De aceea, în acest domeniu societățile est- 
europene sînt la marginea unei catastrofe și pentru un anume „tineret“ liber- 
tatea constă în folosirea liberă a drogului „ca în Vest”. 

Este de temut, de asemenea, dezvoltarea unei subculturi. În reportajele 
franceze televizate consacrate evenimentelor din anii '90 —'91, din România, 
am văzut, cu stupefacție, o familie rurală românească care se mîndrea că a 
înlocuit, pe pereții satului lor, fotografiile conducătorului răsturnat de la pu- 
tere, prin postere ale eroilor din serialele americane de tip Dallas sau Dinasty... 
Să înțeleagă cine poate! Mie mi-e teamă să înțeleg... 

„Zidul Berlinului“ — înainte de începerea demolării sale — a fost teatrul 
unor manifestații ale tinerilor est-germani, nu în favoarea democraţiei par- 
lamentare, ci în favoarea... hard-rock-ului! Nu-i așa? Avem idealurile pe care 
le merităm! În ce privește prostituția „pe teren”, ea a început, încă din 1990, 
să facă primii pași în marile orașe est-europene. Literatura pornografică — 
de asemenea. Blaise Pascal spunea: „Cel ce face pe îngerul (nevinovatul), face 
apoi pe animalul (brutalul)”. Nu ne dorim deci societăți prea înțelepte, fără 
greșeli, fără desfășurarea unor pasiuni umane, dar, — mai ales — să nu luăm 
absolut contrariul drept criteriu de libertate! 

Aceasta ar fi o crimă împotriva spiritului. Dacă le acceptăm de bună- 
voie, la ce mai servește democratizarea? 

Perestroika aduce Coca-Cola, nu demnitate națională! 


Succesul catolico-polonez o dată stabilit, au existat numeroase probleme 
în presa occidentală cu privire la întrebările unor Ruși (legitime, este ade- 
vărat), despre Coca Cola și blue-jeans. În mod curios, opinia a fost mai puțin 
informată asupra manifestaţiilor de masă în R.S.S. Moldo-venească — născută 
din anexarea la U.R.S.S. a unei părți a națiunii române — unde mulțimea recla- 
ma revenirea la limba și cultura românească. 

În ceea ce privește popoarele caucaziene, vechi națiuni creștine la porțile 
Asiei Centrale musulmane, este puțin de spus deoarece și ele se preocupă 
de viitorul lor și de intoleranta atavică a unor popoare turaniene (de prove- 
nienţă turcă). Armenia milenară și Georgia își pun, de asemenea, probleme, 
pe care perestroika nu pare a fi în măsură să le rezolve. 

Eu cred, pe drept sau pe nedrept, că încă odată Ungaria a servit ca cer- 
cetaș al noii politici a U.R.S.S. Budapesta a devenit de cîţiva ani teatrul de 
manevre financiare unde traficanții de devize își regăsesc conturile lor... Încer- 
carea reușind cu acordul unchiului moscovit, dezvoltarea a putut să se facă 
de altfel și cu publicitatea necesară. 

Problema germană. 

O problemă extrem de delicată este aceea pusă de ipotetica reunificare 
germană. În contextul procesului de uniune europeană se poate evoca, în acest 
caz, o chestiune primordială: să știm care vor fi relaţiile între reunificarea ger- 
mană și unificarea europeană. Este prea devreme pentru a se forma o opinie 
asupra acestei probleme, ceea ce n-ar trebui să împiedice analizarea unei 
prospecţiuni geopolitice realiste. Să punem, în mod simplu, cîteva întrebări, 
fără a da răspunsuri: 

- Un stat reunificat german n-ar cîntări prea greu în plin centru al 
Europei, pînă la punctul de a perturba procesul de integrare europeană, mai 
larg?; 

-O astfel de reunificare germană n-ar vedea cele două componente ale 
sale dezinteresîndu-se, respectiv, de cele două procese complementare de 
evoluţie ale celor două sfere de odinioară ale lor?; 

- Unificarea germană implică doar numai cele două state de astăzi sau, 
de asemenea, niște teritorii poloneze? 

Răspunsurile nu sînt doar afacerile Germanilor, ci ale tuturor europenilor. 

Revizionismul la lucru? 

Personal, eu nu acord nici o importanţă deosebită frontierelor de stat — 
naţionale — care divid Europa. Toate frontierele inter-europene sînt recente. 
Din punct de vedere istoric, ele au fost toate mișcate de eternul joc al diplo- 
maţilor și al militarilor. 

Cu toate acestea, mi se pare mai oportună analizarea problematicii ziselor 
frontiere într-un context favorizînd procesul de unificare europeană și nu la 
nivelul revendicărilor unor state. Ori, pare foarte clar că un stat european 
cel puţin nu-și ascunde deloc anumite scopuri revizioniste în materie de fron- 
tiere, lăsînd să circule, cu complezenţă, hărți care reiau „noile trasee“ sau 
editează cărți în care istoria europeană este falsificată, în beneficiul unui fel 
de revanșism, deseori, și din toate punctele de vedere, pernicios. Este vorba 
de Ungaria, care sub toate regimurile care s-au succedat a reînviat, în mod 
regulat, scopuri pan-maghiare împotriva României. În mod obiectiv, au apă- 
rut, chiar recent, temeri cu privire la pregătirea larvară a unei intervenţii politi- 
co-militare maghiare, împotriva României. Atunci cînd, la o conferință de 
presă, fiica doamnei Doina Cornea — doamna Ariadna Combes — a declarat 
precis că toate țările Europei, inclusiv Uniunea Sovietică, au trebuit să coope- 
reze pentru „îndepărtarea lui Ceaușescu”. Ea a adăugat: „Era o datorie de 
ingerinţă... Singurul stat care ar fi putut-o face era Uniunea Sovietică”. 


Patru disociaţii inevitabile 


România are un viitor european! 
Foarte mult timp supusă la imposibilitatea unor autentice relaţii inter- 
naționale de către cercurile regimului precedent, lumea științifică și culturală 


85 


română riscă să se găsească defavorizată în contextul actual al Europei în plină 
schimbare. 

Celălalt risc este de a vedea opinia occidentală neglijând valoarea intrin- 
secă incontestabilă a aporturilor românilor la știința și cultura europeană și 
mondială în numeroase domenii: medicină specializată și alternativă, ciber- 
netică, literatură, istorie, arte plastice, muzică, științe naturale și ecologie, pe- 
dagogie etc. 

Solidaritatea care s-a născut spontan după evenimentele salutare din 
decembrie 1989 este un lucru bun în sine, dar trebuie subliniat că, în mod 
conștient sau nu, a dominat o insuportabilă tendinţă de asistenţă a unui popor 
considerat „minor”. 

Să ajuţi poporul român e un lucru, dar să-i impui o anumită concepție 
despre asistenţă este altul! Eu nu cred că oricine are lecţii de dat poporului 
român care, în ciuda întâmplărilor unei foarte sumbre epoci, a reușit să-și 
salvgardeze potențialul său cultural și științific național și, care, în plus, și-a 
păstrat speranţa în zile mai bune. Această speranţă a susținut moral poporul 
român și a permis declanșarea procesului mântuirii naționale. 

Democraţia este și o stare de spirit care implică mult mai mult decît 
imitarea prostească a unor modele străine, chiar dacă acestea sînt convenabile 
pentru popoarele respective. Adevărata libertate este și libertatea de a con- 
cepe liber propriul model de dezvoltare, o societate cu adevărat nouă. În con- 
textul său de salvare naţională, poporul român trebuie să acţioneze concret 
și autentic conform propriei inspirații și propriei voințe. 

În acest sens nu mai poate fi vorba de ajutor sau asistență ci mai bine 
de cooperare pe picior de egalitate și într-o adevărată fraternitate lipsită de 
orice gînd ascuns. 

„Frontiere spirituale” 

Frontiere spirituale? Eu sînt un spiritualist. Eu consider, fiind un spi- 
ritualist, că este imposibil să închizi spiritul între niște frontiere, oricare ar 
fi ele. Astfel încât a vorbi despre „frontiere spirituale“ în Europa sau în ori- 
care altă comunitate din lume este mai mult decît o erezie, este o monstruo- 
zitate pe planul spiritualist. Dacă se utilizează acest termen în domeniul dis- 
cursului politic, atunci sînt necesare unele precizări deși nu cred că este normal, 
ori propriu, de a vorbi de „fortiere spirituale”! Nu cred, astfel, că ar putea exista 
analogii geografice, teritoriale, pentru aceste, bizare, „frontiere spirituale”. 

Consider că, în realitate, coexistența prin toleranță a persoanelor care 
aparțin unor spiritualități diferite este singura soluție. Acceptînd acest ter- 
men, ar însemna că oricare ar fi raportul dintre părțile acestui trunchi al 
arborelui umanităţii, diferenţele dintre ele devin divergente și că divergențele 
impun crearea unor frontiere, chiar dacă ele sînt denumite „frontiere spiri- 
tuale”. În fine, a vorbi de „frontiere spirituale“ este „a reuni două cuvinte 
care sînt antinomice”. 

Confuzie sau formalism? 

Recent, în trecere prin România, am observat pe Calea Victoriei o firmă 
cu un conținut interesant: „Partidul Socialist Liberal”. „Partidul Socialist Li- 
beral”? Departe de mine gândul să atac pe fondatorii acestui partid, dar este 
clar că eu, constatând că există în România un Partid Socialist Liberal, îmi 
pun niște întrebări. Înţeleg că o societate suficient de liberală permite o dez- 
voltare economică și poate deveni, de asemenea, suficient de socializată 
pentru a elimina o injustiție socială criantă și a promova democraţia: dar a 
juxtapune, la același nivel, două calificative care, la prima vedere, se com- 
bat, naște unele întrebări: „De ce nu Partidul Republican Monarhist”? 

Un fals: „Modelul elveţian”. 

„Federalismul elveţian“ poate fi un exemplu interesant de studiat căci, 
în orice caz, el a adus o soluţie elvețiană pentru un mediu elvețian, dar nu 
cred că federalismul helvetic poate fi o soluție în afara Elveţiei! În orice caz, 
pentru România - nu! Mai întâi de toate, federalismul elvețian este compus 
din cantoane care nu sînt în mod necesar mono-culturale și mono-lingvis- 
tice, istoricitatea Elveţiei și cea a României sunt cu totul diferite iar, pe de 
altă parte, eu găsesc periculos să închizi toleranța în interiorul frontierelor. 
Căci a proceda astfel este a transforma toleranța în intoleranță. Aceasta vrea 
să spună că UN CETĂȚEAN ROMÂN, ORICARE AR FI ORIGINILE LUI 
CULTURALE, ETNICE ȘI RELIGIOASE ESTE PRETUTINDENI LA EL 
ACASĂ, ÎN ROMÂNIA! Dacă începem să considerăm că România nu este 
decît însumarea unor mici părți cusute una de alta, unde un cetățean dintr-o 
regiune este străin în altă regiune, acesta este începutul sfârșitului! 

Am să dau un exemplu ușor de verificat care ilustrează problema în dis- 
cutie: este al Cataloniei. Catalana este o limba romanică, la fel ca și romanda 
din Elveţia, ca și româna dvs.; ea a fost interzisă în timpul dictaturii fran- 
chiste din Spania. Existau revendicări ale catalanilor de a dezvolta cultura 
lor, de a-și vorbi limba, de a studia civilizaţia lor, de a utiliza drapelul lor, 
imnul național etc. Toate acestea au fost autorizate de către democrație, după 
moartea lui Franco. Rezultatul este că limba catalană nu numai că este uti- 
lizată în Catalonia, ceea ce ar fi, de altfel, normal, dar că, mai mult chiar, ea 
a devenit singura limbă întrebuințată în administraţie în Catalonia! Aceasta 
vrea să spună că un cetăţean spaniol născut la Madrid și stabilit la Barcelona — 
din raţiuni de biografie — nu va fi capabil să completeze formularele ce îi sînt 
date de către municipalitate! Există undeva o greșeală de concepţie care a 
generat această situație. A apăra limba proprie în fața limbii dominante este 
oricum normal dar a impune această limbă altora este imperialism, ca și cel 
care era combătut înainte, în vremea lui Franco! 

Este, în acest mod de a gîndi, ceva absolut stupid. Aceasta nu poate fi, 
în nici un caz, soluția convenabilă în România. Federalismul pe baze terito- 
riale? Un singur răspuns: „niciodată”! 

Prăbușirea modelului cultural european? 


Continuând, deși involuntar, să navighez contra-curentului, nu mă pot 
împiedica să emit niște dubii asupra criteriului de democraţie care se impune 
opiniei internaționale iar, în ceea ce privește democratizarea Europei de Est, 
aceasta este după cât se știe — pluripartitismul. Eu nu sunt absolut sigur că 
existența a numeroase partide politice ar fi realmente reflectarea unei voințe 
populare intrinsece. Nu putem să nu vedem mai degrabă interesul unor 
grupuri de presiune artificială, al unui sau altui grup parlamentar? și 
gândiţi-vă chiar că aceste partide au ajuns să confiște libertatea de gândire, 
de exprimare și asociere, într-un fel de „deturnare a libertăţii”, care ar putea, 
după caz și țară, să dea câștig de cauză vechilor instanțe diriguitoare sau 
vechilor „tovarăși de drum”, fie chiar a unor sfere străine, cosmopolite în 
sensul negativ al cuvântului? 

Cititorii noștri să nu vadă în subsemnatul un partizan al unor sisteme 
cu partide unice. Partidul politic și pluralitatea sa nu sunt decât niște noțiuni 
limitate, în timp și în spaţiu. Să privim experimentul social din Africa. Intro- 
ducerea partidelor politice în țările africane este o sechelă a colonizării sau 
a neocolonialismului care, departe de a favoriza democraţia, a zdrobit ve- 
chiul consens al democraţiei participative directe și naturale, precoloniale. 
Este, deci, locul de a aduce noțiunea de partid politic la valoarea sa relativă 
reală și de a nu-l sacraliza, din punct de vedere dogmatic. 

Prea îndelungată vreme cei ce au crezut că Occidentul ar fi trebuit să 
se emancipeze de tutela politică a marei finanţe capitaliste, au privit lumea 
comunistă ca pe un exemplu. Acest exemplu s-a năruit astăzi, dar greșeala 
se repetă în sens invers. În Est, cei ce vor să-și scuture jugul moștenit al sta- 
linismului, găsesc modelul într-un Occident asexuat culturalmente, prin 
mediocritatea mediatică pan-atlantică! Mă gândesc la un exemplu. În 1967, 
vedeam la marginea magnificei statui dedicată reformatorului Jan Hus din 
Praga, plimbându-se studenţi cehi purtând drept podoabe enorme crucifi- 
xuri și vechi decoraţii germane („Crucea de Fier”). O asemenea provocare 
nu era, în final, nimic altceva decât echivalentul oriental al studenţilor occi- 
dentali care arborau pe cămășile lor, fabricate în S.U.A., portretele lui Stalin, 
Mao sau Che Guevara. Provocare chiar infantilă! În mod sincer, ce am putea 
pretinde unora sau altora? Dacă unii vă mint — în sistemul vostru politic — 
spunându-vă că sunteți în paradis și că infernul „este al celorlalți”, în mod 
inconștient veţi crede invers și veți „zeifica“ pe ceilalți. Lipsă de nuanţă și 
de sensuri dar, din punct de vedere psihologic, foarte logică. 

A refuza vodka, pentru a nu bea decât Coca-Cola, nu este o soluţie. Să 
impuneți tuturor Vodka-Cola, nici atât! 

1990, București 

Deșteptare naţională și simţ al responsabilităților: 
Să evităm ca democraţia să devină demagogie 


Mi se pare de bun simţ că pentru a-i învăţa pe alții trebuie mai întâi să 
fi învăţat tu însuţi. Căci dacă filmul mut al pionierilor cinematografiei ne-a 
făcut să râdem de (păcălitorul păcălit), cu educatorul needucat nu mai este 
de glumit. Mai ales atunci când chestiunea se pune la nivelul cel mai înalt 
al unei tări. 

Dacă este un prieten adevărat al României, observatorul străin nu tre- 
buie să se amestece în treburile ei interne cu un gând ideologic ascuns, dar 
nici nu trebuie să închidă ochii la erori și devieri evidente. Tăcerea, lașita- 
tea sau lingușeala nu au fost niciodată dovezi de prietenie. Și nici conformis- 
mul de altfel! 

Or, unele poziţii sau opinii de lideri politici români sau ale prietenilor 
lor străini par cel puţin curioase în ochii observatorului obiectiv și atent. 

În prezentele reflecţii, intenţia noastră nu este de a intra în polemică cu 
nimeni, nici de a da lecţii. De aceea nu vom cita numele niciunei persoane și 
al niciunui partid. (Oricum fiecare este liber să se întâlnească cu cine vrea). 

Vom constata mai întâi o curioasă concepţie a democraţiei, care constă 
în cererea, la câteva luni după un scrutin incontestabil, demisiei unui guvern 
și a unui președinte democratic și liber ales. 

Și în Europa Occidentală, unii ar fi emis dubii asupra validității alegerii 
președintelui, căci dl. Ion Iliescu obținuse în 1990 mai mult de 80 % din voturi. 
Un astfel de scor pare prea mare pentru a fi corect în ochii unor comenta- 
tori. Dar aceștia nu scot o vorbă, atunci când este vorba de alegerile prezi- 
denţiale din Polonia, unde Lech Walesa a obţinut 77 % din voturi (ceea ce 
la urma urmei nu diferă foarte mult de procentul lui Ion Iliescu). Există oare 
două sisteme de evaluare pentru presa internațională? 

Cică în alegerile din România s-ar fi comis „iregularități”. Experții stră- 
ini ar atesta fapte indiscutabile! Permiteţi-ne să râdem, citind relatarea aces- 
tor fapte în presa occidentală! Trebuie să avem curajul de a recunoaște că 
în majoritatea țărilor occidentale din Europa, alegerile sunt presărate cu eveni- 
mente de tipul: iregularități la votul cu procură sau prin cores-pondenţă, erori 
și uneori duble convocări legate de schimbarea de domiciliu, tentative de a 
influența alegătorii în chiar birourile de votare sau în preajma lor (mai ales 
în cazul persoanelor care însoțeau niște invalizi, sau persoane în vârstă sau 
analfabete); bătăi soldate uneori cu morți între cei ce lipeau afișe electorale, 
iregularități în colectarea semnăturilor de patronaj pe listele electorale, ba 
chiar (în unele regiuni pe care nu le voi numi) un număr de voturi mai mare 
decât cel al alegătorilor înscriși! O lectură atentă a presei vest-europene ar 
permite ziariştilor români să descopere aceste elemente, ceea ce le-ar permite, 
dacă sunt la fel de puţin scrupuloși ca și colegii lor occidentali, să conchidă 
că regimurile din Vest sunt însăși imaginea corupției politicianiste! 

La un alt nivel, unii români sau comentatori din străinătate își permit 
să propună federalismul ca soluție pentru structura de stat a României... O 
primă constatare: se operează, voit sau nu, o confuzie între federalismul definit 
ca structură administrativă și „federalismul integral”, care este o ideologie 
politică foarte interesant de studiat: impregnată de personalism (Emmanuel 
Mounier), de socialism anti-marxist (Proudhon), de solidarism (Gaston Bourgeois) 
sau de neo-federalismul lui Alexandre Maro sau Denis de Rougemont... 

O a doua confuzie, între federaţie și confederație. O confuzie ce nu poate 
fi comentată într-un atât de scurt articol, căci sunt chiar și unele state care 
au făcut această confuzie în contextul acelui marasm ideologic în care seman- 
tica politică se învecinează cu confuzia măcar parțială sau cu dezinformarea 
maximă. 

Pe de altă parte, federalismul teritorial ar fi pentru România o perfectă 
aberaţie. A te referi la exemplele Belgiei și Elveției ar fi o dublă eroare. În 
primul rând aceste două cazuri sunt diferite: regiunile belgiene sunt defi- 
nite cultural și etnic, pe când cantoanele elveţiene nu sunt definite intrinsec. 
Pe de altă parte, confederaţia elvetică s-a născut din dorința de alianță a unor 
unități pre-existente. Exemplele belgian și elveţian sunt deci diferite între ele 
și totodată diferite de situația României. 

Ar fi lipsit de sens și contrar istoriei să constitui în România regiuni strict 
maghiare și regiuni strict românești; și apoi, ce te faci cu celelalte comunități 
minoritare cum sunt armenii, turcii, polonezii din România, ca să nu uităm 
problemele religioase ale unor comunități... 

Merită să subliniem de asemeni cu malițiozitate că apărătorii străini 
ai minorităților din România par să nu manifeste nici un interes pentru comu- 
nitățile românești din afara graniţelor actuale ale statului român și îi ignoră 
și pe Aromâni. Este aici o dovadă a lipsei de bază morală sau cu adevărat 
ideologică al interesului lor pentru apărarea minorităților. 

Printre alte minunăţii politice românești, merită menționată și do-rința 
ca toate partidele care au aleși în parlament să participe la guvernare. Demo- 
crația occidentală care servește cel mai adesea drept referință partidelor 
românești, este de data aceasta uitată și ocultată cu dispreț. Ajung aici două 
exemple: Belgia și Franța. 

În Franța, pentru Adunarea Naţională se aplică sufragiul universal 
majoritar cu două tururi de scrutin, iar la Senat este în uz sufragiul parțial 
și indirect. În fiecare circumscripție, în turul al doilea se alege un singur de- 
putat dintre primii doi clasați în turul întâi. Deci, spre deosebire de Belgia, 
în fiecare circumscripție câștigă un singur deputat (deci un singur partid). 
Apoi, toți membrii guvernului sunt membri sau apropiați de unicul partid 
majoritar care formează guvernul, singur. În unele cazuri, monolitismul lasă 
loc unor formaţii minoritare apropiate de partidul victorios sau unor per- 
sonalități independente prietene. Președintele republicii poate rămâne mem- 
bru al partidului său, ca și primul ministru. Dar ei pot aparține unor partide 
diferite, căci rezultă din alegeri diferite. 

Belgia fiind monarhie, problema alegerii șefului statului nu se pune. 
În Belgia scrutinul este proporțional și cu un singur tur, sufragiul fiind uni- 
versal și direct la toate nivelurile; există deci parlamentari din partide diferite 
aleși în fiecare circumscripție electorală. Această situație face imposibilă din 
punct de vedere tehnic guvernarea unui singur partid majoritar, guvernele 
fiind cel mai adesea rodul unor coaliţii între partide care formează împreu- 
nă o majoritate aritmetică în jurul unui program politic comun sau minim. 
Celelalte partide, chiar dacă au aleși în parlament, rămân în opoziție, dar pot 
juca un rol constructiv (sau nu!), în parlament, în senat sau în consiliile 
regionale sau provinciale. 

În Franţa, miniștrii Sunt aleși din partidul victorios, dar nu neapărat din- 
tre parlamentarii aleși. În Belgia, în schimb, miniștrii sunt întotdeauna aleși 
dintre parlamentarii aleși la cele mai recente alegeri. Există aici o ambigui- 
tate, pe care o relevă juristul Francois Perin, care subliniază că, din moment 
ce guvernul răspunde în fața parlamentului, sunt aleși oamenii de suprave- 
gheat dintre cei care au fost aleși să supravegheze. 

Toate comparatiile sunt desigur posibile, dar logic este o extravagantă 
să pretinzi ca toate partidele românești reprezentate în parlament să fie mem- 
bre ale guvernului. O astfel de situație deschide ușa tuturor abuzurilor (de 
exemplu unui blocaj sistematic al guvernului dinăuntru). La urma urmei și 
partidele nealese ar putea să ceară — în numele egalității — să fie reprezen- 
tate în guvern. Și la urma urmei, de ce numai partidele? Totul este posibil! 
Ca președintele ales să nu mai fie membru al partidului său poate fi consi- 
derat ca un simbol, dar să ceri și primului ministru să nu mai fie membru 
al niciunui partid, asta miroase de acum a manevră, vizând o singură persoană. 

Este evident că deceniile catastrofale prin care a trecut națiunea română 
au împiedicat dezvoltarea științelor politice, cunoașterea sistemelor sociale 
și politice, ideologice sau aplicate din străinătate. Desigur nu este rușinos să 
te informezi și să înveţi, dar e de necrezut că oameni cu cunoștințe atât de 
(palinodice?) să dea lecţii și să facă pe profesorii de democraţie. 

Dacă tot este vorba de semantică, să ne amintim că logic și aritmetic, 
opoziția este de fapt minoritatea: ea ar fi devenit majoritate dacă un număr 
mai mare de alegători i-ar fi acordat încrederea sa. A critica rezultatul unor 
alegeri, înseamnă să-i tratezi drept imbecili și incapabili pe ceilalți alegători, 
adică majoritatea poporului. 

Poţi regreta rezultatul unei alegeri: ai libertatea opiniei și dreptul la expri- 
mare. Dar nu o poți contesta: este semnul unei tendinţe la intoleranţă și a 
unei propensiuni către o neo-dictatură (care poate fi de altfel o oligarhie sau 
o particraţie, pentru a nu vorbi de plutocratie). 

Deși mi se pare de prost gust să mă amestec, dacă toate partidele actuale 
și viitoare, toate religiile și etniile ar trebui să fie reprezentate în guvern, îi 
sfătuiesc pe politicienii români să analizeze ce s-ar întâmpla într-o țară cu 
sute sau mii de etnii, de limbi sau religii, cum ar fi India, care este o demo- 
crație parlamentară. 

Democraţia nu este un simplu cuvânt și nu este o ideologie... ea este o 
stare de spirit... Trebuie deci să existe o pedagogie a democrației, un mod 
de a învăţa toleranța și relativitatea ideilor. Blocarea străzilor și piețelor, 
manipularea ziariştilor străini nu ţin de acest tip de alegere. 

Trebuie spus ce e de spus, fără menajamente, dar cu prietenie pentru 
națiunea română care merită mai mult decât reputația pe care i-o fac în lume 
cântăreții negativismului și destabilizării. 

Oamenii trebuie să învețe sau să re-înveţe și că democraţia implică 
răspundere. Libertatea fără disciplină înseamnă anarhie. A vrea bani fără 
muncă înseamnă parazitism. 

Românii mai trebuie și să învețe a gândi prin ei înșiși și să găsească între 
ei românii soluţii la probleme românești. Ajutorul și solidaritatea străinilor 
sunt un lucru bun, dar amestecul este altceva! 

În sfârșit, câteva cuvinte asupra unei probleme delicate, dar exasperante: 
sosirea în valuri de „refugiați politici români“ în Occident. Invocând aparte- 
nenta lor la partide de opoziție, bărbaţi și femei din România se declară per- 
secutați în țara lor și nevoiţi să aleagă exilul politic. Or, în majoritatea cazurilor 
ei se declară membri ai unor partide care au deputați în parlament și în senat 
și care beneficiază regulat de timpi de antenă la televiziunea română, ca să 
nu mai vorbim de presă și de centrele de studii. Atunci ce bătaie de joc e aceas- 
ta? Una dintre explicaţii este probabil faptul că în Belgia, de exemplu, sta- 
tul asigură refugiaților politici o alocaţie reprezentând un minimum vital; 
iar aceștia câștigă astfel bani nemunciţi, bătându-și joc de specialitatea lor 
profesională care ar fi atât de folositoare ţării lor. Dar există și români care, 
tentaţi de anunţuri, sau (recruteurs) necinstiți, sosesc în Occident crezând că 
acolo poţi lucra sau locui fără permis de muncă. Decepţionaţi de realitate și 
neîndrăznind să se întoarcă, unii preferă să se dea drept disidenti politici. 
Aceasta este o excrocherie morală față de țările gazdă din Occident, ca și față 
de România. 

Unii afirmă la radiourile și televiziunile occidentale că în România ni- 
mic nu s-ar fi schimbat de la alegerile din mai 1990. Nu numai că este o min- 
ciună, dar este și o inepție să crezi că puterea actuală ar putea într-un răstimp 
atât de scurt să reclădească toate sectoarele vieții naționale, care timp de 
decenii au fost deformate, epuizate sau distruse de către regimul trecut. Un 
vechi proverb spunea că „Roma nu s-a construit într-o zi”. Dar poate că 
opoziţia română are în sânul ei vrăjitori care vor schimba totul cu o baghetă 
magică sau cu descântece. Se spunea pe vremuri în Franța că ridicolul te 
omoară. Acum nu mai omoară, servește drept argument politic! 

Este ușor să predici răbdarea, dar ea este totuși preferabilă unei deza- 
gregări naționale. După revoluţia naţională trebuie să urmeze deșteptarea 
României, pentru a evita orice confiscare a continuității naționale, indiferent 
de origine și definiție. 

1991 

PANEGIRIC 


__ Maestrul Andrei Ostap — 
Inălţarea phoenixului moldav 


8 ianuarie 1995 a fost o zi neagră pentru Artă. După o lungă și foarte 
grea suferinţă, sculptorul, maestrul, academicianul Andrei Ostap s-a dus să-și 
poarte mai departe chemarea în paradisul artiștilor. 

Acest sculptor, unul dintre artiștii clasici români contemporani cei mai 
eminenti, fusese admis, între altele, membru titular al Academiei Inter- 
naționale Mihai Eminescu. Ambele canale ale postului naţional de televiziune 
au anunțat această grea pierdere a artei europene și mondiale. 

Născut la 3 noiembrie 1921, la Chișinău (capitală a Republicii Moldo-va), 
Andrei Ostap a făcut prima parte a studiilor sale în orașul natal (școală pri- 
mară, liceu și școală militară). 

În timpul celui de al doilea război mondial, în toamna lui 1944, el a parti- 
cipat în armata română, la campaniile de eliberare a Cehoslovaciei și Austriei. 

Instalat la București, Ostap a urmat timp de 6 ani cursurile superioare 
de sculptură ale profesorilor Medrea și Caragea. Cap de promotie, el a ter- 
minat Academia de Arte Frumoase din București cu echivalentul unui mas- 
terat în specialitate. 

Deși și-a consacrat întreaga carieră artistică sculpturii, Andrei Ostap a 
lucrat și pictură, pentru că, după părerea sa, un bun sculptor trebuie să fie 
mai întâi un bun desenator. 

Și-a început cariera propriu-zisă în 1952 și a participat foarte curând la 
Saloanele anuale de stat și la numeroase alte expoziţii colective. O expoziţie 
personală i-a fost organizată în 1970 la București. 

Opera sa generală cuprinde sculpturi de dimensiuni medii și mari, 
basoreliefuri și reliefuri, decoraţii arhitecturale, medalii etc. Putem cita între 
altele: Monumentul soldatului român (Baia Mare), bustul lui Boleslav Bierut 
(București), frontonul Teatrului din Galaţi (relief înalt); Patina-torii; bustul 
lui Chopin (Parcul Herăstrău, București), cel al lui Copernic (două opere: una 
la Observatorul astronomic din București și cealaltă la Ambasada Poloniei), 
cel al lui Aldo Moro (Institutul Cultural Italian din București), „In memo- 
riam“ Richard Dessart 1925-1989 (basorelief 1991, Namur-Belgia) etc. 

În 1993, o monumentală statuie a eroului național român Avram lancu, 
datorată maestrului Andrei Ostap, a fost ridicată în orașul Blaj — o statuie 
de 4 m. pe o enormă cruce de aproape 20 m. 

Opera maestrului a fost citată și analizată în Dicţionarul artiștilor români 
contemporani (Editura Meridiane, București, 1976), în cartea „Sportul în arta 
românească“ (1978) și în diverse alte lucrări de referință. 

Criticul de artă și scriitorul român Octavian Barbosa scria într-una din 
cărțile sale: „Situat pe coordonatele tradiției clasice și realismului Andrei Ostap 
se străduiește să evoce, cu evidente accente romantice în tratarea materialu- 
lui, viziunea sa asupra personalităților și momentelor eroice ale trecutului. 
Atenţia sa se concentrează în același timp asupra transpunerii sculpturale a 
unor subiecte din realitatea contemporană”. Andrei Ostap a fost membru al 
Uniunii Artiștilor Plastici din România, al Academiei Mediteranei (Roma), 
al Academiei „Constantiniana”, a „Mișcării universale a artiștilor pentru pace“ 
(Geneva). 

Pentru faptele sale de arme, el a fost distins cu grade superioare în cadrul 
ordinului Mihai Viteazul, a fost decorat cu ordinul „23 August“ (România) 
și cu ordinul „Polonia Restituta“ (Polonia). 

În diferite convorbiri și interviuri acordate presei, maestrul Andrei Ostap 
nu a ascuns că dorința sa cea mai vie ar fi fost ca monumentul intitulat 
„Nașterea poporului român“ și sculptat de el, să fie înălțat la Chișinău, ca- 
pitală a Republicii Moldova. Dar artistul mai avea un vis: să lucreze împreu- 
nă cu artiștii din Republica Moldova la un monument grandios intitulat 
„Basarabia”, consacrat în aceeași măsură rădăcinilor istorice și viitorului 
Moldovei. 

Impozanta figură istorică a lui Ștefan cel Mare și Sfânt (domnitor din 
sec. 15, canonizat de biserica ortodoxă) ar fi ocupat un loc central, ca și poporul 
dealtfel, pentru că, așa cum spunea Ostap, „Ștefan cel Mare este părintele 
Moldovei și al tuturor moldovenilor”, dar poporul nu trebuie să lipsească, 
pentru că Basarabia este Ștefan cel Mare și poporul! „Aceste două elemente 
trebuie gândite, analizate, transpuse artistic în așa fel încât să sugereze pu- 
terea și înflorirea istorică”. 

Atașamentul lui Andrei Ostap pentru pământul natal este atât de pu- 
ternic încât glorificând acest atașament, el îl depășește și atinge universalul. 

Numeroși sunt tinerii sculptori români formați de maestrul Andrei Ostap. 
Din discursul de adio pronunţat de fiica sa Wanda la Crematoriul din 
București, la 11 ianuarie 1995, reținem această frază: „Deși în modestia lui 
nu suferea să i se spună maestre, Andrei Ostap a format numeroși tineri, 
iar ei i-au primit învățătura cu tot devotamentul posibil, căci era o învăţă- 
tură autentică însuflețită de patima meseriei. Iar el le-a arătat până și micile 
taine pe care marii maeștri și profesori de academie le păstrează de obicei 
pentru sine, de teama unor viitori rivali. A fost o învățătură a sincerității, ca 
de la părinte la fiu, fără obișnuita răceală a profesorului față de elevii săi. 

Acceptând cu titlu grațios pe lângă sine tineri fără un ban, Andrei Ostap era 
un om în adevăratul sens al cuvântului, de un altruism și o bunătate inima- 
ginabile, plin de sensibilitate, de umor, dar și de o ironie acidă, care îl făcea 
să creadă că orice adevăr trebuie spus. Fost secretar al secției de sculptură a 
Uniunii Artiștilor Plastici, Andrei Ostap nu s-a acomodat niciodată cu 
conformismul epocii, dar nici cu ambiguitățile actuale; „Trebuie să las ceva 
în urma trecerii mele pe pământ“ spunea el. Opera lui, puternică și variată, 
va rezista efectiv în mai multe locuri de pe fața pământului: România, Polonia, 
Moldova, Italia, Belgia, de exemplu. Dar fidelitatea față de pământul natal 
este admirabilă. Într-adevăr, prin voinţa lui, colecția sa personală — realizări 
și machete —, precum și importanta sa bibliotecă au fost donate orașului 
Chișinău, orașul său natal, unde Academia de Științe îi consacră o sală memo- 
rială. Această întoarcere la izvoare capătă valoare de simbol!” 

Faptul că Moldova sa natală își recucerise independenţa, l-a entuzias- 
mat pe Andrei Ostap. El urmărea evoluţia ei zi de zi, la actualităţile televi- 
ziunii moldovenești. Dorinţa lui cea mai aprigă ar fi fost să mai calce o dată 
pe pământul Moldovei. Academia de Științe din Moldova și cercurile cul- 
turale îi și pregăteau dealtfel o invitaţie. Ar fi fost o întoarcere, dacă nu trium- 
fală, cel puţin frățească. Dar viața, sau mai bine zis moartea, a voit altfel. 

Dacă omul Andrei Ostap nu mai este, artistul rămâne prin operele sale 
care s-au întors în țara natală, prin muzeul său memorial și prin „Biblioteca 
Ostap“ a Academiei din Chișinău. 

Dar în spatele artistului, se ascundea într-adevăr omul cu emotiile sale, 
cu atașamentul față de valorile esenţiale: pământul natal și familia. 

Prima dată, când m-am dus în Moldova, într-o perioadă când pe el boala 
îl oprea de-acum, Andrei m-a rugat să-i aduc unica amintire la care ar fi ținut: 
un pumn de țărână din orașul său natal. Ceea ce am și făcut, iar la întoarcere, 
când i l-am dat, l-am văzut pe acest bărbat cu fața brăzdată de ani, plângând 
de emoție. Poate că știa de-acum că pe acest pământ moldovenesc, el nu avea 
să mai pună piciorul! 

O altă trăsătură semnificativă: ultima sa operă, singura la care am avut 
personal ocazia să-l văd lucrând, a fost un basorelief consacrat tatălui meu, 
decedat recent. Atât de legat de propriile rădăcini, Andrei Ostap voia să sub- 
limeze această familie, căreia și el îi lipsește mult. 

Poate voi avea vreodată curajul să mă lansez într-un studiu al simbolis- 
mului și esoteriologiei cuprinse într-o parte a operei lui Andrei Ostap, care 
îmi părea uneori obsedat de permanenta și imanenta vieții, de ciclul reîn- 
carnărilor, de cosmologie universalistă. Într-atât încât unele din desenele sale 
pot fi percepute în două moduri diferite. Nici chiar marele său monument 
al soldatului român nu a ascuns puternicul lui ideal: el a reușit performanța 

de a face aproape invizibilă pușca soldatului, căci nu dorea să glorifice 
războinicul, ci apărătorul, Templierul, ca să zic așa. 

Așa dar Andrei Ostap s-a dus să se alăture, în panteonul artelor, iluștrilor 
săi compatrioți Mihai Eminescu, George Enescu, Mircea Eliade, Virgil Gheorghiu 
și mulți alții, care au făcut cinste acestei bogate culturi înrădăcinate între Tisa 
și Nistru. 

Împătimit de simbolism și spiritualitate, adevărat și spontan, el a ple- 
cat într-o zi fără asfintit, însoțit de o panglică care ne amintește că „Trandafi- 
rul va înflori din nou pe cruce”. Menţionăm printre reacțiile la decesul său 
pe cea a profesorului dr. lon Sandu (directorul Secţiei culturale a Facultăţii 
de Teologie ortodoxă de la Universitatea Cuza din Iași), care a regretat sin- 
cer „pierderea marelui maestru Andrei Ostap, remarcabilă personalitate a 
sculpturii contemporane”. 

În afară de sculpturile sale, opera grafică a maestrului ar merita și ea să 
fie studiată în profunzime. Numeroasele sale autoportrete sunt excepționale, 
iar desenele sale de inspirație religioasă sunt de o profunzime spirituală reală, 
care depășește de departe dogma și credințele vulgului. Opere înțelepte, pu- 
ternice și frumoase! Capodoperele tăiate în piatră brută de Andrei Ostap nu 
sunt egalate decât de omenia, de bunătatea și dragostea sa de viaţă. 

Opera va face obiectul unor expoziţii și studii ulterioare. Acum însă mă 
gândesc mai ales la omul, prietenul și bunicul copiilor mei, spunându-i „La 
revedere“ și „Adio”, amintindu-mi de versurile nepereche ale lui Mihai 
Eminescu. 

Mihai Eminescu, cel căruia îi plăcea atât să se plimbe sub cerul înstelat 
al Chișinăului, evoca acest simbol de veșnică regenerare: 


„Căci eterne sunt ale lumii toate: 
De se nasc mor tot pieritoare forme, 
Dar cu toatele au înlăuntru viața 
Păsării Phoenix” 


Evocând aceeași pasăre, poetul Luceafărului mai spunea: 


„Dar din cenușă reînvie iară, 

Minune scump-a lumii acesteia. 

El moare azi în forma-i dar ideea 

Chiar și de vrea nu poate să mai moară” 


Dacă omul ne-a părăsit, artistul va continua să trăiască în memoria colec- 
tivă a unui popor renăscut. Andrei Ostap va rămâne „eternul moldovean”! 

DOCUMENTAR 


Jean Grassin 


Profesor doctor Francis Dessart s-a născut la 26 decembrie 1948 într-o fa- 
milie care, atât din partea paternă cât și maternă, își trage rădăcinile din 
Ardenii Valoniei. Profund dedicat acestei „înrădăcinări”, el nu a fost împie- 
dicat să capete o viziune europeană și universalistă, angajându-se rapid pe 
căile promovării spiritului de pace și ecumenismului. 

Psiholog al comunicării, specialist în relații internaționale și trans-cul- 
turale, el este, în mod special, atent la respectarea naturii și la protecţia vieții 
animalelor. În prefața uneia din cărțile sale, Mme dr. Milly Schar-Manzoll 
(Elveţia) scria despre Francis Dessart: „Respectul pentru animale și protecția 
lor au constituit întotdeauna un loc important în educaţia lui”. O toleranță 
activă și un ecumenism viu căci — prin naștere și prin căsătorie — el s-a aflat 
în situații familiale care au făcut ca să coexiste în armonie, convingeri reli- 
gioase, filosofice și ideologice diferite completează aceste trăsături. 

Din punct de vedere al valorii științifice, fostul ministru tunisian al Infor- 
matiilor și Raportor U.N.E.S.C.O., dr. Mustapha Masmoudi sublinia „calitățile 
profesorului dr. Francis Dessart, atât ca specialist de renume mondial în 
științele comunicării, cât și rolul său în întărirea cooperării și solidarității inter- 
naţionale”. 

Doctor honoris causa la universități americane, române și moldovenești, 
el este professeur visiteur la Universidade Moderna (Lisabona) și professeur 
extraordinaire al Universităţii Ecologice din București, între alte colaborări 
academice de prestigiu. Membru pe viață la „Académie Internationale de 
Lutèce“ și la „Academie Européenne des Arts“ („Secţia Litere!”), a fost ales 
la 1996 membru corespondent la „Académie Européenne“ (Paris) și la World 
Academie of Arts & Sciences (U.S.A.), unde cei doi „nași“ i-au fost profe- 
sorul Paul Chauchard și profesorul Thâodor Monod. Soţia, Wanda Janina 
Ostap, specialistă în iconologie română, este fiica academicianului sculptor, 
maestrul Andrei Ostap (1921-1995), al cărui muzeu memorial a fost inaugu- 
rat la Chișinău, orașul său natal, capitala Republicii Moldova. Doi adevărați 
europeni s-au născut din această căsătorie. 


(„Livre d'Or des 30 Ans de l’Académie Internationale 
de Lutèce — savants, écrivains, actors”, Paris, Carnaq, 1998). 

Profesor dr. Francis Dessart 


Titluri și onoruri: 

o Executive vice-rector Université Francophone International U.EI. / U.L.I. 
(Brussels); 

o Membru Advisory Board Ansted University (Malaysia); 

o Associate professor (Philosophy) Oradea State University (Romania); 

o Research / visiting prof.: Moldova, Poland, Romania, Bulgaria, Portugal, 
Russia, Yugoslavia, Belarus, Tadjikistan, Italy, aso; 

o Membru asociat: World Academy of Art & Science, Balkan Academy of 
Sciences, European Arts' Academy, Ecological Academy of 
Romania, Belarus State Academy of Sciences, aso; 

o Expert: International Bureau of Education (U.N.E.S.C.0.), U.N.IS.P.A.R. / 

U.N.E.S.C.O., Expert Chamber for European & International Law 

(Switzerland); 

o Delegate & consultant for International N.G.O.'s C.E.O. International 
Association for Collective Promotion School (Africa); 

o International Prize Dag Hammarskjold (Education / 1985): 

o M. Sc. (European University, Brussels); 

o Ph. D. (governmental management / ARM, Bucharest); 
o Dr. Hab. (politology /State ASM, Kishinev); 

o D. Sc. (psychology / Fizli, Ukr.); 

o Membru al Secretariatului Human Bioethic Treaty Organization (H.B.[.0.); 

o Membru al Praesidium The Albert Schweitzer World Academy of Medi- 
cine (Polish Academy of Medicine, Varsovia, Poland), psichologist 
and human sciences researcher (titular „Albert Schweitzer Prize”); 


Onoruri religioase / Însemne, medalii, diplome: 
o Coptic Orthodox Patriarchate of Alexandria; 
o Orthodox Church of Portugal; 
o Patriarchate of Jerusalem; 
o Patriarchate of Antioch (Jacobite); 
o Order of St John of Jerusalem (Ecumenical); 
o Președinte (internaţional) Council for Human Rights & Religious Freedom; 
o Officially received by H.H. Bartholomew 1st, Constantinople Ecumenical Patriarch; 


Doctorate honoris causa: 
o State Academy of Sciences of Belarus; 
o Ecological University (Bucharest); 

o World University of America at Ojai (U.S.A.) — „doctor of divinity”; 

o U.L.I.M. (Chișinău, Moldova); 

o Ansted University (Malaysia) — decernat de London Metropolitan University; 

Varia: 

o Vice-președinte International League of Doctors for the Abolition of 
Vivisection (I.L.D.A.V.); 

o Pedagogical advisor O.I.P.A. International Organization for Animal's 
Protection, (Switerland); 

o Președinte-fondator Consortium for Educational & Quality Partnership 
(Switzerland); 

o Profesor Honoris Causa by the Albert Schweitzer World Academy of 
Medicine (Varsovia, Poland): în aceeași sesiune, prof. dr. 
Christiaan Barnard a primit același doctorat honoris causa (Mai 
2001); în același an au fost acceptaţi doar 2 doctori honoris causa, 
primul: H.E. dr. Bashir al Assad M.D., președintele Siriei, al doilea 
Francis Dessart. 


Bibliografie selectivă: 


o Une seule terre — une meme vie: éléments pour une 6co-irenologie, 
éditions ATRA (Suisse), 1™ edition 1993, 2: édition 1995; 


o Managementul relațiilor cu publicul, Academia Română de Manage- 
ment, București 1993; 


o Protecţia mediului înconjurător și administrarea publică: „aspecte 
politologice”, Academia de Științe a Republicii Moldova 
(Chișinău, 1996); 


o Universalist Pedagogy to build the future of humankind (Pansophia 
Academy, Kobe, Japan, 1997); 


o Notre santé grâce aux animaux - Introduction à la zoothârapie, Édi- 
tions ATRA (Suisse), 1996 (franceză); 


o Animaux: amis et compagnons de notre vie, Editions ATRA (Suisse), 
1999 (franceză); 


o Prevencion o proteccion, Editions CODE, Madrid, 1999 (spaniolă); 

o LUniversum de l'éducation: la formation de l'avenir humain, 
Ministere de l'éducation de la République du Bélarus, 
Minsk, 2003 (rusă); 


o LUniversalisme pédagogique, Jurispress, Sofia, Bulgaria, 2003; 
o „Râconquista. Le Phénix de Europe”, Université Francophone 
Internationale, Bruxelles, 2005; 


o Numeroase contribuţii și studii în volume colective publicate în 
franceză, engleză, italiană, arabă, bielorusă, spaniolă, 
poloneză etc.; 


o Numeroase colaborări la reviste culturale și științifice din diferite țări; 


o Monografii și texte de curs (politologie, geopolitică, religiologie, ecologie 
spiritualistă). 


DESPRE AUTOR 
EXCERPTA 


o „Fundamentat pe lărgirea pricipiului Respectului față de Viaţă al dr. 
Albert Schweitzer, sistemul prezentat de Francis Dessart poate fi comparat 
cu conceptul noosferei, definit de acad. V. Vernadski”. 

Prof. dr. Ilya Levish (Belarus) 


o „După prof. dr. Francis Dessart noțiunea de universalism desem- 
nează generalitatea întregii dezvoltări omenești, aplicată, la rîndul ei, fiecărei 
creaturi vii de pe Pămînt. În acest fel, în concepția acad. Dessart, pedagogia 
universalistă este aceea care, adaptată fiecăruia în parte, face ca tânăra ge- 
neraţie să aplice principiile umaniste întregii Creaţii”. 

Acad. prof. dr. M. Mehandjev, președintele „Balkan Academy of Sciences” 


o „Este necesar să subliniem calitățile prof. Dessart ca un renumit spe- 
cialist, de reputaţie internațională, în științele comunicării și rolul său în con- 
solidarea cooperării internaționale”. 

Dr. Mustapha Masmoudi, F. Minister (Tunisia) 


o „Aşa cum susține prof. Dessart, în cartea sa, studiul minţii și sufle- 
tului este azi o știință universală care contribuie la o educație adecvată — nu 
așa cum s-a produs pînă acum — printr-o nouă viziune, o nouă energie, o nouă 
adâncime și o nouă tehnică”. 

Dr. Brândușa Prepeliță-Răileanu (Universitatea Politehnică, București) 

O TRADIȚIE ÎNSUȘITĂ 


Introduc aici extrase din autori europeni importanţi ce 
constituie părti din Tradiţia spirituală a Europei care trebuie 
să renască și va renaste. Ele constituie elemente de Traditie 
activă însușită. 

ED. 


„Peste vremuri, umaniștii își pasează făclia și consem- 
nul adevăratei civilizații... Artistul trebuie să fie un preot al 
artelor.” 


Joseph Peladan (1858-1918) artist, scriitor și mistic francez 


„Turcia în Europa înseamnă sfârșitul Europei” 


Valéry Giscard d'Estaing, fost președinte al Republicii Franceze 


„Aștept Sfântul Duh și pe cazaci.” 


Léon Bloy (1846-1917) scriitor și mistic francez, (în testamentul 


său filozofic) 


„Lumea nu mai este condusă de oameni politici care să 
reprezinte elita omenirii, ci de reprezentanți puternici ai 
loby-urilor. Este o uriașă escrocherie.” 


Konrad Lorenz, om de știință austriac, premiul Nobel 1973 (fiziologie 
și medicină biologică) 


„Scopul civilizației nu este progresul științei și mașinilor, 
ci acela al omului.” 


Alexis Carrel (1873-1944) medic francez, premiul 
Nobel 1912 (fiziologie) 

„Orice popor fără memorie este un popor pierdut.” 


Jean Raspail, scriitor francez 


„Simţul sacralităţii și-a găsit exprimarea în religie, iar 
creștinismul este mai ales religia europenilor. Ne rugăm mai 
bine pe câmp, pe munte sau în pădure.” 


Alexis Carrel (1873-1944) medic francez, premiul Nobel 1912 
(fiziologie) 


„O Europă solidară (...) restabilind armonia. Armonie: 
acest cuvânt excludea orice idee de dictatură — nici dictatu- 
ra claselor, nici dictatura raselor. Nici dictatul tehnicii. Mate- 
rialismul a creat din 1900 problemele psihologice din care a 
apărut o profundă demoralizare. Trebuia recreată armonia 
între Dumnezeu și om, între popor și religie. Armonie era deci 
cuvântul dominant și ideea do-minantă... Unitatea în diver- 
sitate se opune standar-dizării.” 


Otto Strasser politolog german, ideolog anti-hitlerist al socialismului 
naţional (în „Frontul negru contra lui Hitler”, 1966) 


„Principala noastră experienţă a fost următoarea: o țară 
se poate elibera în propriile sale graniţe dar dificultatea stă 
în a consolida această eliberare față cu puterea internatio- 
nalelor imperialiste care, deși par contradictorii, sunt perfect 
de acord pentru a împiedica o ţară în căutare de suverani- 
tate să-și înfăptuiască propriul destin. Din acea clipă, Justi- 
țialismul a înțeles necesitatea unui front unit împotriva 
puterii sinarhiei internaționale, creată de imperialismele dom- 
inatoare.” 


Gen. Juan Domingo Peron (1895-1974) lider al naţiunii argentiniene și 


ideolog al justițialismului. 


102 


„Noi nu luptăm pentru pace ci pentru eliberare.” 


Padraig Pearse, erou al insurecției irlandeze din 1916, poet (executat de 


armata britanică) 


„Dacă va trebui să abandonăm vreodată această iden- 
titate care face din noi ceea ce suntem, nu vor fi de vină ceilalți, 
ci propria noastră neputinţă.” 

René Levesque (1922 - 1987) ideolog suveranist și prim-ministru al 


Qubec-ului. 


„Pacea nu este o odihnă, o lene a sufletului și a corpu- 
lui pe care nimic nu o tulbură. E o luptă, o cucerire spirituală, 
a cărei permanentă tensiune constrânge armonia divină să 
se realizeze în noi.” 


Constant Chevillon (1880 - 1944) filozof și mistic francez. 


„Nu civilizația unei rase, ci aceea a omenirii întregi, 
prezente și viitoare, trebuie considerată pierdută dacă încre- 
derea în regenerarea forțelor noastre se dovedește zadarnică.” 


Albert Schweitzer (1875 - 1965) filozof, teolog și medic alsacian, 
premiul Nobel pentru Pace, 1952. 


„Vreti să întemeiați un nou imperiu. Dar cadavrul 
poporului armean va zăcea la temelia acestuia.” 


Franz Werfel, scriitor austriac — Astfel îl apostrofează pe Enver Pașa, 

unul dintre personajele excepționalei cărți a scriitorului austriac Franz Werfel 
„Cele 40 de zile al lui Mousa Dagh” (1936). Să ne gândim la aceleași argu- 
mente față de o Uniune Europeană care se târăște în fata Ankarei, a islamis- 


mului și wahabismului! 

„Adevărata Traditie, în lucrurile mari, nu este a reface 
ceea ce au făcut alţii, este a regăsi spiritul care a făcut acele 
lucruri” 


Paul Valery, (1871 — 1945), scriitor francez 


„Nu sper nimic, nu mi-e frică de nimic, sunt un om liber” 


Nikos kazantzâkis, (1885 — 1957), poet, dramaturg, romancier cretan 


„Am descoperit că linia de despărţire între Bine și Rău 
nu separă nici statele și nici clasele și nici partidele dar că ea 
traversează inima fiecărui om și a întregii umanități” 


Alexandre Soljenițân, (n. 1918) scriitor sovietic, premiul Nobel 1970, 


(din „Izvoarele Înțelepciunii Rusești”) 


„O colectivitate nu are conștiință. Atunci când ea pare 
că ar avea una, aceasta înseamnă că subzistă încă numărul 
indispensabil al conștiinţelor refractare” 


Georges Bernanos, (1888 — 1948), scriitor francez 


104 


POSTFAŢĂ: 


UN APOSTOL AL „TIERS-MONDISMULUI” 
SAU UN FILOSOF AL „VIULUI”? 


Pe la mijlocul verii lui 1990, am primit la redacția ziarului 
„Națiunea“ pe care îl conduceam în acea vreme, la București, un 
pachet conţinând mai multe articole desprinse din felurite publi- 
cații și câteva eseuri dactilografiate la mașina de scris, împreună 
cu o scrisoare venită din Belgia, de la Namur. Cel ce o iscălea — și 
iscălea și textele ce i se alăturau — era profesorul Francis Dessart, 
despre care auzisem în discuțiile anterioare, în casa lui Iosif 
Constantin Drăgan, editorul ziarului, „cel mai bogat român de pe 
planetă”, cum i se spunea și atunci. Despre profesorul Dessart, ce 
se evoca de către alți câțiva, puţini, intelectuali cu vederi europene 
și fără nici un fel de complexe de inferioritate — ca și mine, de alt- 
fel — privind originea, extracția ori limba de exprimare, se vorbea 
cu respect și cu un gen de prețuire necondiționată. Răsfoind core- 
spondenţa ce mi se trimisese, m-am simţit deodată tulburat fără 
să-mi pot explica pe moment etiologia acestui sentiment și am 
rămas în fața numeroaselor pagini ce aveam de citit până când, 
târziu, în noapte, le-am încheiat, clarificându-mă asupra tematicii 
și obiectivelor. Era, ceea ce se și întrevedea imediat, o acțiune in- 
telectuală agregată, precisă și definită, ce aparținea unui intelectual 
format într-o tradiție ce aparţinea unei Europe sub-lunare, neofi- 
ciale, unde participau, deopotrivă, romanticii germani, neo-drui- 
dismul englez și „lakiștii”, Generaţia “98, spaniolă, cu Unamuno 
și Ortega y Gasset, poate Maurice Barres, Berdaiev și Constant 
Chevillon, și încă mulți alții, citați rar și evocați și mai rar dar cu 
ecouri lungi, ramificate ce, mai degrabă, se întăresc. În mod inex- 
plicabil, temele intelectuale întâlneau un anumit indigenism de 
afirmaţie autohtonă, foarte cultivat în literatura română din vea- 
cul XX, atât de Nicolae Iorga, cel mai însemnat istoriograf local, 
spirit universalist ce anticipase în felul lui Școala de la „Annalles“ 
cât și de Lucian Blaga, creator de sisteme în antropologia cultu- 

rală, și G. Călinescu, autor, strălucit, al „Istoriei literaturii române 
de la origini și până în prezent“ (1941), probabil cea mai importantă 
istorie antropologică a unei literaturi europene. Pentru mine, adept 
al „protocronismului“ (o idee culturală, din anii '70, din România, 
ce evidenția ipoteza unei universalități intrinseci prin creație loca- 
listă, un fel de „Orbi per Urbem”), doctrina ce bănuiam în sub- 
strucția eseurilor lui Francis Dessart era nu doar inteligibilă ci și 
acceptabilă. Am îmbrăţișat-o pe loc. 

În vremea aceea, mă străduiam să creez o acţiune culturală con- 
jugată și, pe lângă „Naţiunea”, reușisem să conving pe editor să 
fondăm și alte două publicaţii: „Dacia Literară“ și „Mileniul III”. 
De fapt, „Dacia Literară“ însemna și un indiciu de tradiţie însușită 
căci re-edita, după o sută cincizeci de ani, „foaia“ capitală a lui M. 
Kogălniceanu și revigora substanţa de atunci, încă activă, de fapt 
perenă. Doar „Mileniul III“ era un titlu nou, gândit în felul unei 
„tribune de idei“ ori, mai bine zis, o „panoramă de idei alterna- 
tive”, altele decât cele ce păreau a se fi impus „în marginea Imperiu- 
lui“ pentru o sută de ani. Erau, însă, idei europene ce evidențiau 
nu model unic ci variante, soluții diferite și chiar un cult al dife- 
renţierii, arătând căi inedite, formulări ingenioase și, la drept 
vorbind, realități cu gradul lor de complexitate. Cât despre „Naţiu- 
nea”, căreia insistasem, înainte de început, să-i dăm acest titlu, era, 
în chip programatic, re-editarea altui ziar, din anii '40, creat de 
George Călinescu; așadar încă o tradiţie ce se reactiva. 

În felul ei, această realitate jurnalistică se dovedea un proiect 
ambitios și, în multe puncte, posibil și necesar. El ar fi trebuit susti- 
nut nu doar administrativ ci, de bună seamă, și prin atitudine ca- 
lificată, luciditate și concepție organizatorică. Din acest punct de 
vedere, formula ce calculasem se dovedise ingenioasă și avea un 
grad înalt de originalitate. În doar câteva luni, se apropiaseră de 
„Naţiunea”, colaborând frecvent cu opinii și analize ce ar merita 
astăzi o altă soartă decit uitarea în colecţia de bibliotecă, un număr 
impresionant de autori cu „semnătura grea”, ce atârna mult în ba- 
lanţă. De la Paris, veneau eseuri ale celebrului „scriitor politic“ (cum 

se intitula) Nicolae Baciu, autorul unei cărti cu faimă „Yalta și cru- 
cificarea României”, ce descria „Marele Târg“ între Occident și 
U.R.S.S., făcut, în 1945, pe seama țării de la Dunărea de Jos. 

Din Freiburg (Germania) „exilatul metafizic”, fără ţară, Vasile 
Barba, conducătorul Aromânilor, popor uitat în Atlantida Balkanilor 
vechi, scria rar dar convingător. Poetul și pedagogul ortodox 
Theodor Damian trimitea eseuri din New-York, unde locuia. Istoric 
cu faimă, dr. Viorel Roman, de la Universitatea din Bremen (Ger- 
mania) aducea și el puncte de vedere altele decât „corectitudinea 
politică“ de mai tîrziu, totuși și pe atunci presimţită în datele ei 
doctrinare primitive. Maria Briede, poeta letonă, Vasile Leviţki, 
scriitor de la Chișinău (din „Moldova sovietică”), Manlio Contri, 
jurnalist social de la Roma, C. Michael Titus, eseist politic londonez, 
completau o formaţie strălucită, în al cărei mediu intelectual 
prezenţa lui G. A. Pordea, faimos parlamentar european, și a enig- 
maticului „scriitor internațional“ Traian Filip, român de origină 
dar locuind la Palma de Mallorca și Milano, se dovedea absolut 
potrivită. 

Astăzi, cînd evoc acele vremuri, sentimentul de inverosimil 
apare și îmi este greu să-l înlătur; era, într-adevăr, o formaţie 
irepetabilă, arătând ceva misterios în maniera ei de agregare. Aici, 
deci, începuse să se exprime Francis Dessart cu eseistica lui inci- 
sivă de o mare asociativitate și pregnantă în formulare, ce s-a remar- 
cat numaidecit. 

Peste cîteva săptămâni, fără să fi fost anunţat din vreme, l-am 
întâlnit pe neașteptate la redacția „Naţiunea”, unde sosise de îndată 
ce ajunsese în România. Impresia ce mi-a lăsat atunci este de neui- 
tat. Era un intelectual parcă din alte vremuri, uluitor de bine con- 
stituit, in-format și, cum se zice în mod curent cu o admiraţie de 
limbaj orășenesc, „tobă de carte”. Un spirit fin, cu atitudine edu- 
cată și ținută impecabilă, sinceră în sens etimolo-gic, adică „sine 
cera”, ca mierea fără ceară reziduală, transpa-rentă cînd începe să 
se manifeste prin întindere fluidă. În totul, era un „european vechi”, 
de conformaţia lui Montaigne, adică un moralist cu principiile 

ferme, însușite și dezvoltate, ce trebuise, în vremurile tulburi ce 
trăiam, să se manifeste prin acțiune, misionarism și chiar un anu- 
mit gen de apostolat. Ori, poate, așa mi se păruse atunci, la o întâie 
vedere. 

Cu vremea, citind tot ce îmi trimitea și schimbând scrisori ce 
formează o corespondenţă quasi-renascentistă ce ar merita publi- 
cată cîndva, am înţeles mai mult din acest personaj (căci personaj 
era!) cu enigma lui ori, mai degrabă, cu misiunea ce i se dăduse 
de nu se știe unde. Căci, la drept vorbind, Francis Dessart era mai 
mult decît părea în aparenţa didactică și în biografia ex cathedra 
ce îl impusese prin titluri și onoruri ce nu li se mai știe numărul; 
era un spirit enciclopedic, ce năzuia să aducă în compatibil mira- 
culos, etică și justiție istorică, un filosof irenaic proto-creștin, ori, 
poate, un ecumenist al tuturor formelor posibile unde spiritul se 
manifestă și lasă o urmă ce merită memorată. 

Vremurile ce urmară, tulburi și ele ca și oamenii ce le trăiau, 
întăriră mai degrabă impresia tulburătoare de atunci și chiar îi 
aduseră alte nuanțe, ce se observară aproape imperceptibil. 

Omul de azi, mai înțelepțit și parcă mai fără iluzii decât cel 
de acum aproape cincisprezece ani, dar cu un fel de seninătate 
clarvăzătoare ce o dă, adeseori, insuflarea, are aceeași fineţe carac- 
terologică de rasă străveche, același sentiment fratern, aceeași 
înțelegere a viului ce întâlnisem și admirasem altădată. Dar, 
deopotrivă, și un simţ — ce s-a întărit și îl definește — al valorilor 
ce nu se negociază și al acţiunii lui, poate istorică, și care, văzută de 
aici, dintr-o lume creolă, pare a unui războinic singuratic. 


x 


Opera lui Francis Dessart, ce ar merita, fără îndoială, o mai 
largă propagare și, poate, chiar organizări superioare cu caracter 
sistematic, impune, înainte de toate, printr-o diversitate neobișnuită 
de domenii și tematică, dacă nu chiar prin caracterul de înainte- 
mergător în teritorii științificește neconstituite pe deplin. Aici, scrii- 
torul face muncă de pionierat, prospecţie în avangardă. „Notre 

santé grâce aux animaux“ este o „introdu-cere în zootherapie“ dez- 
voltată, în 1999, prin „Animaux et compagnions de notre vie”; 
„Une seule terre, une meme vie“ (1993, cu o altă ediţie în 1995) 
cuprinde „elemente pentru o eco-irenologie“; „Universalist Pe- 
dagogy to build the future of humankind“ (1997) conține o ipoteză 
de „pedagogie universa-listă în spirit futurologic”; alte studii, dizer- 
taţii și „comunicări“ exprimă puncte de vedere în geopolitică, „reli- 
giologie“ și „politologie”, în „ecologie”, „bioetică“ etc. Aspectul 
operei devine baroc prin enciclopedism, iregular față de „știința 
oficială“ și într-un anumit sens, „medieval“ și „ezoteric”, căutând 
un principiu unificator, o cheie de boltă, o „Cauză a cauzelor”. 
Aceeași atitudine se evidenţiază în materie religioasă, unde eru- 
ditul se manifestă, cu opțiune bănuită în direcția ecumenismului 
însă cu accent neobișnuit către Bisericile „minore“, prea puțin 
cunoscute, de fapt quasi-secrete, enigmatice. Unele dintre acestea 
îi arătară o prețuire ce bine-merita prin acordare de titluri, ordine 
și onoruri. 

Gândirea, în ansamblul ei, are ceva teosofic, în sens etimolo- 
gic, deși depășește această categorie. Savantul este un spiritualist, 
la drept vorbind. Întâi de toate ar fi o filozofie a lumii propriu-zis 
teistă, căci pretutindeni în tot ceea ce există se observă un suflu 
divin, o consubstanţialitate ce ar crea un gen de frăție universală 
și o concordie între cuvântător, necuvântător și vegetal, toate 
aspectele viului ce au îndreptățire egală în absolut. Sf. Franscisc 
de Assisi, dr. Albert Schweitzer sunt aici sursa doctrinară, dar poate 
și Sf. Serafim de Sarov, Tolstoi și Kahlil Gibran. Totul fiind viață 
și creatură, rezultă că divinul se regăsește pretutindeni iar noțiuni 
precum „inferior“ și „superior“ nu își mai găsesc rostul. Aceeași 
concepție domnește în domeniul umanului care, fiind o varietate 
a lumii vii, repetă mecamismele generale; „divinul“ fiind relevat 
pretutindeni, se exclud „excepționalismul”, „rasa superioară”, 
„popoarele alese”. Culturalicește, popoarele au îndreptățire de a-și 
exprima universalul propriu, rezultând dintr-o dezvoltare endo- 
genă la adăpost de aculturaţie, creând valori. Acum abia se explică 

de ce eruditul se manifestă cu un „penchant“ vădit către ortodo- 
xie, unde Dumnezeu este acolo unde-i episcopul iar episcopul se 
află acolo unde este Neamul său. 

Bineînţeles aceasta ar fi schema ideală, proiectul irenaic, Tim- 
pul Păcii eterne. Dar întrucât utopia lui teosofică, de Paradis te- 
restru, rămâne doar un scop final și nu se întâlnește încă în reali- 
tatea decăzută, cărturarul se transformă într-un misionar al acestei 
doctrine cu un caracter „alexandrin”. În lumea depravată, stăpânită 
de ideologiile „excepționaliste”, de Imperiile ce întruchipează Răul 
universal (văzut la o scară mai largă decât domnia Satanei, din 
creștinism), de omul ce se închipuie, fără dreptate, a fi superior și 
discreționar supunând vietăţile la „vivisecţie”, crimă ritualică și 
masacru sistematic, o astfel de gândire ar fi trebuitoare și s-ar 
impune prin apostolat și predică, prin acțiune salvatoare și misi- 
une de echilibru universal. 

În acest punct, filozofia lui Francis Dessart atinge stratul cel 
mai tulburător posibil, ce nu se poate nici măcar descrie ci doar 
intui: este, totuși, omul „întruchiparea cea mai înaltă a Creaţiei”, 
cum se spune deobicei? Și dacă, așa cum s-ar putea imagina și, une- 
ori se constată, lumea vie, necuvântătoare ori vegetală, își află alt 
fel de rațiune de a fi, ce nu se înţelege suficient de către gândirea 
omului, prea de tot mărginită? Într-un anume fel, eruditul urmează 
pe Alfred Kastler dar, în aceeași manieră „eretică“, dezvoltând liber 
și luând de peste tot, din animism, reflecţie chineză, cultura afri- 
cană, „getism“ carpatic. Suntem, la drept vorbind, într-o formulă 
intelectuală ce nu se poate defini prin restrângere. Culturalicește, 
apostol al „Tiers-mondismului”, Francis Dessart pare a fi, la o scară 
mai înaltă, un filozof „du vivant”, un doctrinar al „viului“, un spi- 
rit integrator de o întocmire stranie azi, ca și ieri. Inţeles azi mai 
cu seamă în mediile savante, el va fi mâine socotit drept ceea ce 
este, adică un profet al Noii Umanități. 


Artur Silvestri 

